
Movemento Solidaridad cu 
Venezuela naAruba ta rechasa 

Participacion di 

gobiernonan di nos 

region den “Operacion 

Venezuela Freedom” 

Lesa A6 



Consul di Ecuador na 
Aruba, Sra. Magaly Meza 

“Nos ta un pueblo 
di hopi fe y 
speransa...” 

Lesa A3 



Habitante di Pos Chikito tocante Green Corridor: 


’Nos ta contento cu e desaroyo pero 
hopi cansa di e stof den aire” 



Lesa A2 


Accident na Mandolinstraat 



TARABANA - Diaranson atardi pa mas o menos 5:30 polis di trafico ta bay poco pa zuid di 
Pacifico na Tarabana pa un accident. Na polis su yegada, ta topa cu dos auto na e crusada. Ta- 
bata trata di un Toyota Yaris y un Mitsubishi Lancer. E Mitsubishi lo a tuma un birada mucho 
grandi y esaki a causa cu el a dal e Yaris di e señora den e porta parti patras causando un daño 
basta grandi. Polis a pidi pa takelwagen mirando cu e Lancer su papelnan no tabata na ordo. 


Zissu a gana casopero nopor 
cuminsa opera 


Abogado Gomez: 
“Campeon sin corona” 



Polis ta pidi cooperacion pa 
mucha muhe perdi 


ORANJESTAD - Desde 
diamars dia 19 di april 
rond di l:30pm tabata e 
ultimo biaha cu a mira 
Luisiana Centeno, un mu- 
cha muhe di apenas 14 aña 
di edad. A mir’e ultimo na 
su scol, S.RO Savaneta. 
Den un comunicado di 
Cuerpo Policial Aruba, ta 
pidi comunidad coopera- 
cion pa duna informacion 
di paradero di e hobencita 
aki. 

E tin postura normal y ta 
di color di cuero blanco, 
cabey preto largo y wowo 
bruin scur y ta papia Pa- 
piamento. E ultimo biaha 
cu su famia a mir’e e tabata 
bisti cu su uniform di scol. 

Su famia ta preocupa p’e, pa 
cual a emiti un peticion di 



buskeda na Polis. 

Cu e anuncio aki Cuerpo 
Policial Aruba ta haci un peti- 
cion special na henter comu- 
nidad, pa cualkier persona cu 
por sa mas di e mucha muhe 
perdi aki of por tin informa- 
cion di unda e ta scondi, pa 
yama Polis mesora na 100. 

Ta gradici comunidad pa e 
ayudo y cooperacion di sem- 
per. 

Pronostico di tempo 


Tempo: 

Levemente te parcial- 
mente nubia cu lo- 
calmente un awasero 

Temperatura maximo 33 
grado Celsius y temperatura 
minimo 27 grado Celsius. 

Solo lo baha awe nochi 
06:53 pm y lo sali ma- 


ñan mainta 06:24 am. 

Biento: 

For di direccion oost- noor- 
doost y modera; forsa 3 te 
4 (12 te 30 km/ora, 7 te 16 
nudo) den dia basta fuerte 
te posiblemente duro den 
rafaga; forsa 5 te 6 (31 te 
50 km/ora, 17 te 27 nudo). 


Situacion general di tempo: 

Extension di un area di pre- 
sion halto riba Atlantico keto 
bay ta manteniendo weer 
generalmente seco. Apesar 
di esaki, humedad den nivel- 
nan mas abou di atmosfera ta 
suficiente y pa e motibo aki 
por spera un awasero breve, 
principalmente den oranan 


di marduga i mainta trem- 
pan. stof fini di Sahara lo 
reduci visibilidad un poco. 

Condicion di lama: 

Olanan di lama lo ta for 
di direccion oost noor- 
doost cu haltura di 4 te 7 
pia temperatura di superficie 
di lama 27 grado Celsius. Q 



Habitante di Pos Chikito tocante Green Corridor: 


“’Nos ta contento cu e desaroyo pero hopi cansa di e stof den aire” 


POS CHIKITO - Den 
cuadro cu trabaonan tu- 
mando luga na Pos Chiki- 
to relaciona cu proyecto 
‘’Green Corridor”, Bon 
Dia a papia cu varios ha- 
bitante den e bario cual 
a remarca cu nan ta hay- 
ando hopi problema cu 
stof y cu ningun persona 
a acerca nan pa notifica of 
duna algun aviso di pre- 
causion of informacion. 

‘’Abo ta e prome hende cu 
ta pasa akinan pa mira con 
ta bayendo cu nos manera 
habitante y mi por bisa bo , 
ya, e ta fastioso. E proyecto 
aki por wel di tin hopi cos 
positivo cu ta bin for di dje 
pero no por laga afo e deta- 
yenan fastioso cu nos mane- 
ra habitante akinan mester 
confronta tur dia” , un ha- 
bitante ta conta Bon Dia. 

E habitante ta splica cu e mo- 
lester di santo ta hopi fastio- 
so y pa basta siman caba tin 
henter su cas te hasta paden 
yena di stof. E ta splica cu e 


situacion aki no ta higieni- 
co pa motibo cu stof den 
halto tur ora no ta saluda- 
bel. ‘’Aunke cu e ta bay tin 
su bentaha, pero nos ta hin- 


%- v 

ca den un desbentaha si cu 
ningun hende a yega di pasa 
akinan y bisa nos, bo sa kico, 
tene cuenta cu nos ta bay haci 
tal y tal pa tanto tempo. E stof 
ta drenta cas e ta drenta tur 
parti y mi ta spera nan keda 


cla lihe pasobra e ta birando 
fastioso”, e habitante a bisa. 

Fuera di esaki, tin otro habi- 
tantenan ta splica cu nan ta 


preocupa cu esaki por trece 
problema pa medio ambiente 
pa motibo cu hopi di e mata 
nan cu ta den cercania tambe 
a ser afecta. 

Bon Dia a papia cu un famia 
cu a bisa cu nan tin poco 


problema di salud pa basta 
dia caba cu un slijm cu no 
kier kita. Nan no ta bisando 
esaki ta relaciona cu e stof 
den aire, pero nan ta poco 
malcontento cu e molester di 
stof y ta pidi si por sikiera ba- 
sha poco awa pa por calma e 
stof pa mira si esaki por yuda 
alivia e situacion un poco. 

‘’Trabaonan tin cu sigui”! 

Bon Dia a bishita dos dife- 
rente Speelschool cu ta riba e 
caminda di Pos Chikito cual 
ta B4 Kids Child Care y Avi- 
vamiento Speelschool kende 
ta splica Bon Dia cu nan ta 
hayando hopi molester mes 
cu e stof y ta poco preocupa 
cu e muchanan. 

”Na februari, ora cu cos a 
cuminsa, nos mester a bari y 
mop 5 te hasta 6 biaha pa dia 
pasobra nos tin e chikitin nan 
ta core rond ,gatia riba vloer 
,bo sa, pasobra e mester keda 
limpi pa nan. Ami a pensa 
dicon nan no ta basha awa 
riba e santo asina nos ta haya 
menos stof” , Gerente di B4 
Kids Child Care sra. Piña ta 


conta Bon Dia. 

Sra. Piña ta agrega cu nan 
tambe ta pura pa nan keda cla 
cu e trabaonan pa motibo cu 
e ta birando hopi fastioso pa 
e muchanan. ‘’Akinan nan ta 
haci locual cu nan kier , nos 
no por haci nada. Locual cu 
nan bisa, esey nan ta haci. Si 
bo papia mes, tog nan no ta 
tende. 

Manera cu Aruba ta actual- 
mente, ta nan ta dicidi y nan 
ta pone y nan ta kita sin scu- 
cha for di otro. Esaki ta algo 
cu nos mester bay biba cun’e. 
Bo wak tur caminda, kico nan 
bisa ta wordo haci pasobra no 
tin otro pa bringa nan anto 
si bo bay bringa nan mes, ta 
mayoria. 

Kemen si nos bay reclama 
mes nan ta bisa, ya trabao tin 
cu sigui!” , gerente di Aviva- 
miento Speelschool a bisa. 
Bon Dia Aruba a purba di 
tuma contacto cu Departa- 
mento di Naturalesa y Medio 
Ambiente pa mira con e de- 
saroyonan aki por ta afectan- 
do medio ambiente si esaki ta 
e caso.Q 



Te aworaki 11 stranhero entre 525 morto di temblor naEcuador 

Ecuatorianonan na Aruba preocupa pa sa paradero di nan famia 



ORANJESTAD - 525 mor- 
to y mas cu 4 mil persona 
herida ta e cifra lamen- 
tabel di victimanan cu 
te ayera a laga e temblor 
di 4.8 grado cu a afecta e 
poblacionnan situa den e 
costa Pacifico di e pais Ec- 
uador. 

Consul Ecuatoriano na Aru- 
ba, sra. Magaly Meza a declara 
na Bon Dia Aruba cu cuater 
dia a pasa caba di e temblor 
pero ainda tin after shock 
como esun di ayera di alre- 
dedor di 6 grado cu a afecta 
un ciudad nobo di e Provin- 
cia di Esmeralda “E situacion 
ta caotico... E situacion no ta 
hayando solucion sino cu e ta 
birando mas grave”, el a bisa. 

Victimanan 

Mas e oranan ta core e posi- 


bilidad di sobrevivi di hopi 
hende dera bou e ruinanan di 
edificionan cu a basha abou 
ta bira menos. E “oranan 
critico” di 72 ora pa haya so- 
breviviente a pasa caba. “E 
oranan ta pasa e posibilidad 
di haya nan cu bida ta bira 


menos”, el a bisa. 

E diplomatico a laga sa cu te 
aworaki di e total di 525 vic- 
tima a wordo identifica 518 
persona kiermen tin 15 cu 
no a wordo identifica ainda. 
Tambe el a laga sa cu 11 di e 
victimanan ta ciudadanonan 


stranhero. Nan tin informa- 
cion di dos ciudadano Ca- 
nades, entre e cifranan di vic- 
tima stranhero, y nan no tin 
datonan di otro nacionalidad 
entre e victimanan. 
Ecuatorianonan na Aruba 
preocupa 

Despues di e temblor di di- 
asabra atardi, Consul di Ec- 
uador a declara na Bon Dia 
Aruba cu nan a haya yamada 
di hendenan bibando na Aru- 
ba cu a expresa nan preocu- 
pacion pa sa riba e paradero- 
nan di nan famia na Ecuador. 
E1 a bisa cu durante e dianan 
aki el a ricibi como tres yama- 
da di ciudadano Ecuatoriano 
residencia na Aruba cu nan 
no por logra contact cu nan 
famia. Nan a wordo informa 
debidamente di e website dis- 
ponibel pa publica e nomber- 


nan di e personanan cu a dis- 
parce pa causa di e temblor. 
Sra. Meza a indica cu nan tin 
conocemento di un ciudada- 
no Ecuatoriano na Aruba cu a 
perde su famia den e ciudad 
di Manta. Otro ciudadnan se- 
riamente afecta ta Pedernales 
cu por cierto ta carga e mesun 
nomber di e barco cu a zink 
cerca di nos costa durante II 
Guera Mundial y Porto Vie- 
jo. Un ciudadano cu a bati e 
porta di Consulado di Ecua- 
dor na Aruba tabatin su famia 
den e provincia di Esmeralda, 
y ainda e no sa di nan. 

Di otro banda te ainda e go- 
bierno di Ecuador no tin un 
cifra exacto di e dañonan ma- 
terial. E diplomatico a bisa cu 
aworaki e prioridad ta yuda 
rescata esunnan cu ainda nan 
por haya cu bida. Q 

Zissii a gana casopero nopor cuminsa opera 

Abogado Gomez : “Campeon sin corona” 


ORANJESTAD - Dia- 
mars hues a duna senten- 
cia den caso di Zissu Prop- 
erties NV contra Preserva 
Malmok. E sentencia aki a 
resulta na fabor di Zissu, 
pero nan no por cuminsa 
opera. Preserva Malmok 
ta satisfecho cu e senten- 
cia mirando cu tin adelan- 
to den e caso, Lincoln Go- 
mez abogado di Preserva 
Malmok a splica. 

Abogado di Preserva Mal- 
mok a splica Bon Dia Aruba 
cu e sentencia cu a wordo 
duna diamars pa hues den 
caso di Zissu, mester wordo 
mira den su contexto, pa e 


cuadra. Na januari tabatin e 
sentencia unda cu gobierno 
a wordo prohibi pa duna 
permiso y Ocean Z a wordo 
prohibi di haci cierto cosnan. 
Gobierno no a apela e sen- 
tencia ey, Ocean Z so. Pues 
e sentencia duna diamars 
ta solamente pa Ocean Z y 
Preserva Malmok. 

“E sentencia cu gobierno a 
haya biaha pasa cu nan no 
mag di cambia destinacion, y 
tambe cu Minister a bisa cu 
e no ta bay duna permiso pa- 
sobra e no kier actua contra 
e sentencia ey, e sentencia ta 
keda existi pasobra gobierno 
no a apela esaki. Awo si wak 
e sentencia di diamars, nan 


no a haya un permiso. Y corte 
no a bisa nan cu nan mag di 
opera. 

Locual cu corte a bisa ta cu 
nan mag tinl3 camber cu 
un pool pero no mag di tin 
evento, nan no mag di tin sala 
di conferencia, no mag di tin 
actividad publico etc. 

A base di esey corte a bisa cu 
tin un cos, pa tin un bisiña cu 
haci un evento pa 150 hende, 
y un otro cos ta pa tin un bisi- 
ña cu tin 13 huesped na un 
luga cual kiermen 13 auto so 
(1 pa cada camber) cu algun 
empleado. E tipo di molester 
ey, corte a bisa cu no ta exce- 
sivo of ‘onrechtmatig’.” 


E1 a sigui splica cu ora cu 
Preserva Malmok a inicia na 
november, tabata contra ac- 
tividad grandi, of publico. 
Awo esaki no f ey mas, pues 
di parti di Preserva Malmok e 
ta un adelanto pasobra bo no 
tin cu preocupa pa 100 auto, 
sino hopi menos. 

Zissu no por opera como ho- 
tel, pasobra si ta bay huesped 
mas cu 9 camber, mester di 
permiso pa hotel pa esey, cual 
no tin. 

Locual cu Zissu por haci awo 
cu e sentencia cu hues a duna 
ta nada Sr. Gomez a bisa. Pa 
nan e situacion no a cambia 
banda di cu nan no por haci 


actividad grandi eynan mas, 
cual nan mes a bisa tambe di 
no ta bay haci mas. 

Sr. Gomez a bisa cu e no ta 
kere cu minister Schwengle 
lo duna un permiso den e 
caso aki tampoco como e ta 
bay contra di e sentencia di 
hues cu ta conta pa gobierno 
ainda. 

Den caso cu nan haya e per- 
miso e ora Preserva Malmok 
tin caminda di LAR cu por 
cana pa cuminsa un caso. 
Terminando Sr. Gomez a 
bisa: “Si nan ta bay sigui pur- 
ba pa haya permiso, nos lo 
considera si nos ta tuma ac- 
cion”. Q 


Consul di Ecuador na Aruba, sra. Magaly Meza 


“Nos ta un pueblo di hopi fe y speransa...” 



ORANJESTAD - “Nos 
ta un pueblo di hopi fe y 
speransa. Nos ta spera riba 
milagernan, ya cu nos tin 
hopi fe riba poder di ora- 


cion”, asina Consul di Ec- 
uador na Aruba, sra. Mag- 
alyMeza a declara na Bon 
Dia Aruba. 


Den cuadro di e calamidad cu 
tin na luto Ecuador su pueblo 
pa causa di e temblor debasta- 
dor di diasabra ultimo, lo tin 
un Santo Sacrificio di Misa 
pa 10’or na parokia di Dakota 
diadomingo awor. 

E diplomatico Ecuatoriano a 
bisa cu oracion ta e forsa cu 
nan mester aworaki. P’esey e 
ta haci un convocatorio na e 
pueblo di Aruba en general, y 
muy particularmente na e co- 
munidad di Ecuador pa yuda 
su pais cu hopi oracion, for- 
talesa y forsa. Specialmente el 
a pidi pa haci oracion tambe 
pa e team di rescate pa nan lo 
por sigui cu nan trabou nada 
facil di busca sobrevivien- 
tenan. 

Actividad pa fondo di 
ayudo 

Sra. Meza a bisa cu e comun- 
idad Ecuatoriano na Aruba ta 
alrededor di 250 hende. Nan 
a expresa nan solidaridad y 
nan deseo di yuda, y nan ta 
buscando e forma di obtene 
fondo pa yuda e damnifica- 
donan bou coordinacion di 
Consulado di Ecuador na 
Aruba. 

Ya caba un grupo cu ta conta 
cu apoyo di e Consul Ecu- 
atoriano a cuminsa reuni pa 
realisa un actividad pa colecta 
fondo durante e fm di siman 
di 30 di april y 1 di mei prox- 
imo. Despues di e Santo Sac- 
rificio di Misa di diadomingo 
awor nan lo duna mas infor- 
macion riba e actividad aki. 
Loke nan tin plania un main- 
ta solidario, esta “Ban Yuda 
Ecuador”, caminda nan lo re- 
alisa un recaudacion di fondo 


di benta di cuminda, y nan lo 
ricibi donacion cash tambe. 

Transparencia 

Consul di Ecuador na Aruba 
a bisa cu e fondo aki lo wordo 
maneha bou absoluto trans- 
parencia cu un instancia di 
fiscal, ya cu e ayudo aki mes- 
ter yega na esunnan cu mas 
necesidad tin despues di e 
temblor na Ecuador. Tambe 
el a laga sa cu e persona en- 
volvi den e proyecto aki ta 
hendenan integro digno di 
tur credibilidad. Nan lo pre- 
senta publicamente e miem- 
bronan di e grupo “Ban Yuda 
Ecuador”. 

“Mi sa cu esaki ta e punto mas 
sensitivo di e organisacion di 
eventonan di e tipo aki. Algo 
cu nos tin masha cla mes ta, 
cu nos ta bay ta hopi trans- 
parente mes riba e maneho 
di e colecta aki, y na fmal e 
canalisacion di e fondo aki 
tambe”, e diplomatico a bisa. 
Un situacion cu ta complica 
cualkier ayudo ta cu e locali- 
dadnan afecta ta sitionan cu 
nan accesibilidad ta masha 
dificil. P’esey e ta haya cu e 
forma mas factibel pa canalisa 
cualkier ayudo fei di Aruba ta 
pa medio di fondo. E fondo 
aki lo wordo manda na e 
instancia competente riba 
maneho di e tipo di ayudo in- 
ternacional aki. 

“E acceso na e pueblonan mas 
paden di e area di e desaster 
ta dificil ya cu e careteranan a 
kibra”, el a bisa. E ta un tarea 
masha pisa pa autoridadnan 
competente por canalisa tur 


recurso. “Ta bon pa tur hende 
sa cu debi na e situacion cu a 
presenta y e luganan unda ta 
situa e area di desaster, nos a 
haya e solicitud pa no manda 
actualmente ni pañanan ni 
cumindanan, ya cu ta dificil 
pa transporta nan”, el a bisa. 

E solicitud cu nan a haya 
como Consulado a bin fei 
nan respectivo embahada, 
esta si nan ta bay pidi ayudo 
cu esaki lo sosode den forma 
di donacion cash. 

Gradicimento 

Na fmal Consul di Ecuador a 
laga sa cu tanto e Santo Sac- 
rificio di Misa na parokia di 
Dakota diadomingo awor, 
como e actividad di colecta 
di fondo e fm di siman mas 
ariba, ta e dos actividad oficial 
cu nan ta organisando bou e 
coordinacion di Consulado 
di Ecuador na Aruba. Nan 
kier evita cu e hendenan di 
bon boluntad na Aruba no 
lo cay den e tipo di actividad 
no oficial organisa pafo di e 
aprobacion di e consulado. 
Consul Meza di Ecuador a 
gradici tur hende cu a tuma 
contacto cu nan pa expresa 
nan solidaridad. Special- 
mente e cuerpo diplomatico 
acredita na Aruba kende nan 
a expresa nan bos di apoyo, 
y muy particularmente e co- 
munidad Ecuatoriano cu a 
laga sa cu nan ta dispuesto y 
cla pa yuda. Tambe el a bisa 
danki na e comunidad di 
Aruba en general cu a de- 
mostra un interes grandi pa 
sostene e pueblo di Ecuador 
den e situacion dificil aki. □ 

ORANJESTAD- E CPI 
pa luna di Maart 2016 ta 
116.51, loke ta representa 
un caida di 0.3% compara 
cu e indice di Februari 
2016 (116.88) y acumulan- 
do un caida di 1.6% te cu 
na Maart di e aña aki. 

E cambio di e CPI pa e ul- 
timo 12 lunanan (Maart 2015 
te cu Maart 2016) ta -1.8%, 
un caida di 3.1 punto di por- 
centahe (ppt) compara cu e 
periodo corespondiente di 
aña pasa (1.3%). 

E promedio anual di e tasa 
di inflacion pa e periodo di 
Maart 2015 te cu Maart 2016 
ta -0.02%, un caida di 0.8 ppt 
compara cu e 0.8% registra 
den e periodo di Maart 2014 
te cu Maart 2015. 

Durante e luna aki, shete di 
e diesdos sectornan a regis- 
tra caida di prijs. E caidanan 
cu tawata tin e mayor efecto 
riba e CPI a wordo registra pa 
e sectornan di “Transporte” 
(-1.7%) y “Cuminda y be- 
bida no-alcoholico” (-1.3%), 
causando un efecto di -0.29 
y -0.18 ppt, respectivamente. 
E caidanan den e restando 
sectornan a contribui cu un 
efecto di -0.12 ppt riba e CPI 
di Maart 2016. 

E caidanan aki a wordo con- 
traresta parcialmente door di 
principalmente subidanan 
den e indicenan di e sector- 
nan di “Recreacion y cul- 
tura” (2.1%) y “Mobilario” 
(1.0%), cu a contribui cu un 
efecto di 0.18 y 0.06 ppt, re- 
spectivamente riba e CPI di 
Maart 2016. 

E subidanan den e restando 
sectornan a contribui cu un 
efecto di 0.04 ppt riba e CPI 
di Maart 2016. 

E caida den e sector di 
“Transporte” a wordo causa 
door di un caidanan den 
e categorianan “Servicio 
di transporte” (-10.1%) y 
“Gasto relaciona cu uzo di 
vehiculo di transporte per- 
sonal” (-1.5%), causando un 
efecto di -0.17 y -0.12 ppt, 
respectivamente. E caida den 
e sector di “Cuminda y be- 
bida no-alcoholico” a wordo 
causa door di caidanan di 
2.4% y 1.1% den e categori- 
anan “Bebida no-alcoholico” 
y “Cuminda”, causando un 


efecto di -0.05 y -0.14 ppt. E 
subida den e sector di “Rec- 
reacion y cultura” a wordo 
causa principalmente door di 
un subida di 17.2% den e cat- 
egoria “Vacacion”, causando 
un efecto di 0.12 ppt.E subida 
den e sector di “Mobilario” a 
wordo causa principalmente 
door di un subida den e cat- 
egoria “Bienes y servicio pa 
mantencion ordinario di cas” 
(1.4%), causando un efecto di 
0.05 ppt. 

E canasta di consumo di e 
CPI ta consisti di 452 bi- 
enes y servicionan. Compara 
cu Februari 2016, 32.5% di 
e bienes y servicionan aki a 
conoce un aumento di prijs 
causando un efecto di 0.44 
ppt, mientras cu 35.2% ta 
mustra un caida di prijs, cu 
a contribui cu efecto di -0.76 
ppt y pa e restando 32.3% no 
tawata tin cambio den prijs. 
Prijsnan di bienes a baha cu 
0.5% na Maart 2016 y a causa 
un efecto di -0.32 ppt riba e 
CPI di Maart 2016. Prijsnan 
di servicionan a conoce un 


subida leve di 0.01% y a causa 
un efecto di 0.01 ppt. 

E CPIC (core inflation) - 
CPI excluyendo e efecto di 
energia y cuminda - a regis- 
tra na Maart 2016 un subida 
di 1.1%, un subida di 0.5 
ppt, compara cu e periodo 
corespondiente di aña pasa 
(0.6%). 

E indice di energia - cu ta 
consisti di e productonan: 
electricidad, awa, gasolin 
y diesel a registra un caida 
di 4.1%, cu ta 4.1 ppt mas 
abou compara cu e periodo 
corespondiente di aña pasa 
(0.0%). E indice di cuminda a 
registra un subida di 0.5%, cu 
ta 2.9 ppt mas abou compara 
cu e periodo corespondiente 
di aña pasa (3.4%). 

E bestaansminimum pa un 
hogar consistiendo di dos 
adulto y dos mucha (edad 
0-14 aña) na Maart 2016 ta 
Afl. 4,325, mientras cu pa un 
hogar di un adulto e suma ta 
Afl. 2,059.□ 

Charlaine Alexander- Huntington: 

Hospital no ta evacuando ningun pashent 



ORANJESTAD- “Nos 
no por papia di ningun 
calamidad, ni cu nos ta 
evacuando pashentnan. 
Esey simplemente bisa, 
no ta berdad”, asina Char- 
laine Alexander-Hunting- 
ton, Vocero di Dr. Hora- 
cio E. Oduber Hospitaal a 
cuminsa bisando. 

E ta reacciona riba tantisimo 
publicacionnan haci riba red 
social, den cual ta bisa cu 
tanto na e Departamento di 
mucha como e diferente de- 
partamento di cuido na unda 
adulto ta huesped ta man- 
dando hende cas pa motibo 
di virus of bacteria. 

Na Dr. Horacio E. Oduber 
Hospitaal tin protocolnan y 
plannan bon delinea con pa 
atende cu casonan asina. De 


facto, semper por tin bacteria 
den un hospital, pero e reto ta 
pa mantene controla. Mester 
ta cla pa tur hende cu semper 
por tin bacteria of virus den 
un hospital pero locual hopi 
biaha publico no ta compro- 
nde ta, cu no ta den hospital e 
bacteria of virus ta, sino cerca 


e pashentnan mes cu ta dren- 
ta hospital paso nan ta malo y 
mester di cuido! 

Un hospital ta in instituto cu 
ta atende hende malo. Pues, e 
chens cu un pashent ta drenta 
cu un virus of cu bacteria ta 
grandi y masha comun, pero 


e protocolnan interno ta per- 
cura pa isola e pashentnan 
mesora sit a necesario, pa 
evita cu un ta contagia otro. 

Ultimo simannan berdad 
ta nota bastante pashent cu 
griep pisa drentando y cu ta 
afecta nan pulmon. Casonan 
asina mesora ta isola pa cam- 
bernan separa pa preveni cu 
ta pega otro pashentnan cu e 
enfermedad. 

“Nos tin mas o menos mil 
empleado trahando den Hos- 
pital ta garantisa e miho cui- 
do posibel na e mas di 16 mil 
pashentnan cu nos ta brinda 
cuido anualmente. Nos ta 
lamenta cu facilmente un 
hende por pone un impre- 
sion of insinua algo riba red 
social y sin puntra of verifica, 
na unda mesora mas hende 


ta comparti e informacion 
cu ta falso y por causa incer- 
tidumbre y particularmente 
confusion den e comunidad 
di Aruba”, segun Alexander- 
Huntington. 

Dr. Horacio E. Oduber Hos- 
pitaal tin su mesun website 
y tin su mesun pagina riba 
Facebook, conoci como Aru- 
ba Hospital. Ta pidi tur ciu- 
dadano pa “Like” e pagina ey 
pa bo tambe por keda bon in- 
forma cu storianan veredicto 
di Hospital y informacionnan 
corecto. Si acaso tin cualkier 
situacion den Hospital of 
tin cualkier comunicado cu 
mester yega na ciudadanon- 
an, semper lo uza medionan 
tradicional y rednan social. 
Tanten cu Hospital no pu- 
blica nada, probablemente no 
ta berdad tampoco.Q 


Colegio Arubano ta tene e prueba di admision pa Ciclo Basico 



ORANJESTAD- E prue- 
ba anual di admision pa 
Ciclo Basico di Colegio 
Arubano ta tuma luga awe 
diahuebs, 21 di april 2016. 
En total 287 alumno di 
6e klas ta wordo spera na 
Colegio Arubano. E alum- 
nonan aki ta bini di 25 scol 
basico di pabou di brug. 
E prueba ta tuma luga na 
alocacion Emma, Shake- 
spearestraat z/n. E prueba 
ta cuminsa 08.00 y ta caba 
12.00. E alumnonan mes- 
ter ta 07’or y 45 na Colegio 
Arubano. 

Consulta cu Minister 

Prome Colegio Arubano a 
anuncia cu e prueba di ad- 
mision lo tuma luga dia 22 di 
april. Den consulta cu Minis- 
terio di Educacion y Vivienda 
a dicidi di cambia e fecha di 
e prueba di admision. E fecha 
prome anuncia ta coincidi cu 
e weganan di Rey e aña aki. 
E prueba lo tuma luga pa e 
muchanan di e scolnan basi- 
co pabou di brug na Colegio 


Arubano. Pa e scolnan basico 
pariba di brug na Colegio San 
Nicolas. 

Preparacion 

Na fin di januari Colegio 
Arubano a tene un reunion 
informativo cu tur cabesante 
di e scolnan basico pa duna 
informacion tocante e pre- 
paracion cu Colegio Arubano 
kier hiba pa e Prueba di Ad- 
mision. Na november 2015, 
Colegio Arubano a acerca tur 
scol basico pidiendo pa un 
pronostico di e cantidad di 
alumno di 6e klas cu e scol 
lo propone pa traha e Prue- 
ba di Admision. Un total di 
313 alumno a wordo regis- 
tra. Durante dos siman y mei 
den februari y maart, Colegio 
Arubano a habri su portanan 
pa duna tur e alumnonan aki 
e oportunidad pa atende les 
durante un mainta pa orient- 
acion. Di e forma aki Colegio 
Arubano ta spera di por yuda 
e alumnonan pa custumbra 
un tiki na e scol y haya smaak 
pa traha e prueba. Riba e dia 


di e prueba 287 alumno lo 
atende na esaki, 26 alumno 
menos cu locual e scolnan a 
pronostica anteriormente. 

Prueba di Admision 

Colegio Arubano tin na su 
encargo e logistica pa cu dia 
aki. 66 docente a wordo se- 
lecta pa asisti y guia e prue- 
banan. Colegio Arubano 
mes lo provee tur material y 
atributo necesario. E prueba 
di admision ta consisti di 
cuater parti: dos ta prueba 
di idioma y dos ta prueba di 
matematica. Pa ambos prue- 
ba di matematica no por uza 
mashin di matematica. 

Finalisando, Colegio Aruba- 
no ta desea tur alumno hopi 



exito y ta gradici tur scol ba- pa trece e muchanan na tem- 
sico y Colegio San Nicolas pa po. Por sigui e desaroyo di e 
nan colaboracion y ta haci un dia aki via e pagina di Face- 
peticion serio na mayornan book: Colegio Arubano.Q 


CBS: 

Cambio di prijs di petroleo, utilidad, 
gasolin y diesel 


ORANJESTAD- Prijs di utilidad 
(electricidad y awa), gasolin y diesel 
ta wordo determina primordialmente 
door di e prijs internacional di petro- 
leo. Na Maart 2016 e prijs promedio pa 
bari di petroleo (US$ 37.41) a conoce 
un subida di US$ 7.22 (23.9%) compara 
cu Februari 2016 (US$ 30.19). 

Brandstof clausule pa un uzo di electricidad 
te cu 500 kWh no a cambia na Maart 2016, 
el a keda Afl. 21.90 cen pa kWh. Brandstof 
clausule pa un uzo di cada kWh entre 501 
- 1000 kWh no a cambia na Maart 2016, el 
a keda Afl. 27.80 cen pa kWh. Prijs di elec- 
tricidad y di awa no a cambia compara cu 
Februari 2016. E prijs promedio di electri- 


cidad pa vivienda a keda Afl. 308.76, mien- 
tras cu e prijs promedio di awa pa vivienda 
akedaAfl. 137.05. 

Prijs di gasolin a baha na Maart 2016 cu 
Afl. 4.10 cen (-2.7%) y a causa un efecto di 
-0.12 ppt riba e CPI. Prijs di diesel a reg- 
istra un subida di Afl. 1.40 cen (1.2%) na 
Maart 2016 y a causa un efecto insignifi- 
cante riba e CPI. 

Na Maart 2016, utilidad, gasolin y diesel 
como grupo, tawata tin un caida di prijs di 
0.7% compara cu Februari 2016 y hunto a 
influencia e CPI cu -0.12 ppt, mientras cu 
e restando 448 bienes y servicio hunto a ex- 
perencia un caida di prijs di 0.2% y tawata 
tin un efecto di -0.20 ppt riba e CPI.Q 

Movemento SolidaridacL cu Venezuela naAruba ta rechasa 


Participacion di gobiernonan di nos region den “Operacion 

Venezuela Freedom” 



ORANJESTAD - Den 
cuadro di e fecha historico 
di 19 april 1810 caminda a 
wordo firma e prome acta 
di proclamacion di Inde- 
pendencia di Venezuela, 
miembronan di e grupo 
Movemento Solidaridad 
cu Venezuela na Aruba a 
haci entrega di un docu- 
mento na Consul General 
di Venezuela na Aruba, sr. 
Alirio Mendoza, caminda 
nan ta condena e asina 
yama “Operacion Venezu- 
ela Freedom”. E entrega di 
e carta aki a sosode ariba 
Plaza Simon Bolivar 

E carta aki cu ta carga e sosten 
di varios firma ta indica cu 
informacion produci a base 
di e documento traha pa Co- 
mando Sur di Merca bou e 
cabes: “Operacion Venezuela 
Freedom”, ta “laga sa clara- 
mente cu gobierno di Merca 
no ta desea un salida elec- 
toral pa gobierno di Nicolas 
Maduro. Sino cu den e docu- 
mento aki, esta “Operacion 
Venezuela Freedom” firma 
dia 25 di februari 2016 pa 
Almirante Kurt Tidd, kende 
ta Hefe di Comando Sur, ta 
para cu gobierno di Merca 
tin programa claramente un 
salida “violento” di presi- 
dente Maduro su Gobierno. 

Carta 

E carta cu e Movemento 
Solidaridad cu Venezuela na 
Aruba a entrega na e diplo- 
matico Venezolano ta bisa 
textualmente na Spaño: “Es 
por este motivo que nos 
pronunciamos y rechaza- 
mos contundentemente tales 
pretensiones y toda la injer- 


encia por parte del gobierno 
norteamericano, cuyo obje- 
tivo es apoderarse de los re- 
cursos de Venezuela con la 
colaboración de los lacayos 
opositores que defienden sus 
intereses desde la Asamblea 
Nacional”. 

Otro punto di e carta aki cu 
ta hala hopi atencion ta cu e 
grupo Movemento Solidari- 
dad cu Venezuela na Aruba 
ta rechasa e “participacion di 
gobiernonan di nos region 
cu ta presta nan mes pa sigui 
e wega di Imperio”. Nan ta 
indica cu “tristemente” e 
punto 12 di e documento ta 
menciona e participacion di 
Aruba y Corsou como base 
militar di e Comando Sur. 
Den e carta nan ta cita e pun- 
to en cuestion: 12. “Si bien 
en la situación militar no 
podemos actuar ahora abier- 
tamente, con las fuerzas espe- 
ciales aqui presentes hay que 
concretar lo ya anteriormente 
planificado para la fase 2 
(tenaza) de la operación. Los 
entrenamientos y aprestos 
operacionales de los ultimos 


meses, con la Fuerza de Tarea 
Conjunta Bravo en la base de 
Palmerola, en Comayagua - 
Honduras, la Fuerza de Tarea 
Conjunta Interagencial Sur-, 
permite colocar tales compo- 
nentes en condiciones de ac- 
tuar rápidamente en un arco 
geoestratégico apoyado en las 
bases militares de ‘control y 
monitoreo’ en las islas antil- 
lanas de Aruba (Reina Beat- 
riz) y Curazao (Hato Rey); 
en Arauca, Larandia, Tres 
Esquinas, Puerto Leguizamo, 
Florencia y Leticia en Co- 
lombia; todo ello como Lugar 
de Operaciones de Avanzada 
(FOL), con proyecciones so- 
bre la región central de Ven- 
ezuela donde se concentra 
el poderio politico-militar“, 
para luego enumerar los acti- 
vos militares dispuestos para 
la operación”. 

Esaki ta parti di e carta cu e 
miembronan di Movemento 
Solidaridad cu Venezuela na 
Aruba a entrega na e Consul 
General di Venezuela na Aru- 
ba, y cu nan a manda un co- 
pia di su contenido textual na 



Negoshi di bende piesa pa auto mester 
di bendedo. interesado Nan por fabor 
manda bo Resume na 
padaruba@outlook.com 

Bon Dia Aruba. E matutino 
aki a puntra e miembronan di 
e movemento aki dicon nan 
no a haci entrega di e carta aki 
na e instancia gubernamen- 
tal competente riba asunto di 
relacion exterior. Ya cu den e 
carta aki ta wordo cuestiona e 
presencia di FOL na Aruba. 
Nan a laga sa cu berdadera- 
mente esaki ta un actividad 
cu a tuma luga internaciona- 
lmente y tambe na Venezuela 
mes, caminda diferente or- 


ganisacion y/of movemento 
Venezolano a dicidi di pro- 
nuncia nan preocupacion na 
e gobierno di Venezuela y 
nan representantenan diplo- 
matico tocante “Operacion 
Venezuela Freedom”. Nan di 
cu e documento controver- 
sial aki “Operacion Venezue- 
la Freedom” a wordo divulga 
recientemente riba e rednan 
social y e ta accesibel pa tur 
hende interesa via Google 
tambe. Q 

Organisacion Mericano cu campaña pa sterilisa cacho 



ORANJESTAD - Ayera 
mainta e organisacion di 
Merca Animal Balance 
a tene un conferencia di 
prensa pa splica tocante 
e campaña di sterilisacion 
gratis, cu lo tin dianan 26 
pa 30 di april. Hunto cu 
Sra. Shelley Chadwick 
kende ta vocero di Op- 
eracion Cunucu, tabata 
presente sosteniendo e 
campaña aki Parlamen- 
tario Donny Rasmijn y 
representante di Plata- 
forma Ley di Cacho Sho- 
haira da Silva. 

Operacion Cunucu ta un 
campaña special pa Aruba 
sinembargo Animal Balance 


ta un organisacion experien- 
cia riba campañanan masal di 


sterilisacion di cacho. Segun 
Sra. Chadwick ta splica cu e 
campaña su enfoke lo ta riba e 
cacho cu tin na Parkietenbos, 
cual lo wordo busca y steril- 
isa pa yuda cu e problema cu 
tin di poblacion grandi di ca- 
cho di caya. Esaki ta e manera 
mas humano pa atende cu e 


problema aki, como cu e ca- 
chonan aki ya no lo por re- 
produci, e ora segun añanan 
ta pasa lo mira e cantidad di 
cacho baha. E cachonan aki 
despues di wordo gara y ster- 
ilisa, lo wordo hiba bek na 
unda a busca nan. Banda di e 
grupo di cacho aki, bo tambe 
por hiba un cacho cu ta riba 
caya Cerca di unda abo ta 
biba. Mester pone atencion 
si cu tur cacho mester wordo 
busca bek. 

Mirando cu na Aruba tin e 
fenomeno cu personanan 
tin cacho pero ainda nan no 
tin cura pa esaki keda paden. 
Por sosode cu e cacho aki cu 
ta riba caya ta wordo hiba 
y ta wordo sterilisa, pues 
doñonan bo mester tene 
cuenta cu e campaña aki cu ta 
bay tuma luga. Cachonan cu 
wordo sterilisa lo ricibi vacu- 
na contra parvo y distemper. 
Tambe nan lo ricibi hangua 
contra purga cu carpata. 


Detaye di e campaña 

E localidad unda cu ta bay 
sterilisa e cachonan ta Centro 
Dakota cual a wordo trans- 
forma den un clinica tempo- 
ral. E cachonan por wordo 
treci tur e 5 dianan entre 8or 
cu 9or di mainta y e orario pa 
busca e cachonan bek ta 5or 
di atardi. 

Personanan cu kier hiba ca- 
cho sterilisa pero no tin auto 
pa haci esaki specialmente 
pa esunnan cu ta biba mas 
cerca di YMCA San Nico- 
las, e organisacion lo tin un 
punto di coleccion pafo di 
YMCA. Boluntarionan di 
e organisacion lo ta eynan 
presente unda cu lo busca e 
cachonan y trece e cacho bek 
entre 5or cu 6or di atardi. 
E cantidad di cacho cu por 
wordo sterilisa pa dia ta 100, 
teniendo na cuenta casonan 
sin complicacion.Q 


Sra. Michelle Brooks: 

‘Nos mester tin pasion pa 
loke nos ta haci’ 


ORANJESTAD - ‘Con 
pa Construi un Carera y 
No Djis Un Trabou’ ta e 
titulo di e sesion cu Mi- 
chelle Brooks ta confirma 
pa presenta diasabra 23 di 
april proximo den e pro- 
grama di entrenamento 
y motivacion cu ta forma 
parti di Expo Labor 2016. 

E actividad, tumando luga 
den Renaissance Convention 
Center ta ofrece na tur esnan 
interesa un serie di tayer cu 
ta varia for di con pa yena un 
aplicacion di trabou, te na 
leynan laboral nobo. 

Como director di e em- 
presa local Purposeful Jour- 
ney Consulting Group, Sra. 
Brooks ta reconoci y hopi 
busca pa diferente compa- 
nia local pa su estilo unico di 
trece mensahenan pa supera 
dilanti. 


‘Esaki ta bay ta un experien- 
cia tremendo pa tur hende 
cu atende, e ta bisa cu su 
entusiasmo caracteristico. E 
ta describi su mes manera e 



ehempel di un persona cu 
tabatin un posicion promi- 
nente den un empresa di 
luho na Aruba y cu a kita pa 
lanta su mesun compania. 

‘Djis tin un trabou no ta- 
bata suficiente pa mi; loke 
mi kier a haci ta algo cu mi 
ta apasiona cun’e y algo cu ta 
emociona mi,’ e ta bisa argu- 
mentando cu nos mester tin 
pasion pa loke nos ta haci y 
cu nos mester uza e forsa ey 
cu nos tin paden pa bay riba 
e caminda di proposito cu ta 
destina pa cada un di nos.’ 

Expo Labor 2016 ta un 
proyecto di Ministerio di 
Labor di drs. Paul Croes 
den cooperacion di Depar- 
tamento di Labor y Departa- 
mento pa Progreso Laboral. 
E meta ta pa brinda tur es- 
nan buscando un trabou of 
cu ta desea pa haci un avance 
den nan carera profesional, e 
oportunidad y hermentnan 
necesario pa alcansa exito. 

Un total di 40 booth con- 
sistiendo di empresanan lo- 
cal ofreciendo mas di 300 
cupo di trabou, como tambe 
instancianan di entrenamen- 
to y conseho laboral lo ta 
presente pa brinda informa- 
cion. Porta ta habri pa 10’or 
di mainta y entrada ta com- 
pletamente gratis. E sesion 
di Sra. Brooks lo ta dia 23 
di April pa 13:00 na Renais- 
sance Convention Center. Pa 
mas informacion bishita pa- 
gina di Facebook: Expo La- 
bor Aruba. □ 


Griepprik [ vacuna contra griep 

Na Dienst Besmettelijke Ziekten (DBZ) personanan cu ta 
pertenece na e grupo di riesgo y cu no a haya e griepprik 
ainda fin di aña pasa por haya un griepprik. E ta costal 5 
florin, pero si bo ta bin cu un recept di dokter di cas e ta 
gratis. 

8o ta den e grupo di riesgo si bo: 

- ta mas grandi cu 60 aña; 

-tin malesa di curason; 

- tin malesa di pulmon; 

- tin diabetes metlitus (sucu); 

-tin malesa di riñon; 

- tin resistencia abou causa door di un malesa, un 
tratamento medico of remedi cu ta baha e resistencia, 

E griepprik ta baha e chens cu bo lo haya griep y ta zorg 
si den caso cu bo toch haya griep e lo ta menos severo. E 
vacuna ta traha contra Hl N1 tambe. 

Pa mas informacion yama DESPA na 522 4229 of 
522 4230 of DBZ na 522 4221 


esaki ta un mensahedi: 

adres di DBZ: 
Avicenastraat 1, 
Oranjestad 

Boto Caribbean Blue di Puerto Cabello a wordo gara cu hopi kilo di droga 




Banco di Seguro Social Aruba * 

INVITACION PAOFERTA SVb 

Bancodi Seguro Social Aruba, SVb, tin e intencion di drecha 
y renoba dak di su edificionan na: 

• sucursal di San Nicolas, situa na Bernhardstraat 67 C 

* sucursal principal na Eagle, situa na Caya Punta Brabo 19 

E renobacion ta planea pa tuma luga durante lunanan di 
juni y juli 2016. 

Tur compama cu experiencia amplio nba e tereno aki ta keda 
invita pa entrega un oferta pa e trabao aki no mas tarda 
cu diabierna 13 mei 2016, 2:00 pm na oficina principal di 
SVb na Eagle. Oferta mester ta dirigi na directeur di SVb, 
ir. Edwin M. Jacobs. 

Pa mas informacion tocante e trabaonan cu lo mester 
wordo realisa portuma contacto cu sra. Gladys Kock, Hoofd 
Facilities di vSVb, telefon 527-2707 of 594-5782. 

E oferta mester contene por lo menos: 

* descnpcion di trabao cu lo realisa 

• materialnan cu lo wordo emplea 

* tempo den cual trabaonan lo wordo realisa 

• costo total di e proyecto 

Pa por bin na remarke pa e trabao aki tur compama mester 
ta registra na SVb. 

ir. Edwin M. Jacobs 
Director 

- ( S-’mTi - pa Aruba au ca4nui>dail ) —' 



BARCADERA - Diamars 
den oranan laat di anochi 
na altura di Daltra na 
Barcadera Wardacosta 
a drenta cu e boto 
Caribbean Blue di Puerto 
Cabello. Den e boto nan a 
haya hopi kilo di droga. 

Pa tur hende nan sorpresa, 
a bin haya un radio marca 
‘Sepura’, parecido na esun di 
Cuerpo Policial. Aki ta trata 
di un organisacion grandi y 
cu hopi poder. 

Dos homber a keda deteni, 
pero aparentemente algun 
persona a logra huy den un 
Van color blanco. Con esaki 
a pasa no ta mucho cla, pues 


lo por ta ilegalnan tambe cu 
posiblemente a haya un “lift” 
pa Aruba. 

Warda costa a lastra e boto y a 
bay pone mas pariba na e waf. 


Aki ta trata di un caso basta 
serio, mirando cu den algun 
minuut a yega un cantidad 
di auto di departamento di 
Narcotica. 


Adicto ambulante a horta ciudadano 

SAN NICOLAS - Dialuna, pa mas of menos 4’or y 20 di atardi, a presenta na warda di San 
Nicolas e homber B. pa duna keho di ladronicia. B. a declara cu el a bay na su auto staciona 
y a wordo acerca pa un adicto ambulante desconoci. B. a sigui bisa cu el a bay coy cen for di 
den su auto, ora cu e adicto a gara B. tene na su saco di camisa, a coy algun recibo, hunto cu 
dos papel di 10 florin y algun placa los, despues a core bay. Esaki a sosode na altura di Pensioen 
Antilliana. E keho a wordo tuma. 

Auto horta haya tras di edificio na 

Barcadera 

BARCADERA - Diamars, pa mas of menos 12’or y 56 di marduga, Central ta dirigi patruya 
na altura di AIS na Barcadera pa un auto bandona. Eynan polis ta topa cu un auto sospechoso 
sin plachi number para tras di e edificio. A papia cu personal di siguridad mobil, kende a 
declara cu durante control rond di e edificio, el a bin topa cu e auto. Ta trata aki di un Toyota 
Camry color di oro, sin plachi number. Patruya a nota cu e contact tabata forsa. Den cuadro 
cu esaki, e auto a wordo confisca y hiba warda di Santa Cruz pa mas investigacion. Central a 
wordo poni na altura. 

Situacion sospechoso na Esmeralda 

NOORD - Diamars, pa mas of menos l’or y 32 di marduga, Central ta dirigi patruya na un 
vivienda na Esmeralda caminda cu lo tabata tin un persona cu lo tabata canando rond. Eynan 
a papia cu e homber F., kende a declara cu el a scucha e cachonan di su bisiña blaf Un rato 
despues, el a scucha su propio cacho ta blaf, cu a haci cu el a bay wakpafo kico ta pasando. E por 
a scucha den lehania un zonido duro. Despues e por a scucha un biaha mas e mesun zonido 
duro, manera un hende lo tabata bati riba un porta. E cachonan di e bisiña banda pariba tabata 
hopi intrankil. F. a yama polis di biaha. Na a controla hunto cu F. full e mondi parti patras y 
den cercania, pero no a topa cu ningun hende. 

Suzuki Alto horta a wordo haya 

CUMANA - Diamars, pa mas of menos 4’or y 35 di marduga, durante patruya, polis a topa cu 
un Suzuki Alto color cora na altura di Something Different na Cumana. Durante control a bin 
resulta cu e contact tabata completamente kibra y e motor tabata friu. Mirando cu e number no 
tabata klop cu e auto, Central a bay rista un ke otro y a bin resulta cu no tabata tin ningun keho 
ladronicia di auto. E auto a wordo hiba warda di Santa Cruz pa mas investigacion. 

Polis Maritimo: 

Proyecto di boei ta pa percura pa siguridad di tur e usuarionan di nos lama 



ORANJESTAD- Di- 
aluna mainta Minister 
Otmar Oduber a anun- 
cia e proyecto di boei cu 
ta financia pa e fondo di 
TPEE 

Un proyecto cu sigur ta ben- 
eficio di tur e usuarionan 
di nos beachnan, tanto lo- 
cal como nos bishitantenan. 
E zona awor ta miho defmi 
unda e usuarionan por landa 
den un area mas sigur sin 
mester preocupa cu e activi- 
dadnan acuatico cu awor ta 
tuma luga un poco mas leu. 
E meta principal di esaki ta 
cu cada un di e usuarionan 
sa cua parti ta permiti pa cada 
actividad. Cu esaki bon defi- 
ni awor ta facilita e trabou di 
Polis Maritimo cu awor tin 
un miho bista di e area mas 
structura. 

Polis Maritimo tin un tarea 
esencial riba vigilancia riba 
nos lama y cada un persona 
cu ta haci uzo di nos beach- 
nan mester respeta e autori- 
dad concerni na momento cu 
ta pone ordo si mira situa- 
cionnan cu no ta cuadra cu 
e reglanan cu ta stipula. Cu 


implementacion di e maneho 
nobo di e Beach Policy, tin 
un structura hopi mas miho 
defmi. Sr. Igmar Benschop 
di Polis Maritimo ta haci un 
apelacion na comunidad di 
Aruba pa mantene nan mes 
na e reglanan cu tin. Mester 
agrega si cu e buey no f ey 
pa mara boto, of pa e landa- 
donan bay colga na nan. E 
boeinan t’ey specificamente 
pa dividi e diferente areanan 
for di otro. TPEF a percura 
pa un inversion di casi 150 
mil florin cu ta keda na cada 
un di nos pa cuida. Minister 
Otmar Oduber a percura pa 
den un ekipo cu diferente 
departamento sinta cu otro 
pa yega na un bon entendi- 
mento riba e maneho cu kier 
mira riba nos beachnan. Sr. 
Benschop ta indica cu hopi 
biaha ta haya turistanan cu ta 
landa sin sa unda nan por lan- 
da y ta haya nan hopi leu di 
costa cu sigur por forma un 
peliger pa nan. Cu e proyecto 
di buey awor tin areanan bon 
defmi cu e turista facilmente 
por reconoce te na unda e por 
yega pa percura pa su propio 
siguridad. Di otro banda e 
bueynan ta indica tambe te 




unda e botonan ta permiti pa 
tira nan anker. Esaki sigur pa 
proteccion di e usuarionan di 
lama pero tambe pa e natura- 
lesa specialmente bou di awa 
cu tanto nos bishitantenan 
gusta admira. 

Polis Maritimo ta pone nan 
mes disponibel pa cualkier 
pregunta riba e reglanan 
y maneho nobo pa cu nos 
beachnan y tambe pa e ar- 
eanan miho defmi awor riba 
lama. Por yama na telefon 
5881896 of 5975125 si tin 


cualkier incertidumbre. Cu 
un miho coordinacion den 
esaki ta nos tur lo beneficia. 
Un pabien na ekipo grandi 
di Ministerio di Turismo, 
TPEF, ATA, DIP, DOW, KPA 
Polis Maritimo y Departa- 
mento Maritimo cu pa un 
tempo largo a sinta na mesa 
cu otro unda awe nos ta cum- 
insa mira e fruta di e bon tra- 
bao cu a eherce pa percura pa 
mas siguridad riba nos beach- 
nan y den nos awanan. 




■ 4 


Dr. Harold Narain 
F.A.C.O.G 

"Specializing in women who are used to the best & latest 
in Gynaecological care" 

SameDay service in Gynaecology, Obstetrics, 
Infertility & Circumcision Newborn 
Tel: 583 5999 

Modern Solutions to your varicose veins," Sderotherapy " 
Under Local Anesthesia 

"Lipo Sculpture": Beverly Hills quality at...."Punto Fijo prices!" 
LaserVaginal rejuvenation Surgery 
Also Male Gynecomastia Correction 

CERVICAL CANCER is a preventable CANCER 

Ladies it is time to have your PAPTEST done, 

You can save your life 
prompt results available 
Tel: 583 5993 

Prijsnan pa consumido a baha na 
februari y maart 2016 


WILLEMSTAD - E cifra 
indice di prijs pa consu- 
mido na Corsou na febru- 
ari y maart 2016 a baha cu 
0,7 y 0,1 porshento respec- 
tivamente. 

Si compara e periodo di e ul- 
timo 12 luna te cu februari y 
maart 2016 cu mes periodo 
prome cu esey, ta resulta cu 
prijsnan a baha cu un pro- 
medio di 0,6 y 0,5 porshento 
respectivamente. E cambio- 
nan di prijs mas importante 
durante tanto februari como 
maart a sosode den e catego- 
ria di consumo “Bibienda”. 
Esaki por deduci for di da- 
tonan cu publica pa Oficina 
Central di Estadistica (CBS). 
Den ultimo 5 luna, Corsou a 
conoce un deflacion leve 

E cambionan di prijs mas im- 
portante na februari a tuma 
luga den e categoria di con- 
sumo “Bibienda” (-1,5%): 
gas di cushina, uzo domes- 
tico di electricidad y uzo 
domestico di awa di cranchi 
a bira respectivamente 11, 7 
y 3,5 porshento mas barata. 
Notabel tambe ta e cambio- 
nan di prijs mas significante 
den e categoria di consumo 
“Transporte y comunicacion” 
(-0,9%): prijs di gasolin y gas- 
olin/diesel a baha cu respecti- 


vamente 8 y 4 porshento na 
februari. 

Durante di maart tambe e 
cambionan di prijs mas im- 
portante a tuma luga den e 
categoria di consumo “Bibie- 
nda” ( + 0,1%): “pestcontrol” 
dor di companianan profesio- 
nal y uzo domestico di awa di 
cranchi a bira respectivamen- 
te 6 y 4,5 porshento mas caro, 
mientras tarifa pa uzo do- 
mestico di electricidad a baha 
cu 2 porshento. Mas aleu ta 
notabel e cambio di prijs mas 
significante den e categoria di 
consumo “Transporte y co- 
municacion” (-0,2%): prijs di 
gasolin a baha cu 2 porshento 
na maart. 

E cifra indice pa consumi- 
do (CPI, “Consumer Price 
Index”) na februari 2016 
(122,9) tabata 0,1 porshento 
mas abou compara cu febru- 
ari 2015 (123,0), mientras e 
CPI di maart 2016 (122,8) a 
surpasa e CPI di maart 2015 
(122,4) cu 0,3 porshento. E 
cifranan aki ta indica cu fe- 
bruari e aña aki tabata 0,1 
porshento mas barata cu fe- 
bruari aña pasa, mientras 
maart e aña aki tabata 0,3 
porshento mas caro cu maart 
e aña pasa, pa loke ta trata e 
prijs promedio di producto- 


nan y servicionan pa consu- 
mido. 

E promedio di diesdos luna 
di prijs pa consumido na fe- 
bruari 2016 tabata 0,6 pors- 
hento mas abou cu na febru- 
ari 2015, pues un bahada di e 
promedio di diesdos luna di 
e cifra indice pa consumido 
(CPI) di 124,2 pa 123,5. 

Na maart 2016 un prome- 
dio di diesdos luna di prijs 
pa consumido a wordo midi 
cu tabata 0,5 porshento mas 
abou cu na maart 2015, impli- 
cando un bahada di e prome- 
dio di diesdos luna di e CPI 
di 124,2 pa 123,6. E cifranan 
aki (-0,6% y -0,5%) ta duna 
segun CBS un bon bista di 
inflacion riba termino largo. 
Inflacion ta refleha perdida di 
balor di cen, pues di forsa di 
compra, dor di subida di prijs 
di producto y servicio pa e 
consumido. E cifra di infla- 
cion pues ta duna un indica- 
cion di e subida promedio di 
costo di bida. 

Deflashon ta net contrario na 
inflacion: e ta duna un indi- 
cacion di bahada di costo di 
bida y subida di forsa di com- 
pra dor di bahada di prijs pro- 
medio di producto y servicio 
pa e consumido. Por constata 
un deflacion leve na Corsou 
durante e ultimo cinco luna. 


Delegacion di Eerste Kamer 
a bishita Corte di Husticia 


WILLEMSTAD - Un del- 
egacion di Eerste Kamer 
recientemente a bishita 
Corte Comun di Husticia. 

Presidente di corte Mr. Evert 
Jan van der Po el hunto cu 
vice presidente mr. Eunice 
Saleh y director interino di 
Bedrijfsvoering Nadine Cal- 


ister-Presentacion a ricibi e 
delegacion. A haci bon uzo di 
e bishita cortico. E delegacion 
a haya informacion tocante e 
carga fmanciero y problem- 
anan di capacidad cu Corte 
ta confronta, importancia di 
hurisdiccion comun y leinan 
sincronisa den e diferente 
paisnan. Profesor mr. Hans 


den Doelder a papia tocante 
e proyecto pa yega na un 
Codigo di Inhustamente Pe- 
nal y adaptacion den Codigo 
Penal. E miembronan di del- 
egacion a mustra hopi in- 
teres. Despues di e sesion di 
informacion bishitantenan 
a saca un potret hunto cu e 
representantenan di Corte. 



Minister di Salubridad Publico 


Boeinan pa evita desgracia na 
nos playanan 


WILLEMSTAD - Reci- 
entemente minister di Sa- 
lubridad, Medio Ambien- 
te y Naturalesa drs. Sieg- 
fried Victorina a inaugura 
e boeinan cu a keda insta- 
la na playa di Caracasbaai. 

A pone un total di 700 meter 
di boei incluso 2 boei blanco 
special pa mara boto. Playa 
di Caracasbaai pues awor ta 
mas sigur pa motibo cu ve- 
hiculonan acuatico no por 
pasa cerca di landadonan 
mas. Esaki a keda confirma 
tambe pa bishitantenan regu- 
lar di e playa cu tabata pre- 
sente durante inauguracion. 
Anteriormente a pone boei 
na algun playa caba y inten- 
cion ta pa pone boei na mas 
playa. Minister Victorina du- 
rante su discurso a mustra cu 
esaki ta un proyecto pa evita 


desgracia alabes un proyecto 
significativo ehecuta dor di 
un compania local. Minister 
Victorina a haci tambe un 
apelacion na bishitantenan 
di nos playanan pa cuida e 
boeinan y respeta reglanan 
di siguridad. Despues di in- 
auguracion minister Victo- 
rina a bishita piscadonan di 
Haf di Caracasbaai pa papia 
tocante topiconan di interes. 
Aki tambe piscadonan ta den 
proceso pa lanta cooperativa 
y den e cuadro aki a presenta 
miembronan di directiva du- 
rante e encuentro cu min- 
ister. Na final, despues di a 
delibera tocante diferente 
punto, a haci entrega di un 
documento notarial na min- 
ister Victorina cu ta confirma 
lantamento di Cooperativa di 
Piscadonan di Caracasbaai. 


Frente Obrero ta pidi pa busca dialogo 
y no provoca chauffeurnan di bus 


WILLEMSTAD - Frente 
Obrero ta pidi busca dia- 
logo y no provoca chauf- 
feurnan di bus. Asina e 
partido ta bisa relaciona 
cu e desaroyonan pa loke 
ta trata transporte publi- 
co. 

“Partido Frente Obrero, cu 
asco a tuma nota, cu un biaha 
mas ke trata na agredi (men- 
talmente/fisicamente) e clase 
trahado. E biaha aki, chauf- 
feurnan di bus ta na beurt. 
Esakinan (t)a ser menasa, cu 
ta bay manda e asina yama 
High Impact Team, pa asisti 
control economico den con- 
trola den transporte publico. 
Cu e menasa anteriormente 
describi, ke obliga chauffeur- 
nan di bus, pa nan respeta 
un decision di gobierno. Tur 
esaki ta bini dilanti, apesar 
cu gobierno ta sinta na mesa, 
cu e sindicato STU, pa com- 
prende otro y pa yega na so- 
lucionnan duradero!! 

Partido Frente Obrero ta 
considera e menasa aki, un 
brutalidad di marca mayo, 
expresa di parti di un em- 
pleado publico, cu tambe ta 
un trahado! Partido Frente 
Obrero, den mesun rosea 
ta haci e pregunta na minis- 
ter di economia, pa sa si e ta 
para tras di e menasa haci aki. 
Esaki den cuadro pa no bolbe 
sosode, cu minister no ta na 
altura di kico ta pasa den su 
ministerio. 

Partido Frente Obrero ta di 
opinion, cu pa tur diferencia 
di opinion cu por existi, esaki 
ta na mesa di negociacion e 
mester ser soluciona y no cu 
menasa y/o provocacion! 

E tipo di menasanan aki, no 


ta soluciona y/o yega na acu- 
erdo satisfactorio entre esnan 
concerni. Loke e menasanan 
innecesario aki ta soru pe ta, 
intrankilidad laboral, molest- 
er, gastamento di tempo vali- 
oso, malgasta placa y demos- 
tracion innecesario di forsa. 
Partido Frente Obrero ta haci 
e pregunta, pakico provoca? 
Si ta lei ke pa ser respeta y/o 
ehecuta, tin otro forma pa 
laga esnan cu ta viola esaki, 
cumpli. Uza e High Impact 
Team pa e meta, pa cua e la 
ser institui y no uze pa prov- 
oca y menasa e clase trahado. 
Ta e cosnan aki, esta provo- 
cacion, falta respet, balota 
e clase trahado, paga malo e 
clase trahado, imponemento, 
47 aña pasa, a soru pa 30 di 
mei 1969. E clase trahado su 
situacion ya caba ta dificil, ca- 
minda su forsa di compra ta 
te abou na suela i ta luchando 
pa mantene cabes riba awa. 

E partido ta pidi minister di 
Economia, pa e pone control 
interno den su ministerio, 
pa no bolbe sosode, cu tin 
persona(nan) ta bay na cana 
banda di su(nan) sapato. 
Partido Frente Obrero ke 
mira mesun menasa aki ser 
haci riba instancianan, cu 
diariamente ta burla di lei. 
No mester laga parce, cu ta 
e clase trahado ta e palo di 
mas delega, pa haci y deshaci 
cone! 

Mas aleu e partido ta bisa cu 
a base di su Ideologia, Vision 
y Mision, ta kere den husticia 
social, caminda lei ta conta pa 
tur hende. No por ta asina, 
cu ta tapa wowo pa un dor di 
no actua y pa e otro, ta me- 
nasa y persecucion ta priori- 
dad. 

Partido PAIS: 

Tweede Kamer ta tardando e proceso pa ratifica e tratado fiscal cu Cayman Islands 


WILLEMSTAD - Partido 
PAIS no ta contento cu 
Tweede Kamer ta tardan- 
do e proceso pa ratifica e 
tratado fiscal cu Cayman 
Islands, asina lider di e 
partido Alex Rosaria ta 
bisa. 

Segun Rosaria, tratadonan 
fiscal cu keda negosha y fir- 
ma na fabor di Corsou (antes 
Antia Hulandes) y un otro 
pais, semper a pasa Tweede 
Kamer sin cu miembronan 


ta haci pregunta. Ora no tin 
pregunta ta produci un re- 
lato blanco locual ta soru pa e 
tratado drenta na vigor rapi- 
damente. Ta p’esey Alex Ro- 
saria, lider politico di PAIS, 
ta haya straño cu e biaha aki 
Tweede Kamer a kibra cu e 
palabracion y a dicidi di haci 
pregunta riba e textonan di e 
tratado. 

Esaki tin como consecuencia 
cu henter e proceso ta bay 
stanca y tarda masha hopi 


mes, ya cu mester manda pre- 
guntanan haci na Hulanda pa 
Corsou contesta. Tambe por 
resulta cu riba nos contes- 
tanan por surgi mas pregunta 
ainda. Tur esaki a pesar cu 
Parlamento di Corsou ta di 
acuerdo caba cu e Tratado. 
Tratadonan fiscal ta impor- 
tante pa nos pais, pasobra e ta 
yuda nos sector fmanciero in- 
ternacional. E ta bon tambe, 
pasobra e tipo di tratadonan 
aki ta contribui na mas trans- 
parencia y mas instrument pa 


combati fraude di belasting, 
labamento di placa y fman- 
ciamento di terorismo. 

“Pues pa ami no ta logico cu 
e pensamento di e Huland- 
esnan lo por ta preocupacion 
despues di e caso di Panama 
Papers. Un tratado neta- 
mente ta soru pa mas trans- 
parencia y intercambio di in- 
formacion. Por ta posibel cu 
e Hulandesnan lo ke mira e 
consecuencianan di e tratado 
aki pa cu e islanan di BES, 


pero si esey ta e caso ta hopi 
di lamenta cu ta stroba nos 
sector, stroba nos economia. 
Nos no por carga e tardansa 
aki, principalmente no ora ta 
trata di desaroyo economico 
cu por cierto ta un autoridad 
autonomo di nos. 

Lo mi probecha di mi estadia 
na Hulanda pa papia cu algun 
miembro cu tin e responsabi- 
lidad pa nan fraccion pa loke 
ta trata e parti fmanciero”, 
Rosaria a bisa fmalmente. 


GCB y FMA ta uni forsa pa contraresta adiccion na gamblemento 


WILLEMSTAD - Gam- 
ing Control Board (GCB) 
y Fundacion Maneho di 
Adiccion (FMA) a uni 
forsa pa contraresta adic- 
cion na gamblemento, un 
problema serio na Corsou. 

E dos organisacionnan ta bisa 
cu debi na e demanda halto di 
wega di placa y accesibilidad 
na wega di placa na Corsou, 
comunidad di Corsou tin di 
haber cu un situacion preo- 
cupante di adiccion na wega 
di placa y su efectonan social 
negativo. E fenomeno aki a 
wordo investiga varios biaha 
y conclui den diferente rap- 
port; entretanto e delaster 


rapport riba e topico aki ta di 
10 aña pasa. 

Gaming Control Board 
(GCB) como regulado di e 
sector di casino, ta responsa- 
bel pa promove gamblemento 
responsabel den e sector, den 
e cuadro aki GCB a uni forsa 
cu Fundacion pa Maneho di 
Adiccion (FMA) pa realisa 
esaki. For di e cooperacion 
aki a sali un proyecto di auto 
exclusion, cu ta duna perso- 
nanan cu problema di adic- 
cion na wega di placa y/o nan 
famia e oportunidad pa exclui 
nan mes boluntariamente for 
di tur casino na Corsou pa un 
periodo defmi. 

E personanan en cuestion ta 


wordo registra den e “self- 
exclusion database” special 
traha pa e proposito men- 
ciona, cual casinonan tambe 
por consulta. Ta obligacion di 
cada casino pa tene e perso- 
nanan cu ta den e programa 
di auto exclusion pafo di nan 
establecimento, pa proteha e 
personanan aki contra di nan 
mes. 

GCB y FMA ta completa- 
mente consciente cu e medi- 
da menciona no ta suficiente 
pa combati adiccion na wega 
di placa na Corsou. Mester 
haci mucho mas! Pe motibo 
aki lo bay enfoca den 2016 pa 
logra hopi mas riba tereno di 
combatimento di adiccion na 


wega di placa. Organisacion 
di GCB a haya tayer riba 
dianan 19 di februari y 11 
di maart 2016 di expertonan 
di FMA, señora J. Cova- Pi- 
mentel y señora R. Ramirez- 
Faries riba e material aki. 

Riba termino corto e sector di 
casino tambe lo haya un tayer 
similar. E meta di e tayer ta pa 
haci tanto e supervisor como 
e sector di casino conoci cu 
caracteristicanan di un per- 
sona adicto na wega di placa, 
tambe pa conscientisacion di 
e efectonan social cu adic- 
cion na wega di placa ta trece 
cun’e. 

FMA y GCB ta bay dedica 
nan mes na pretension dor 


di lansa campañanan special 
diseña pa crea un conscien- 
tisacion mas profundo den 
comunidad. Ademas di esaki 
FMA ta duna guia terapeu- 
tico na personanan adicto na 
wega di placa. Pa pretension 
y tratamento di adiccion na 
wega di placa tin gastonan 
significante debolbi. Ta de- 
seabel pa tin fmanciamento 
structural pa cubri cu e gas- 
tonan aki. GCB y FMA tabata 
hopi contento di a tuma nota 
den medionan di comunica- 
cion cu Lotto pa deporte, cu 
proximamente lo wordo in- 
troduci, lo keda den man di 
gobierno (via di FWNK). 


Porfin ta bay celebra Dia di Obrero cu Obrero Games 


WILLEMSTAD - Corsou 
semper tabata celebra Dia 
di Reina riba 30 di april y 
1 di mei, Dia di Obrero, 
semper tabata wordo con- 
sidera como un dia liber 
di e celebracion di Dia di 
Reina. For di algun aña 
pasa cu a cuminsa celebra 
dia di Rey riba 27 di april, 
Dia di Obrero a perde ain- 
da mas tanto su nificacion 
den nos comunidad. 

P’esey JCI IOBA Curaçao a 
tuma e iniciativa pa organisa 
Obrero Games hunto cu su 
partnernan cu ta Ministerio 
di Desaroyo Social, Labor i 
Bienestar y Asociacionnan di 
Sindicato. 

Dia 1 di mei 1886, sindicato 
y reformistanan di Chicago 
(Merca) a uni pa hunto lucha 
pa obreronan por traha pa 
solamente 8 ora pa dia, esta 
pa un dia por ta reparti den 8 
ora di trabou, 8 ora liber y 8 
ora pa drumi. 

E lucha aki, cu a cuminsa dia 
25 di april y termina riba 4 di 
mei 1886, a conoce diferente 
caminata y welga durante 
orario di trabou como mues- 
tra di nan lucha pa yega na 


8 ora di trabou y no 10 ora, 
manera tabata e tempo ey. E 
caminata di mas grandi tabata 
1 di mei 1886, caminda mas 
cu 35.000 trahado a forma 
parti di e caminata. 

E lucha di algun dia tabata tin 
varios confrontacion entre 
e Cuerpo Policial y e wel- 
guistanan y a conoce hasta al- 
gun morto a consecuencia di 
e.o. e conocedo “Haymarket” 
bom. Corte a condena 8 di e 
welguistanan sin tin prueba 
ya cu no por a haya e culpabel 
real di e bom. E movemento 
ariba menciona a inspira sin- 
dicato y reformistanan rond 
mundo pa celebra 1 di mei, 
cu ta conoci tambe como 
“May Day”. 

Na Corsou tambe ta bay cel- 
ebra esaki den gran forma pa 
medio di un evento cu yama 
Obrero Games. Esaki ta tuma 
luga riba 1 di mei proximo 
riba Brionplein di 02.30 di 
atardi pa 8or di anochi. Ob- 
rero Games ta un mini olim- 
piada entre algun compania 
di Corsou cu ta representa 
pa 12 team cu lo forma parti 
di un competencia di wega- 


nan tradicional. Algun di e 
10 weganan cu comunidad 
por spera ta entre otro careda 
di garoshi, hala cabuya, claba 
clabo den palo, bula den saco 
di batata y hopi mas. 

E atardi lo cuminsa cu un 
santo sacrificio di misa riba 
Brionplein pa pastoor Curtis 
Meris, cu normalmente sin- 
dicatonan sa organisa, sigui 


pa e apertura oficial pa presi- 
dente di JCI IOBA Curaçao, 
Minister di Desaroyo social, 
Labor y Bienestar y Asocia- 
cionnan di Sindicato. Unabes 
haci e apertura oficial, co- 
munidad completo por dis- 
fruta di e competencia entre 
e teamnan. Durante di e me- 
sun atardi lo tin skina di mu- 
cha, bar y cushina bon surti 


y tambe musica pa DJ y ERA 
Autentico. 

JCI ta un organisacion inter- 
nacional di adultonan hoben 
entre 18 pa 40 aña cu tin como 
meta pa crea oportunidad di 
desaroyo pa crea un impacto 
positivo den comunidad pa 
medio di proyectonan pa co- 
munidad, negoshi, intercam- 
bio internacional y training. 

Minister Oduber: 


A reuni cu Ateliers’89 pa reenforsa proyectonan Artistico y Cultural 


ORANJESTAD- Diamars 
mainta Minister Odu- 
ber conhuntamente cu su 
consehera Indra Zaan- 
dam a reuni cu Ateliers’89 
riba diferente proyecto y 
ideanan pa reenforsa e as- 
pecto Artistico y Cultural 
di nos isla. A delibera riba 
proyectonan manera Ca- 
ribbean link cu pa varios 
aña ta andando unda ta 
duna varios artista den 
nos region Caribe e opor- 
tunidad pa yega hunto pa 
intercambia experienci- 
anan explora y crea arte. 

Sra. Indra Zaandam ta in- 
dica cu e region Caribense 
tin artistanan no solamente 
renombra pero cu poten- 
cial maximo. E bunita di e 
proyecto aki ta cu na Aruba e 
ora nos lo tin e honor di tin 
artistanan cu ta familiar cu e 
caracteristicanan Caribense 
pero ta uza Aruba como in- 
spiracion pa crea arte. Du- 
rante e reunion a papia riba e 
diferente posibilidadnan riba 


e vision di e combinacion 
di Turismo y Cultura. Nos 
bishitantenan mas y mas ta 
pidi pa productonan autenti- 
co di nos isla. Den hopi caso e 


Mirando e posibilidadnan y 
kico ta e necesidadnan a toca 
e tema di 2 “City Tours”. Lo 
enfoca riba e turistanan den 
auto di huur of turistanan 



bishitantenan aki ta haya nan 
caminda pa Ateliers’89 y ta 
keda asombra pa e arte con- 
temporaneo cu tin, demost- 
rando asina e calidad di nos 
hendenan talentoso. Artenan 
cu mester por haya mas espa- 
cio riba nos isla. 


di crucero cu ta bishita nos 
centro di ciudad lo por sigui 
un tour artistico autentico 
y lo kier traha un tour simi- 
lar tambe pa San Nicolas. Ta 
bon conoci cu San Nicolas 
tin tur e ingredientenan pa 
ta nos ciudad di nos herencia 


cultural. Den esaki ta resalta 
tambe e parti artistico. San 
Nicolas tin e caracter per- 
fecto pa combina Turismo 
cu Cuftura, no solamente pa 
nos bishitantenan pero tambe 
pa nos propio hendenan lo- 
cal. Kier traha pa combina 
proyectonan andando pariba 
di nos isla cu Ateliers’89, 
pero tambe cu otro organisa- 
cionnan riba nos isla. Na sep- 
tember lo colabora cu Aruba 
Art Fair Foundation, pa crea 
e luna di Arte na Aruba. Vi- 
sion ta pa traha cu diferente 
partner riba nos isla, creando 
un combinacion di colabora- 
cion, unda tur ta traha hunto 
na beneficio di Cultura di 
Aruba. 

Na mes momento e conseh- 
ero di Ministerio di Cultura 
ta duna un palabra di elogio 
pa Ateliers’89 cu ta un ekipo 
multifacetico cu ta consisti di 
personanan den mundo ar- 
tistico pero tambe den sector 
priva y ta traha duro pa en- 
grandece nos cultura. 

E potencial di beneficia eco- 


nomicamente di culturay arte 
tabata un otro punto riba e 
agenda di e reunion. Na mo- 
mento cu papia di un “Artistic 
City Tour” mester pensa riba 
e turista cu lo kier come algo, 
of kier cumpra un producto 
local, y di e forma aki lo por 
sostene tambe e empresa- 
rionan chikito cu kisas no 
tin e forma pa mercadea nan 
producto den grandi pero lo 
por haya un sosten cu e tipo 
di tournan asina. E potencial 
di crea arte pa beneficio eco- 
nomico ta keda bin dilanti. 
Sra. Zaandam ta splica cu e 
rol di Ministerio di Cultura 
ta pa reenforsa proyectonan 
Artistico y Cultural, creando 
un ambiente y espacio pa tipo 
di organisacionnan manera 
Ateliers’89, fortalece nan 
mes cu partnernan strategico. 
Ministerio ta motiva y stim- 
ula sector priva pa ta mas en- 
volvi den e aspecto cultural di 
nos isla. Tin varios proyecto 
na caminda pa asina sigui en- 
grandece e aspecto artistico y 
cultural riba nos isla. □ 


Ramfis Kolfin: 

Mi ta convenci cu e miho lidernan di mundo ta esnan 

moral y no esnan neutral 



ORANJESTAD - Ram- 
fis Kolfin ta un autor den 
e tereno di motivacion e 
inspiracion, un orador in- 
ternacional y facilitado cu 
hopi experiencia. 


E ta forma parti di e programa 
di tayer y presentacion duran- 
te Expo Labor 2016 tumando 
luga dia 23 di april proximo 
den Renaissance Convention 
Center. E topico Sr. Kolfm ta 
bay trece dilanti ta moralidad; 
titula ‘Moral Decision Mak- 
ing in Life And At Work,’ 
esaki ta un di e diferente sesi- 
onnan di entrenamento cu ta 
accesibel pa un y tur comple- 
tamente gratis na e evento aki 
di Ministerio di Labor. 

Ramfis Kolfm a nace y lanta 
na Aruba, un ingeniero di 
profesion, 30 aña pasa el a 


descubri su pasion real den 
bida cu ta pa yuda hende. For 
di e tempo ey e ta dirigi exi- 
tosamente su compania ofre- 
ciendo servicio como orador/ 
autor cu ta motiva ademas di 
facilitado di sesion den lider- 
azgo y actitud. E ta conseh- 
ero di numeroso negoshi y 
organisacion rond mundo cu 
ta busca exito na e luga di tra- 
bou di awendia. 

‘E mensahe cu mi kier duna 
dia 23 di april ta pa tanto e 
trahado y e dunado di traha- 
do topa cu su mes, su ‘niche’ 
y e proposito cu Dios a dun’e 
den bida. Ora bo tin esey bo 


ta bira un muhe of homber 
cu moralidad,’ Sr. Kolfm ta 
splica. ‘Ora moralidad ta na 
su luga e ta sostenibel, e ta 
duradero. Ami ta convenci cu 
e miho lidernan di mundo ta 
esnan moral y no esnan neu- 
tral.’ 

Expo Labor 2016 ta un 
proyecto di Ministerio di La- 
bor di drs. Paul Croes den 
cooperacion di Departamen- 
to di Labor y Departamento 
pa Progreso Laboral. E meta 
ta pa brinda tur esnan bus- 
cando un trabou of cu ta de- 
sea pa haci un avance den nan 


carera profesional, e opor- 
tunidad y hermentnan nec- 
esario pa alcansa exito. 

Un total di 40 booth con- 
sistiendo di empresanan local 
ofreciendo mas di 300 cupo 
di trabou, como tambe in- 
stancianan di entrenamento y 
conseho laboral lo ta presente 
pa brinda informacion. Porta 
ta habri pa 10’or di mainta y 
entrada ta completamente 
gratis. Pa mas informacion 
tocante e sesion di Sr. Kolfin 
y tur otro, bishita e pagina 
di Facebook: Expo Labor 
Aruba.Q 


IPA cu presentacion di obra literario ‘Saban English’ y proyecto‘San Nicolas English’ 


SAN NICOLAS - Insti- 
tuto Pedagogico Arubano 
(IPA) y su Centro di In- 
vestigacion y Desaroyo di 
Enseñansa (CIDE) tin e 
honor di invita pueblo di 
Aruba pa asisti na presen- 
tacion di obra literario A 
Lee Chip: a dictionary and 
study of Saban English’ di 
Theodore (Ted) Johnson. 

E publicacion aki ta trata un 
parti grandi di e idioma, his- 


toria y cultura di Saba (Cari- 
be Hulandes). Na Saba, e ter- 
mino Tee Chip’ ta haci ref- 
erencia na un splinter chikito 
di algo. 

E diccionario ta documenta y 
ta describi mas cu 2.500 pa- 
labra y frase local. No sola- 
mente e ta reconoce, honra y 
rindi homenahe na e vocabu- 
lario local cu ta haci Saba uni- 
co, pero tambe e ta yuda ga- 
rantisa e preservacion di hopi 
palabra y termino cu di un of 


otro forma lo a bay perdi pa 
historia. 

Profesor Dr. Walt Wolfram 
di Language & Life project na 
NC State University a dirigi 
y guia e proyecto di e obra 
aki. Alabes e obra ta inclui un 
estudio profundo encuanto 
pronunciacion y gramatica 
di Ingles di Saba, skirbi pa 
Caroline Myrick, studiante 
di Phd di Linguistica na NC 
State University. 

Banda di presentacion di e 


obra literario lo tin un in- 
troduccion di e proyecto 
‘San Nicolas English’ door 
di, docente y investigado di 
IPA, Gregory Richardson. E 
proyecto ta trata documen- 
tacion di e Ingles crioyo di 
Aruba, papia principalmente 
na San Nicolas. E charla co- 
munitario ta tuma luga dia- 
huebs dia 28 di april 2016, na 
IPA (Isaac Wagemakerstraat 
11, San Nicolas). E ta di 7or 
pa 9.30 di anochi y entrada ta 


completamente gratis. 
Tocante e autor: 

Theodore R. Johnson a 
completa dos estudio aca- 
demico den ley na Leiden, 
na Hulanda. Despues di a 
traha na Hulanda den e area 
di ley civil, Theodore a re- 
gresa Caribe y ta trahando 
actualmente como notario 
di ley civil na Aruba. A Lee 
Chip: a dictionary and study 
of Saban English’ ta su prome 
publicacion.Q 

Bon Dia Aruba a celebra 25 aña di existencia 





\ riihn (iifñbe colebr&iKli) 25 am 


ORANJESTAD - Den un 
ambiente yena cu alegria 
y yena cu sentimento di 
fraternidad, e famia di 
Bon Dia Aruba a celebra 
e 25 aña di existencia di e 
corant. Un corant cu pa 
25 aña ta duna servicio na 
e pueblo di Aruba. 

E celebracion tabata basa na e 
balornan mas importante den 
un empresa exitoso manera 
e amistad y trahamento den 


grupo. E celebracion a inicia 
den oranan di mainta cu un 
simpel brindis unda cu a 
recorda epocanan di antaño 
hunto cu expectativanan 
nobo pa abastece e exigente 
mercado di Aruba den e 
proximo añanan cu ta bin. 

E famia di Bon Dia Aruba 


existencia di Aruba Today. 
Mientras cu pa 25 aña Bon 
Dia Aruba a trece noticianan 
na e comunidad di Aruba, 
Aruba Today a percura pa 
trece diferente noticia na 
Ingles pa e turistanan.Q 


a celebra su 25 aña di 
existencia hunto cu su 
trahadonan, kendenan a 
mustra di ta comprometi cu 
pasion y dedicacion pa sigui 
percura pa e corant sigui 
crece den e mundo di medio 
di comunicacion. 

Pa cu e dia a saca un edicion 
special di corant, unda cu a 
recorda con Bon dia Aruba a 
inicia, algun di e trahadonan 
di antes y awo, con e corant 
a crece. Tambe e aña aki nos 
lo ta celebrando e 25 aña di 

Shawn Hoek a kibra 3 record nacional na Hulanda 




HULANDA- Shawn 

Hoek, un hoben Arubiano 
di apenas 17 aña di edad ta 
marca historia den e de- 
porte di Powerlifting na 
Hulanda. 

Mientras cu tabata su prome 
competencia oficial, Shawn a 
kibra un total di 3 record du- 
rante e Nederlands Kampio- 
enschap Powerlifting RAW 
den categoria sub junioren. 
Shawn awor ta mantene e re- 
cordnan nacional den squat 
cu 195kg, bench press cu 
137.5 kg y deadlift cu 250kg. 
E ultimo aki tabata un sor- 
presa pa Shawn mes, ya cu su 
record personal tabata 230kg. 

Shawn kende ta biba na Hu- 
landa cu su mama y ruman 
muhe chikito, a inicia mas o 
menos 3 aña pasa cu e deporte 
di kickboxing. Di un dia pa 
otro, Shawn a dicidi di bay 
train hunto cu su mama na 
un gym, caminda pa prome 
biaha e la mishi cu peso. Su 
interes pa esaki a crece hopi 
lihe y Shawn a cuminsa haci 
buskeda via Internet riba 
comemento y body building. 
No a dura hopi prome cu 
Shawn a bira masha dedica na 
e deporte di body building y a 


tencial di Shawn, a acepta pa 
e keda train cerca nan durante 
su dos luna di vakantie. E me- 
sun anochi di try-out, Shawn 
a cera conoci cu Hugo The- 
men, kende ta un pilar den 
e mundo di Weight Lifting. 
Shawn a sinti su mes bendi- 
ciona di por a train bou di e 
guia personal di Hugo The- 
men durante dos luna. Tabata 
bou di e guia di Themen y cu 
su 16 aña, Shawn a deadlift 
230kg haciendo esaki su re- 
cord personal. 

Na su regreso na Hulanda, 
Shawn a cuminsa su estu- 
dio y cu transcurso di tempo 
mester a haci un stage. Shawn 
a cuminsa haci su stage na 
ACLO, cu ta e gym di Rijk- 
suniversiteit van Groningen. 
Durante su stage, Shawn 
a acerca e organisacion di 
Northside Barbell splicando 
su interes den hisamento di 
peso y lo kier try-out e sport 
di Powerlifting. 

Shawn a haya un invitacion y 
recorido for di cual el a haya 
contacto directo cu un di e 
coachnan di e Asociacion. E1 
a keda invita pa bay train un 
biaha cerca nan ya cu kier a 
wak kico Shawn tin aden. 

E coachnan a keda impre- 
siona y di biaha a bay over pa 


tuma Shawn bou di nan hala, 
poniendo e di biaha den e 
grupo elite cual ta e team di 
competencia team. Despues 
di apenas 5 luna di training, 
Shawn a pone un record den 
e Organisacion pa motibo di 
a keda selecta den asina cor- 
to tempo pa forma parti di 
e team cu lo competi den e 
Nederlands Kampioenschap 
Powerlifting RAW 

Awor cu Shawn a logra esaki, 
e lo drenta gym bek pa asina 
prepara su mes pa e compe- 
tencianan cu ta na caminda, 
cu e meta pa kibra e record- 
nan un biaha mas. 

Shawn su plannan pa futuro 
ta encera prome cu tur cos pa 
termina su studio y despues 
habri su propio gym pa duna 
guia na un y tur cu ta interesa 
den e deporte aki. 

Shawn ta hopi agradecido na 
Dios pa e talento cu el a dun’e. 
No por laga afo di yama danki 
na su famia cu ta kere den dje 
desde e prome dia y a sostene 
tanto emocionalmente como 
fmancieramente. 

Shawn kier laga como con- 
seho pa tur hoben; “Dedica 
bo mes na locual bo gusta y 
no laga y un hende bisa bo cu 
bo no por logra, enfoca y bay 
pe!”.a 


Shawn a kies pa bay haci un 
estudio di Sport guia den 
movecion unda su prome 
aña el a experencia diferente 
deporte. Como regalo pa su 
esfuerso y cu el a termina su 
prome aña cu exito, Shawn 
a haya un pasashi for di su 
famia na Aruba pa asina e por 
bin disfruta di dos luna di 


vakantie na Aruba. E vakantie 
aki ta locual a cambia su bida! 

Net prome cu el a bini Aruba, 
Shawn a aplica na un scol na 
Hulanda pa e por haci e stu- 
dio di Sport y guia di move- 
cion na cual el a keda acepta. 
Asina cu el a yega Aruba, 
Shawn a puntra su tata to- 
cante di un gym cu el a tende 
di dje caminda nan ta practica 
cu peso. Aki ta caminda cu e 
la bay cu su tata na e gym den 
e Compleho di Frans Figaroa. 
Durante su prome bishita e 
la keda invita pa un try-out y 
despues cu nan a wak e po- 


haci esaki un parti di su bida. 
Na e momentonan ey, Shawn 
tabata haci su estudio na un 
VMBO kader ofishi. Su in- 
teres pa su estudio a baha, 
pero danki na motivacion di 
su famia e la logra di termina 
esaki. 


Hungado a gana 25 mil florin cu Wega di Number Korsou di Lotto 


ORANJESTAD- Lotto, 
como e representante ofi- 
cial di Wega di Number 
Korsou na Aruba, riba dia 
15 di april a entrega un 
check di 25 mil florin na 
un feliz ganado. Luisito 
D. a cumpra su number- 
nan na Djucu Mega Lot- 
tery riba 14 di april. E1 a 
cumpra 50 florin haciendo 
uzo di e opcion “Pick 4” 
cu e combinacion di num- 
ber 7264. 

Ora bo cumpra Wega di 


Number Korsou di Lotto bo 
ta aporta na deporte di Aruba. 
Wega di Number Korsou ta 
obtenibel na tur rebendedo 
di Lotto. Ta bon pa remarca 
cu tur diadomingo e Prome 
Premio ta bira 4500 florin, na 
luga di 4000 florin. Pidi p’e 
pa bo tambe gana cune, mes- 
cos Luisito. 

Pa tur resultado di Wega di 
Number Korsou bo ta bishita 
nos website lottoaruba.com 
y riba Facebook e ta Lot- 
toCambiandoBida of riba 


Twitter bou lottoaruba. 

Lotto, e loteria di Aruba tin 
diferente wega; Catochi, Big 
4, Zodiac, Wega di Number 
Korsou di Lotto, Lotto di 
Dia, Lotto 5, Mini Mega y 
su Mega Plus y e weganan di 
Raspa y Gana. Cumprando 
Lotto bo ta contribui na de- 
porte riba nos isla. Meta di e 
fundacion ta pa organisa lo- 
teria, cambia bida di su hun- 
gadonan y na mes momento 
inverti den deporte local pa 
medio di donacionnan na e 
comision di subsidio.Q 

E seleccion hoben Arubano di tennis de mesa cu resultado historico 


ORANJESTAD- Hopi pa- 
bien ta bay na e team bou 
15aña y 16 pa 18aña kend- 
enan a logra un bon resul- 
tado historico den tennis 
de mesa. 

Dencategoria U15eresulta- 
do tabata e siguiente: Repub- 
lica Dominicana, Trinidad 
and Tobago , Jamaica , Aruba 
y Guyana. Den e categoria 
U18 . Republica Dominicana 
, Trinidad and Tobago, Guy- 



ana, French Guyana y Aruba. 

E mesun team aki a logra e 
3er luga den e Campeonato 
del Caribe e siman pasa y cla- 
sifica pa e Latino Americano 
cu lo wordo celebra /hunga 
na Santo Domingo dianan 
13 te 20 di juni. 

Tambe nan a clasifica pa Pan 
Americano pa Vancouver 
Canada pa hunga dia 25 te 30 
di juni .Pues asina clasifica pa 
e eventonan mas grandi den 


nos continente. 

E hungadonan di e seleccion 
ta: Jeandry Mathilda , Jean 
Claude Hoek, Donald Yar- 
zagaray. 

Andrew Croes . Jean Pier 
Helmeyer . Coach Ruddy 
Raga y delegado Oscar Hel- 
meyer. E coachnan ya tin un 
programa traha caba di pre- 
paracion pa e dos campeona- 
tonan cu nan a clasifica pe. 


ASB: Cera conoci cu atleta 

Sydney Thomasen di team Canada 



CANADA/ORANJES- 
TAD - E Canades Sydney 
Thomasen ta forma parti 
di e team di Canada cual 
ta na caminda pa Aruba. 
Un otro estrella cu lo ser 
mira durante e gran tor- 
neo femenino 26 pa 30 di 


April proximo riba veld- 
nan na Pos Chikito. A 
continuacion biografia 
en corto di atleta Sydney 
Thomasen. 

Thomasen a hunga den little 
league hardball pa su prome 
5 añanan. Na 2013 el a cam- 
bia y bay pa PWSA. E ta gusta 
hunga sea na tercera base of 
den outfield. Actualmente e 
ta den grade 10 na Ancaster 
High. 

Pa 5 aña el a hunga OBA bas- 
ketball. Durante e prome aña 
di Thomasen den PWSA, el a 
ricibi hopi deadball. E1 a rici- 
bi e nomber di Dusty y esaki 
ta pa motibo cu e sin necesa- 
rio e ta slide y dive. “Mi parti 
faborito durante un wega ta 
ora mi ta roba base,” segun 


Cera conoci awe cu atleta 

Samantha Rossi 


CANADA/ORANJES- 
TAD - E Canades Saman- 
tha Rossi ta un hungado 
di softball cu ta forma 
parti di e team di Canada 
kende tambe lo bay ta na 
Aruba pa competi den e 
“First Arubian Interna- 
tional Women Fastpitch 
Clash” cu lo tuma luga 26 
pa 30 di April proximo. 
Rossi a hunga desde 2008 te 
cu 2013 pa Brantford Bob- 
cats. E1 a logra na 2009 me- 
daya di oro Provincial, 2010 
medaya di plata Nacional, 

2012 el a logra gana e me- 
daya di oro durante On- 
tario Summer Games. Na 

2013 el a logra gana un biaha 
mas medaya di oro durante 
Provincial y ta keda na di 
4 den Canadian Nationals. 
Pa aña 2014-2015 el a hunga 
den Ancaster Blizzard. Un 
biaha mas e ta logra gana 
medaya den Provincial pero 
e biaha aki di plata, mien- 
tras cu den Eastern Cana- 
dian el a logra medaya di 


oro. E1 a hunga den Team 
Ontario na 2015 y awo e ta 
cu Brantford Bobcats U21. 
E Canades a gradua na 2015 
for di North Park Colle- 
giate na Brantford ON. E1 
a gradua den Honors Soci- 
ety, gradua Atleta di Aña y 
MVP di Softball Femenino. 
E aña aki den herfst e lo 
bay studia pa Kinesiology 
and Sports Management. 
“Mi a cuminsa hunga soft- 
ball cu mi 9 aña. Nunca mi a 
bisti #12 riba tereno,” segun 
Rossi. E1 a para como umpire 
na Brantford Minor Softball. 



Na camindapa torneo internacional Femenino 26 pa 30 di april 


Conoce Logan White di Team Canada 


C ANADA/ORANJES- 

TAD - E Canades Logan 
White ta forma parti di e team 
di Canada cu lo ta yegando 
den e proximo dianan pa asi- 
na competi contra campeon 
di Corsou Santa Rosa Angels 
y dos ekipo femenino reforsa 
di Aruba tanto Aruba Bank 
Lady Tiger y Jaguars Vitamalt 
dianan 26,27,28,29 y 30 di 
april. 

Na 2010 el a forma parti di e 
team nacional Jr di Canada. 
Na 2010 y 2014 el a participa 
den Canada Summer Games. 
Aña pasa el a forma parti di e 
team nacional grandi. E team 
nacional a logra gana medaya 
di oro durante e weganan di 
Pan Am na Toronto. 

White a forma parti di Brant- 


ford Bobcats y 4 biaha nan a 
bira campeon nacional. 

White a ricibi un beca escolar 
na 2014 pa atende Universi- 
dad di Wayne State. Durante 
e aña ey el a wordo nombra 
Atleta Femenino di Aña. Du- 
rante su temporada senior, 
White tabata tin den e team 
averahe den bateo, porcen- 
tahe riba base, tin mas care- 
da, hit, total base, sac bunts 
y cantidad di roba base. E1 a 
wordo nombra den NFCA 
All Midwest Region Second 
Team y GLIAC All Academ- 
ic Excellence Team pa tres 
temporada straight, Atleta di 
NFCA Scholar, seleccion di 
Dakota All Midwest Region 
Team. Dos biaha den selec- 
cion CoSIDA Academic All 


America Third Team. White 
a haya Dean’s Award pa Col- 
lege of Fine, Performing and 
Communication Arts pa a 
logra e punto di averahe mas 
halto entre tur atleta studi- 
ante den college. Tambe na 
2014 e tabata president di 
comite WSU’s Student Ath- 
lete Advisory. 

Proyecto Smart Community Aruba 

Minister de Meza “Esaki ta bira un luga pa biba y sifia nos 

con biba den futuro” 



ORANJESTAD - Minister 
de Meza tabata presente 
na ceremonia di Smart 
Community Aruba na 
Kibaima unda ta bay con- 
strui 20 vivienda cu ta bay 
funciona di e forma mas 
sostenibel posibel. 

Smart Community Aruba ta 
parti di vision 2020 cu Gabi- 
nete Mike Eman a drenta 
gobernacion cu ne na 2009. 
Un vision cu ya desde oposi- 
cion tabata un punto evidente 
pa wordo introduci na Aruba. 
Vision 2020 a haci Aruba 
conoci rond mundo y den 
su afan pa logra e meta aki 
- Aruba sostenibel 100% na 
2020 - gobierno ta bayendo 
dilanti cu stapnan grandi. 
Minister de Meza tabatin 
palabranan di gran elogio pa 
Premier Eman pa a pusha y 
sigui dilanti cu vision 2020 
cu ta pone Aruba riba mapa 
mundial y ta wordo reconoci 
internacionalmente. E vision 
ta contagioso y mas y mas 
compania y institutonan ta 


trahando duro pa yuda logr’e 
na 2020. De Meza a bisa cu e 
Smart Community ta un liv- 
ing lab. 

“Un luga unda nos ciudada- 
nonan ta biba den dje y par- 
ticipa den loke e comunidad 
aki tin di ofrece. Despues 
por saca hopi informacion 
di e experiencia di e habitan- 
tenan. Informacion cu ta bay 
yuda nos pa haya sa con biba 
sostenibel y con traha cas- 
nan den futuro a base di loke 
Smart Community Aruba ta 


siña nos.” 

De Meza a splica cu e aspecto 
energetico ta keda cu su reto- 
nan grandi. E1 a recorda tur 
presente cu prijs di azeta ta 
hopi bou, aunke cu pronosti- 
conan a indica cu e prijsnan 
aki mester ta hopi mas halto. 
“Esaki ta loke ta yama geo 
politico y no un decision basa 
riba demanda y produccion. 
Demanda y produccion ta 
locual ta uza pa dicidi e prijs, 
pero aki ta motibonan geo 
politico a pone loke tin awe 


riba mercado. Esey ta keda 
un reto. Un reto pa mantene 
e prijs abou y ta bira un reto 
mas grandi ora e prijs subi 
bay ariba. 

Medio-ambiente ta hopi im- 
portante den e proyecto aki y 
con nos ta bay om cu ener- 
gia.” De Meza a bisa cu Aruba 
como isla chikito mester deal 


cu loke mercado mundial ta 
brinda. Ta p’esey mes cu e 
proyecto Smart Community 
Aruba ta hopi importante pa 


Aruba prepara nos mes. “Nos 
no mester warda riba otro- 
nan, pasobra e ora e tempo ta 
pasa bay y nos ta keda atras. 
Aruba ta un frontrunner den 
sostenibilidad na mundo y 
ta wordo reconoci pa esaki. 
Arubianonan semper a haci 
cosnan grandi den mundo 
y nos lo sigui haci cosnan 


grandi den mundo.” Cu e pa- 
labranan inspirativo aki Min- 
ister de Meza a termina su 
discurso cortico. Q 



Cu mas di 15 aña di experencia na Hulanda 


Abogado Aafje Rietveld a uni na bufete di abogado GoBik 



ORANJESTAD - Diamars 
mainta durante un sesion 
di Corte Comun di Caribe 
Hulandes na Aruba, a pro- 
becha pa huramenta abo- 
gado mr. Aafje A.E. Riet- 
veld LL.M perteneciendo 
na e bufete di abogadonan 
Gomez & Bikker. Esey a 
sosode den presencia di 
su coleganan abogado di 
e bufete, Procurador Gen- 
eral di Aruba y e Huesnan 
di Corte Comun di Caribe 
Hulandes. 




Mr. Aafje Rietveld a studia y a 
profundisa den leynan com- 
ercial y civil. Desde aña 2000 
e ta practicando ley como 
abogado na Hulanda , unda 
el a cuminsa su carera na e 
bufete Loyens & Loef. Tambe 
el a traha como Hurista na 
“Vereniging van Effecten- 
bezitters” y tambe a traha 
na un compania registra na 
NYSE-Euronext. 

Mr. Aafje Rietveld ta casa cu 
e director adhunto cu Gabi- 
nete di Gobernador y a bin 
residencia na Aruba hunto cu 
su famia. 


Bufete GoBik ta existi desde 
aña 2000 despues cu abogado 
mr. Andin Bikker y mr. Lin- 
coln “Dello” Gomez a uni cu 
otro. Ambos a bini for di un 
otro bufete y tabatin amplio 
experencia. Awendia e oficina 
ta practica den henter Reino 
Hulandes, incluyendo isla- 
nan den Caribe Hulandes y 
na Hulanda, specialmente pa 
casonan di Labor, comercial 
y civil. Den pasado e mesun 
iDufete aki a atende casonan 
grandi y popular cu tabatin 
impacto riba henter nos for- 
ma di biba riba nos isla. Nan 
oficina ta situa den Miramar 
Building na Oranjestad.Q 

Residencia Compleho di 
apartamento consistiendo 
di 4 apartamento na benta 
| Ta Bende: 4 Apartamento 
luhoso y grandi na Bubali 
riba un tereno grandi. 
Bario trankilo. Super Bon 
inversion. Mas info. yama 
7370654 of 5640654, Mirla 
Bid | Quick Code: 017823 

Boto & Deporte Acuatico 
Ta bende 3 axle heavy duty 
pa trailer cu hob y spring 
cu linkage traha di u beam 
galvanisa y diamond coated 
plus 6 spring heavy duty y 
rubber coated. Ta bende nan 
los tambe 1000 florin pa set 
(laxle 2 spring) | Afl. 2850.00 
| Tel. 5939965 | QuickCode: 
017863 | 

Mucha 

Box pa baby | Box pa 
baby hopi bon condicion 
| Ganga | Tel. 5601261 
Quick Code: 018721 
Rugtas chikito pa 
mucha muhe nobo Afl. 


25.00 | Tel. 7373343 

Quick Code: 015141 

Bureau stoel | E ta eigenlijk 
un bureau stoel caro 800 
florin. Pero e sienta a 
habri. Un hende cu sa cose 
por drecha esey e lo por 
disfruta di dje . Saludo. | 
Afl. 50.00 | Tel. 5920880 
| Quick Code: 017783 | 

Cas & Decoracion 

Ta bende stoel di zoya di 
palo | Nobo, nada uza. Por 
yama: 593 2742 / 585 1676 
Afl. 500.00 | Tel. 5949449 
QuickCode: 017867 | 

Producto Blanco & 
Electronica 

Wasmashin Whirlpool 

realmente nobo , a wordo 
cumpra pa cuminsa un 
negoshi di laundry pero e 
negoshi nunca a start pues e 
wasmashin no a wordo uza 
mes. | Afl. 1200.00 | Tel. 560- 
2724 | QuickCode: 018729 


Computer 
&Telecomunicacion 
WII U | Ta bende un WII 
U nobo den super bon 
condicion cu a wordo uza 
pa apenas un siman. E ta bin 
cu tres wega cu ta consisti 
di Mario party 10. Smash y 
Mario Kart | Afl. 750.00 | 
Tel. 5656132 | Quick Code: 
018735 | 

Samsung galaxy S5 mini 
nobo | Ta bende un Samsung 
galaxy S5 mini nobo. Por 
yama na 5940435 | Afl. 

500.00 | Tel. 5940435 | 

QuickCode: 017817 | 

LG G4 | | USD 320.00 

| Tel. 809 256 6776 

Quick Code: 018737 

LG Spirit | | USD 220.00 
| Tel. 809 256 6776 

Quick Code: 018741 

Sony C5 | | USD 340.00 
| Tel. 809 256 6776 

Quick Code: 018742 


Samsung Galaxy S4 | | USD 
250.00 | Tel. 809 256 6776 
| Quick Code: 018743 | 

Construccion & Hardin 

Pitahaya | Ta bende, mata di 
Pitahaya. Hopi fruta for di 
bo mes cura. Tin mata pa bo 
mes por planta (afl 40,-) of 
mata den un pochi grandi cu 
reki, full cla pa duna fruta pa 
hopi aña (Afl 200,-) awor tin 
un par mata pa bende cu flor 
caba! Mi ta bende diferente 
tipo. E mata ta duna fruta 
4 bes den aña. Yama Frits: 
5939193 | Afl. 40.00 | Quick 
Code: 018728 | 

Auto &Acesorio 

Set di seat covers pa tur 
marca di auto traha den 
Bipiel mas duradero cu 
cuero mes!! Completamente 
impermiable !! Facil pa instala 
Set ta bin cu e dos stoel 
dilanti y esun patras Por fabor 
contact mi cu specificacion 
di bo auto y nos lo ta traha e 
seat cover pa bo !!!whatapp 
mi na 7405288 I afl. 275.00 


quick code: 018757 

Silver2012 MiniCooper | 
2012 Automatic with Tec tonic 
4 cilinder, 100 OOOkm 
WhatsAPP +12896838844 
(Canada) | Afl. 12500.00 | 
QuickCode: 017860 | 

Suzuki Liana 2003 Headlamp 
| Mi ta buscando luz dilanti 
di suzuki Liana 2003. | Pw.a. 
| Tel. 6901152 | QuickCode: 
018650 | 

Paña &Moda 

2 Blusa nobo size S y M | 
Nobo, nunca bisti Blauw: 
Size Medium Blanco: size 
Small | Afl. 25.00 | Tel. 
7373343 | Quick Code: 

015132 | 

Tas color koper | Tas 
color koper | Afl. 

10.00 | Tel. 7373343 

Quick Code: 015035 | 

Tas blauw scur Af. 
10.00 | Tel. 7373343 

Quick Code: 015037 


B&P/ Interface Aruba: 

Curso Ley di Labor den Practica na Aruba 


Cu cada compra di un pasashi 
pa adulto Mucha ta biaha 
gratis cu Aruba Airlines 


ORANJESTAD - Reci- 
entemente B&P/ Inter- 
face Aruba Training & 
Consultancy a haci en- 
trega di certificado na 17 
cursistanan cu a participa 
na e curso “Ley di Labor 
den Practica na Aruba”. 

E curso aki a wordo desa- 
roya specialmente pa duna 
mas splicacion riba e tereno 
di ley di labor y con esaki 
ta funciona den practica. E 
curso tabata tin un duracion 
di 18 ora, reparti den 6 si- 
man. Un bon conocemento 
di e ley di labor ta di suma 
importancia ora cu bo ta 
doño di un empresa of tin 


un funcion den e departa- 
mento di Human Resourc- 
es of como Manager di un 
compania. 

Tanto pa e compania y 
tambe pa e empleado nan 
no sali perhudica ta impor- 
tante pa tin un bon conoce- 
mento di e ley di labor. Ta 
importante pa sa kico bo 
mester tene cuenta cun’e na 
momento di entre otro re- 
tiro di empleado. E docente 
encarga cu e curso aki ta un 
di nos expertonan local riba 
e tereno di labor, señor En- 
rique (Tito) de Cuba. 

E participantenan di e curso 
di Ley di Labor cu a ricibi 


certificado ta: Naima de 
Windt, Ingrid Tromp, Nai- 
kah J. Dirksz, Bemadina 
MdC Gilhuys, Elizabeth 
Kock, Miriam Palm, Rosa- 
linda K. Lopez-Henriquez, 
Floria Tromp, Idimara 
Yanez, Luis Escobar, Lud- 
milla Arends, Lisandra 
Coffie-Arends, Julio Cof- 
fie, Marcia Ras-Werleman, 
Loudes Geerman, Jenny 
Werleman-Medonne y 
Maritza Habibe-Fingal. E 
potret ta ilustra: docente 
Tito de Cuba, cu e partici- 
pantenan. Un palabra di 
felicitacion ta bay na tur e 
cursista nan cu a termina e 
curso aki cu exito. 


ORANJE STAD - Un 

biaha mas Aruba Airlines 
a lansa un campaña masha 
atractivo, e biaha aki cu 
enfoke riba su clientenan 
mas hoben. 

Cu cada compra di un 
pasashi di adulto pa sea 
Miami, Corsou, Valencia y 
Maracaibo, Aruba Airlines ta 
regala e pasashi di un mucha. 
Pues mayornan ta paga pero 
e yiu ta bula completamente 
gratis! 

E oferta aki ta valido desde dia 
18 di april pa dia 29 di April 
2016 y clientenan lo por biaha 
for di dia cu cumpra e pasashi 
te cu dia 15 di December 
2016. E oferta aki ta bini net 
na bon momento pasobra 
tin algun dia di vakantie na 
caminda den april y mei, pa 
despues drenta e temporada 
di vakantie grandi den luna 
di juli y augustus proximo, 
sigui pa october cu tambe 
tin un siman di vakantie pa e 
muchanan cu ta bay scol. 

Pa mas informacion of 
reservacion di pasashi por 
yama Aruba Airlines na 
5838300 of 5832001 of 


bishita nan website www. 
arubaairlines.com. Tambe 
lo por bishita nan pagina 
di Facebook, Instagram of 
Twitter. 

Ta bon pa enfatisa cu e 
pasashinan pa mucha no ta 
inclui impuesto di salida. E 
oferta aki ta valido solamente 
na oficinanan di benta di 
Aruba Airlines situa na 
nan oficina principal na 
Cumana y na nan oficina di 
benta na Aeropuerto. Tin 
condicionnan aplicabel. 

A funda Aruba Airlines dia 31 
di januari 2006 pero a realisa 
su prome vuelo dia 31 di mei 
2013. E compania Arubiano 
tin su oficina principal situa 
na Cumana 69 aki na Aruba. 
Aruba Airlines ta bula cu 
avionnan nobo y moderno, 
Airbus A 320-200 cu un 
capacidad di 150 pasahero, 
parti den 12 pasahero 
Business Class y 138 den 
Economy Class. Nan tin un 
total di 300 empleado staciona 
na tur nan oficinanan den tur 
nan mercadonan. Na Aruba 
so tin 139 empleado den 
servicio directo. 

Minister Paul Croes: E importancia di dato di Mercado laboral 



ORANJESTAD- Mercado 
laboral ta toca tur per- 
sona na Aruba sea esnan 
cu ta trahando, buscando 
trabou of preparando nan 
mes den algun instituto di 
enseñansa pa asina drenta 
mercado laboral den fu- 
turo. 

Tambe gobierno, negoshi- 
nan, inversionistanan, ban- 
conan etc. tur ta pendiente di 
e estado di e mercado laboral 
pa asina tuma decisionnan 
importante pa duna forma 
na nan maneho pa presente 
y pa futuro. E miho manera 
pa trece den bista e estado di 
e mercado laboral ta a base di 
cifra. E paisnan miembro di 
e Organisacion Internacio- 
nal di Labor (ILO na Ingles) 
a combina na algun indica- 
dornan standard cu tur pais 
na mundo ta uza pa nan midi 
nan desaroyo interno y tambe 
pa compara cu otro paisnan. 
Determinacion di cierto in- 
dicadornan clave ( manera 
cifra di desempleo, grado di 
participacion etc.) por duna 
un bon bista di e situacion 
riba e mercado laboral actual 
pero tambe por compara cu 
añanan anterior pa asina de- 
tecta tendencia den e merca- 
do laboral. Pa determina e in- 
dicadornan aki mester di dato 
y pa obtene dato mester di e 
instrumentonan adecuado. 
Departamento di Labor y In- 
vestigacion (DAO) tin dos 
instrument valioso cu ta wor- 
do uza tur aña pa obtene dato 
actual di e Mercado laboral 
esta e Encuesta di Forsa Lab- 
oral y e Registro di Personal. 


Encuesta di Forsa Laboral 
(EFL) 

Un di e instrumentonan mas 
uza rond mundo pa obtene 
e dato nan aki ta e Encuesta 
di Forsa Laboral (EFL) of na 
Ingles Labor Force Survey 
(LFS).E EFL ta un encuesta 
anonimo haci bou di hogar- 
nan y tin como meta forma 
un imagen actual y completo 
di e mercado laboral di Aru- 
ba. Un meta importante di e 
EFL ta e midimento di e ci- 
fra di desempleo pa Aruba. Pa 
medio di e informacion obte- 
ni tambe por determina otro 
caracteristicanan y indicador- 
nan importante di e mercado 
laboral cu ta necesario pa un 
analisis mas profundo di e 
mercado laboral, manera e.o. 
e grado di participacion , e 
nivel di educacion di e tra- 
hadonan, con e empleo ta 
reparti a base di sectornan y 
a base di tipo di ocupacion/ 
funcion, cual ta e diferenci- 
anan a base di sexo, edad etc. 
Departamento di Labor y In- 
vestigacion (DAO) a conduci 


pa 5 aña caba e EFL exitosa- 
mente. 

Registro di personal 

Un otro instrumento cu 
DAO tin na su disposicion pa 
trece den bista e estado di e 
mercado laboral ta e Registro 
di Personal conforme e Or- 
denansa Laboral 2013 (AB 
2013 no. 14) cu ta vigente 
desde 1 di april 2013. 

Registro di Personal ta consis- 
ti di tres parti, cu ta e Registro 
di e Personal actual manera 
registra na fin di aña; e Reg- 
istro di necesidad pa personal 
pa e siguiente aña y e Registro 
di e necesidad di personal pa 
cada proyecto specifico den e 
aña venidero. 

Algun cifra actual di e 
mercado laboral di Aruba 
Den e dos grafico nan aki, 
DAO ta presenta pa e ultimo 
5 añanan - e cifra di desem- 
pleo di e mercado laboral y 
tambe - e cantidad di perso- 
nanan cu ta traha oficial na 
Aruba. 

Cifra di desempleo di 2010 te 


Cifra 2010 ta di Censo di 
CBS; cifra di 2011 te cu 2014 
ta di EFL di DAO. 
Personanan trahando na Aru- 
ba di 2010 te cu 2014 


Cifra 2010 ta di Censo di 
CBS; cifra di 2011 te cu 2014 
ta di EFL di DAO. 

Datonan actual di e mercado 
laboral di Aruba ta wordo so- 
licita masha hopi mes. Y pa es 


un lectura riba cifranan di 
mercado laboral mas actual 
durante EXPO LABOR 2016 
lo ta dia 23 di april di 10’or 
di mainta pa 9’or di anochi 


na Renaissance Convention 
center. 

Pa mas informacion of pa 
registra pa un of mas lectura, 
subi nos facebook of bishita 
nos website www.daoaruba. 
com. Q 

Gabinete Mike Eman: 


Ta haci mientras otronan ta papia so 


ORANJESTAD - Pa 
decadanan largo proyecto 
of miho bisa ideanan a 
drumi den lachi ta coy stof 
den oficinanan di gobier- 
no. E ideanan tawata t’ey, 
pero nunca a yega na nan 
realisacion. 

Proyectonan cu ta necesario 
pa desaroyo economico y so- 
cial di e Pais Aruba. Proyec- 
tonan cu a keda pa añanan 
largo den e lachi di olvido. Te 
ora un gobierno determina a 
bin y a cuminsa realisa nan. 
Proyecto di hospital ta un 
di nan. Pa añanan a papia 
pa construi un hospital mas 
grandi mirando cu poblacion 
di Aruba a crece consider- 
ablemente despues cu dr. 
Horacio Oduber Hospital a 
keda cla na 1976, casi 40 aña 


pasa. Pa e tempo ey un hos- 
pital moderno, pero cu den 
transcurso di tempo no por 
sirbi su propositonan mas. 
Awe e hospital ta den pleno 
renobacion y ampliacion. E 
hospital nobo ta bira un facili- 
dad moderno cu tecnologian- 
an moderno pa por ofrece un 
servicio di calidad na e pueblo 
di Aruba. Un plan cu tabata 
drumi den e lachi di olvido, 
cu tabata wordo saca den bes 
en cuando y poni bek pasobra 
e tabata costa demasiado tra- 
bou, determinacion, curashi 
y esfuerso pa traha riba dje. 
Gabinete Mike Eman a sak’e 
di lachi, a cumpli, no a papia 
pero a haci. 

Mudamento di waf di con- 
tainer pa Barcadera. Un plan 
ambicioso cu tabata drumi 
den lachi di olvido for di 


añanan sesenta of podise 
hasta mas ainda. Algun siman 
pasa e proyecto a keda cla y ya 
caba e waf ta trahando manera 
mester ta cu ayudo di hende- 
nan cu vision. E waf crucero 
na Playa ta wordo desaroya 
awor y aki algun tempo e ta 
full desaroya y un otro bunita 
proyecto ta keda cla, na bi- 
enestar di turismo crucero 
y comunidad di Aruba. Ora 
otronan a tira e proyecto bek 
den e lachi di olvido, Gabi- 
nete Mike Eman a sak’e afo, a 
traha riba dje y su realisacion 
ta bisto. 

Proyecto Green Corridor. 
Mirando e trafico pisa na 
Aruba, un vierbaansweg ta 
necesario. Un proyecto cu pa 
decadanan ta papia di dje. Go- 
biernonan prome a pensa pa 
lag’e pasa den cunucu, pero 


mirando cu esey no ta bon pa 
naturalesa, a discuti, pensa y 
yega na un bon idea unda ta 
laga e cunucu intacto y con- 
strui un caminda di cuatro 
via unda e trafico ta sigur. Fi- 
nanciamento semper pa otro 
gobiernonan tabata un punto 
di discusion. Gabinete Mike 
Eman a introduci na Aruba e 
sistema PPP (Public Private 
Partnership) cu ta construi y 
mantene e proyecto y despu- 
es di hopi aña ta paga e inver- 
sion bek. Otronan a laga e 
proyecto grandi aki drumi te 
pega soño profundo den la- 
chi, e gobierno actual a sak’e, 
a traha riba dje y no lo duro 
mucho prome e keda cla. 
Ringweg y Avenida Watty 
Vos, otro proyectonan cu 
tambe tabata den e mesun la- 
chi y awe ta hayando a aten- 


cion necesario y ta trahando 
riba nan realisacion. Esakinan 
ta proyectonan grandi y den 
e area di construccion, pero 
tin otro proyecto cu ta bon pa 
Aruba y necesario cu nunca a 
keda realisa pa falta di curashi 
y determinacion. Tur hende 
tabata convenci cu e huben- 
tud di Aruba cu tabata bay- 
endo e caminda robes pa mo- 
tibo di falta di scol y tin bes 
disciplina, mester a haya un 
di dos oportunidad, pero nin- 
gun gobierno a traha riba dje. 
Awe Gabinete Mike Eman 
cu hopi orguyo por presenta 
hobennan cu door di e pro- 
grama SVT ta ciudadanonan 
ehemplar den nos comuni- 
dad. 

E lista ta largo...unda otronan 
ta papia so, Gabinete Mike 
Eman ta traha y cumpli. Q 

Gabinete Mike Eman: 


Construccion di MFA Savaneta ta cuminsa den luna di mei 



ORANJESTAD - Tur cos 
ta cla pa cuminsa cu con- 
struccion di e edificio 
MultiFuncional (MFA) di 
Savaneta. E trabounan ta 
planea pa cuminsa dia 8 di 
mei y ta premira cu lo tin 
un duracion di mas o me- 
nos 240 dia, loke ta pone e 
fecha pa entrega na cum- 
insamento di aña 2017. 
Diamars mainta a firma e 
acuerdo entre Gobierno di 
Aruba y Sichting Onroer- 
end Goed Aruba (SOGA), 
cu lo financia construc- 
cion di e edificio na Sava- 
neta. 

Cuminsando cu Gabinete 
Mike Eman I a mira e necesi- 
dad pa edificionan Multifun- 
cional den barionan di Aruba, 
cu por mehora e situacion cu 
na e momentonan aki mayo- 
ria di e Oficina Auxilia di Go- 
bierno ta aden. Unabes cu e 
MFA ta den funcion, e Ofici- 
na Auxilia di Gobierno ta bay 
haya un miho facilidad pa por 
duna un miho servicio. Ban- 
da di esaki ta bay amplia e ser- 
vicionan cu tin na e momen- 
tonan aki y tambe Fannan ta 
bay tin localnan disponibel pa 
oficinanan importante pa ciu- 
dadanonan di e districto y su 
bisindario. 

Despues cu e proyecto a cum- 
insa na 2013, e prome edificio 
Multifuncional, di Noord, 
a bay den servicio mita di 
2015 y a demostra di tin un 
rol importante pa comunidad 


di Noord y Aruba en gener- 
al. Na e momentonan aki ta 
trahando duro riba construc- 
cion di MFA di Paradera y ta 
den un fase avansa y diamars 
a tuma luga e firmamento pa 
inicio construccion edificio 
di MFA Savaneta. 

E trabou di diseño tabata den 
man di un arkitecto hoben di 
Savaneta, Ivar Serge Thijsen, 
kende a expresa di ta hopi en- 
tusiasma di mira su diseño, 
cu ta basa riba e tema di lama, 
bira realidad. “Unda cu mi 
bay Savaneteronan ta puntra 
mi ki dia ta cuminsa construi 
e edificio aki,” Thijsen a ex- 
presa despues di e ceremo- 
nia di firmamento. “Mi ta 
contento di informa nan cu 
e acuerdo a wordo firma y e 
trabounan ta cuminsa dia 8 di 
mei awor.” 


Edificionan Multifuncional 
(MFA) ta un vision di Prome 
Minister Mike Eman, kende 
a haya asistencia di un team di 
hobennan profesional mane- 
ra e.o. Anky Vrolijk, Jamil 
Werleman y Omar Harms, 
kendenan a guia henter e 
proceso di preparacion te na 
su ehecucion. 

E tipo di edificionan aki den e 
barionan di Aruba “ta impor- 
tante pa desaroyo di servicio 
na nos comunidad y un de- 
saroyo importante pa rebiba 
algo cu ta forma un parti es- 
encial di e caracteristica di 
nos comunidad,” Minister 
Eman a expresa despues di a 
firma e acuerdo. 

E acuerdo a keda firma pa 
Minister Mike Eman, Min- 
ister encarga cu Infrastruc- 
tura Benny Sevinger y John 
Hodgson di SOGA, cu ta en- 


carga cu fmanciamento di e 
proyecto. 

Gobierno a pone un area di 
3400 m2 di tereno disponi- 
bel, situa patras di Valero Sa- 
vaneta, pa construccion di e 
edificio aki, cu mester ofrece, 
mescos cu e otro MFA-nan, 
un ambiente placentero tanto 
pa e empleadonan como pa 
cliente. E prome oficina den e 
edificionan MFA lo ta Ofici- 
nanan Auxiliar di Gobierno. 

E proyecto di construccion di 
MFA Savaneta a wordo otor- 
ga na Custom Contractors 
NV, despues di a gana e de- 
staho publico pa por construi 
e facilidad multifuncional na 
Savaneta. 

Gabinete Mike Eman II ta 
spera cu denter di algun luna, 
e edificio di Paradera ta bay 



den uzo pa brinda un servi- 
cio na tur e barionan den cer- 
cania. “Cu esaki nos ta sigui 
traha pa yega na barionan di 
cinco strea cu servicionan di 5 
strea. Un comunidad unda cu 
tin un ekidad social husto,” 
Prome Minister Mike Eman 
a expresa cu hopi alegria. Q 


Minister Sevinger: 

Vision 2020 di Prome Minister tur dia ta bira mas visibel 


ORANJESTAD - Minis- 
ter di Infrastructura y In- 
tegracion Benny Sevinger 
a mustra su aprecio y or- 
guyo ora a duna e señal di 
start pa ’Smart Commu- 
nity Ajruba’ dialuna atardi, 
poniendo e penchi unda e 
tereno a keda delinea. 

Den su discurso dilanti un 
cantidad grandi di invitado 
na Kibaima, unda e 20 vivi- 
endanan ta keda construi, el a 
gradici Prome Minister pa su 
vision. M Un vision cu tur dia e 
ta dun'e su contenido, un vi- 
sion cu cada dia e ta bira mas 
visibel." 

Den e bario pintoresco di 
Kibaima e 20 viviendanan cu 
hunto ta forma e proyecto 
’Smart Community Aruba’ 
ta wordo construi segun e 
tecnologianan mas moderno 
y avansa riba tereno di sos- 
tenibilidad. Pa por biba den 


un di e casnan esnan interesa 
por inscribi na FCCA y ey- 
nan ta haci e seleccion. Esaki 
ta bay segun un procedura cu 
FCCA a introduci. 

Minister Sevinger: M E 

proyecto a tarda un poco pa 
start, pero manera ta wordo 
bisa 'tur cos bon tin su ora pa 
cuminsa'. Nos ta contento cu 
awe nos ta dal e prome paso 
pa e proyecto start sali. Aki 11 
luna, na tempo, nos ta bolbe 
para aki pa tuma e yabi di e 
prome cas pa asina e prome 
ciudadano di e proyecto por 
drenta aden." Sevinger a bisa 
cu pa Infrateam e proyecto 
ta un otro paso importante. 
M Ora e vision 2020 a bin di- 
lanti, den oposicion caba y 
bou guia di nos actual Prome 
Minister Mike Eman, a 
tuma e reto cu cada granit 
cu pone pa cana den e direc- 
cion ey, ta pa contribui na 


un miho Aruba. Den esaki 
’Smart Community Aruba’ 
ta hunga un rol importante, 
no solamente pa nos genera- 
cion, pero principalmente pa 
futuro generacionnan cu tin 
cu siña biba miho cu nos y 
construi miho cu nos. Pa 
nos di Infrateam innovacion 
ta halto riba agenda y tin un 
concentracion grandi riba 
e tema aki. Na DOW esaki 
sigur ta e caso. M Minister Se- 
vinger a mustra riba Green 
Corridor cu ta bayendo San 
Nicolas cu tur tecnologia 
nobo cu tin, mescos ta pas- 
ando den e barionan cu go- 
bierno ta renobando unda ta 
crea mas espacio pa publico. 
Algo cu antes no tabatin, pa- 
sobra tabata crea espacio pa 
auto so. M Esaki ta e cambio cu 
a bin cu sostenibilidad. Crea 
infrastructura pa hende cu 
ta miho pagabel y miho den 
calidad.'Q 

Prome Minister Eman: 


B HN”* 


"Aruba tin partnernan cu boluntad, curashi y determinacion pa logra cosnan grandi" 



ORANJESTAD - Na 
Kibaima, riba un cerito, 
tabatin un ceremonia pa 
motibo di lansamento 
oficial di e proyecto alen- 
tador ’Smart Community 
Aruba’. 

E evento cu a bay acompa- 
ña pa un ambiente di opti- 
mismo, tabata bon atendi cu 
habitantenan di e bisindario, 
directornan di departamento 
di gobierno y institucionnan 
priva, partnernan di e proyec- 
to, varios parlamentario y 
ministernan de Meza, Sev- 
inger y Eman. E esfera cu ta- 
bata reina tabata uno positivo 
mirando e embergadura di 
e proyecto 'Smart Commu- 
nity'. Su construccion ta den 
porta mirando cu e prome 
parti mester keda cla den 11 
luna. Un proyecto cu ta con- 
sisti di 20 vivienda cu ta bay 


haci uzo di e tecnologianan 
mas 'berde', moderno y avan- 
sa cu tin riba tereno di sos- 
tenibilidad. Un bon proyecto 
cu ta pone Aruba den vitrina 
mundial un bes mas. 

Prome Minister Mike Eman, 
kende semper a kere den sos- 
tenibilidad y a hiba al cabo e 
concepto ’berde' di su Gabi- 
nete y sigur su vision 2020. 
For di bankinan di oposicion 
caba, Eman y su team tabata 
traha hunto riba plannan pa 
logra un Aruba sostenibel. 
Ta p’esey cu no por ta otro 
cu dialuna atardi e Prome 
Mandatario di pais Aruba ta- 
bata un homber orguyoso y 
satisfecho cu lansamento di 
'Smart Community Aruba’. 
Eman a cuminsa su discurso 
bisando 'if it was easy every- 
one would do if. "Nos ta para 
aki un par di aña despues cu 



nos a pone como meta pa ini- 
cia e proyecto aki. E1 a tardi 
un poco paso pasobra cu e 
proyecto a resulta di ta uno 
cu retonan grandi y cu un 
vision cu ta surpasa loke nos 
ta haci a base diario den nos 
pais. Pa un proyecto manera 
esaki bo mester di partnernan 
cu ta kere den vision, cu kier 
tuma riesgo y cu kier surpasa 
bareranan y crusa fronteranan 
pa asina habri oportunidad- 
nan nobo. M Prome Minister 
Eman a gradici tur e partner- 


nan envolvi, pasobra ta dificil 
pa surpasa reto y bareranan si 
bo tin partnernan cu ta com- 
parti e mesun pensamento y 
vision cu bo. Eman a gradici 
e team di FCCA y muy en 
particular su director Sr. van 
Poppel, Caribbean Branch 
Office TNO, Jan Ebbing y 
su team, companianan di uti- 
lidad WEB NV, EMAR NV, 
tambe SETAR NV, arki- 
tecto Mathews, Wegenbouw 
y Albo NV, e bisiñanan di 
Kibaima y su coleganan Sev- 


inger y de Meza. 

"Aruba tin partnernan cu e 
boluntad, curashi y determi- 
nacion pa logra cosnan grandi 
pa nos pais. Mi ta gradici nos 
Creador y pidi'e pa sigui guia 
nos riba e bon caminda pa 
por realisa cosnan grandi pa 
Aruba." 

Despues a sigui ponemento 
di e 'penchi' unda e tereno di 
e proyecto ta wordo delinea, 
indicando asina cu e proyecto 
a start sali. □ 


Partido MEP: 

Ta recorda 25 aña di reapertura di e refineria! 



ORANJESTAD- Ayera 
20 di april nos ta recorda 
cu 25 aña pasa Gabinete 
Oduber a percura medi- 
ante Coastal Oil Corpo- 
ration pa reapertura di e 
refineria na San Nicolas. 

E refmeria aki cu durante 
mas cu 60 aña tabata forma 
parti importante den Aruba 
su desaroyo economico a di- 
cidi pa motibonan economi- 
co di cera su porta dia 31 di 
maart 1985, pues na bispo di 
entrada di nos Status Apar- 
te. E gobierno di MEP di e 
tempo ey a haci tur intento 
pa bolbe habri e refmeria, 
pero e periodo den gobierno 
a termina na fmal di 1985. Na 
December 1985 AVP a drenta 
gobierno y den e añanan cu a 
sigui ningun intento a wordo 
haci pa cu un posibel reap- 
ertura di e refineria. Hecho 
ta cu dia 29 di januari 1988 
Gabinete Eman a firma cu e 
compania Hulandes Schotte 
Sloopwerken y Westcoast pa 
desmantela e refmeria com- 
pletamente. E noticia a causa 


hopi dolor den pueblo, ya cu 
e decision aki a trece un fin 
na e speransa cu e refmeria lo 
bolbe habri un dia. 

Salbacion di e refineria 

Danki Dios cu na januari 
1989 a tuma luga e eleccion di 
Stateny cuMEP, PPAyADN 
a logra forma un coalicion y 
cu decision a wordo tuma pa 
para di inmediato e desman- 
telacion di e refmeria. Asina 
cu Sr. Nelson Oduber a 
asumi responsabilidad como 
Prome Ministro na februari 
1989, el a apunta un team di 
negociado pa asuntonan di 
refmeria y petroleo. Dia 28 di 
maart 1989, apenas un luna y 
mey despues di a drenta go- 
bierno, ex Promer Ministro 
Nelson Oduber a ricibi rep- 
resentantenan di Coastal Oil 
den su despacha. Despues a 
sigui negociacionnan largo y 
complicay dia23 dijuni 1989 
ambos partido a firma un 
‘letter of intent’. E contracto 
a encera e.o. cu e refmeria lo 
permanece minimalmente 
20 aña na Aruba. Dia 19 di 


october 1989 Parlamento di 
Aruba a aproba e contracto 
cu Gabinete Oduber a firma 
cu Coastal Oil. Despues di 
trabaonan duro y intensivo e 
reapertura a bira realidad dia 
20 di april 1991, esta riba un 
dia manera awe 25 aña pasa. 

AVP a cera e refineria 

Lamentablemente nos mester 
constata cu despues cu e re- 
fmeria a opera exitosamente 
desde April 1991, debi na 
incapacidad y falta di bolun- 
tad di Gabinete Mike Eman, 
e refmeria a stop defmitiva- 
mente cu su operacion y a 
cera su porta dia 15 di No- 
vember 2012. No mester lu- 
bida con durante 3 aña largo 
tanto Prome Minister Mike 
Eman como Minister Mike 
de Meza a keda tira santo den 
wowo di pueblo, a biaha rond 
mundo y cu yen di show y 
fantasia a crea speransa falso 
den pueblo cu nan lo per- 
cura pa continuacion di e re- 
fmeria. Hecho ta cu durante 
un temporada largo Gabinete 
Eman tabata sa caba di e des- 


tino di e refmeria, pero tabata 
tuma e trahadonan di Valero 
y e pueblo Arubano haci, ya 
cu ta e gobierno aki mes fi- 
nalmente a percura pa cera e 
refineria. 

Mentalidad y actitud 

Claramente nos por mira 
e diferencia di mentalidad 
y actitud cu ta existi entre e 
gobernantenan di MEP y 
AVP: Gabinete Oduber den 
apenas 7 luna di tempo a per- 
cura pa firma un contracto 
cu Coastal Oil pa reapertura 
di e refineria y cual refineria 
tabata cera y tabata wordo 
desmantela e tempo ey y 


Gabinete Mike Eman den 3 
aña di tempo a logra di cera 
e refmeria cu tabata comple- 
tamente operacional. Aki un 
y tur por mira cu gobierno di 
MEP si tabata tin e curashi 
y determinacion pa habri un 
refmeria cu durante 20 aña 
a percura pa un progreso 
substancial na San Nicolas y 
vecindario. 

Awe den e simannan nos di- 
lanti nos ta sinta warda kico 
lo ta bay ta e actitud y mental- 
idad di Gabinete Mike Eman 
pa loke ta e posibel reapertura 
di e refmeria mediante CIT- 
GO/PDVSA. □ 

Minister Michelle Hooyboer-Winklaar: 

Colegio Sagrado Curason ta feliz 
cu nan “speelplaats” asfalta 


ORANJESTAD - n E ta 
hopi great mes cu nos ta 
haya asfalt, pa motibo cu 
esun cu tabatin ta mas cu 
60 aña bieu y ya e capanan 
a lanta, tabatin buraco, 
un situacion basta pelig- 
roso", asina Meneer Gar- 
rick Thode, cabesante su- 
plente na Colegio Sagrado 
Curason a duna di conoce. 
E scol a lanta awe cu asfalt 
nobo basha, cu mesora ta 
cambia henter e cara di e 
scol. 

E cabesante suplente a sigui 
conta cu specialmente den 
pauze, ora cu nan ta hunga, 
tabata masha peligroso, spe- 
cialmente ora muchanan cay, 
etc. Ta for di basta tempo nan 
tabata anhela pa por a yega na 


turno pa haya un capa di as- 
falt nobo, pa cual nan a keda 
masha gradici pa e empeño 
di Minister Michelle Hooy- 
boer-Winklaar pa por a in- 
verti den renoba e tereno di 
scol cu asfalt nobo. 

"Awor aki ya por nota un 
cambia drastico, muchanan 
ta hunga cu masha alegria 
riba dje", asina Meneer 
Thode a conta cu un sonrisa 
grandi di satisfaccion riba su 
cara. E sonrisa ta representa 
tanto aña cu a spera pa yega 
na turno pa renobacion y na 
mes momento e ta represen- 
ta e satisfaccion pa por sigui 
duna les den un scol cu fac- 
ilidadnan renoba. 

Mester menciona cu ta spe- 


rando pa e asfalt caba di seca 
un poco mas, pa por cuminsa 
verf y pinta weganan riba dje. 
Di e forma ey e alumnonan 
lo por hunga miho ainda y cu 
mas smaak. E studiantenan a 
expresa nan alegria pa e cam- 
bio, cu awor nan por hunga 
riba un tereno mas sigur, cu 
nan bala y cu otro weganan pa 
diberti prome cu scol, duran- 
te pauzenan y hasta despues 
di scol un rato, prome cu bay 
nan cas. 

"Ta un tiki pret pa bisa, pero 
hasta e maestronan ta haci 
uzo di e tereno awo den or- 
anan di merdia pa cana, den 
cuadro di ehercicio pa nan 
mes", asina e cabesante a ter- 
mina bisando cu un bos or- 
guyoso. □ 


Elton Lioe-A-Tjam, (ABO): 

Debe nacional a subi cu 600 miyon florin. 
Pues mas medida y ‘Ainda falta’ 


ORANJESTAD- Mes- 
ter duna elogio unda e 
ta mereci. Pero parce cu 
awendia den nos politica 
local, esaki solamente por 
wordo duna na esun cu tin 
e mesun color politico. Es- 
aki ta algo di mucha chiki- 
to y algo di pasado. P’esey 
no kier felicita e minister 
di Financia pa su trabou 
cu e cuentanan anual. 

Lesando e cuenta anual 2014, 
pueblo por haya un bon im- 
presion con diferente politico 
a abusa di e placa di pueblo 
durante añanan largo. Tin 
biaha hasta den forma contra 
ley. Por ehempel e cobramen- 
to di ‘premie’ di SVB y APFA, 
pero nunca gobierno tabata 
pasa esaki pa e fondonan. Of 
cu clandestinamente nan a 
pone pueblo para garantia pa 
diferente proyecto dudoso, y 
na fmal pueblo mester a paga 
e garantianan sin a ricibi algo 
a cambio. 

Tur esaki a conduci cu awen- 
dia Aruba ta bancarota y me- 
dida tras di medida ta wordo 
tuma riba lomba di pueblo, 
pa sanea e desastre fmanciero 
cu algun partido tradicional a 
causa. 

Pero parce cu ainda tin po- 
liticonan tradicional cu no 
ta compronde cuanto sufri- 
mento esaki a trece pa pueblo. 
Ainda miyones ta wordo mal 
gasta riba proyectonan du- 
doso Tur pa djis laga pueblo 


kere cu proyectonan ta si- 
nonimo cu bon gobernacion. 
En realidad, e proyectonan 
aki tin e solo meta pa tira san- 
to den wowo di pueblo. Asina 
pueblo lo no por mira bon cu 
algun politico tradicional a 
bira miyonario. Hasta awen- 
dia e no ta importa e politico 
tradicional mas cu ta placa di 
pueblo e ta malgasta. 
Confirmacion di esaki a bin 
siman pasa den parlamento, 
ora e minister di Infrastruc- 
tura a bisa ‘I don’t care’ (E 
no ta worry). Exacto, e no 
tin cu worry pasobra e ‘si ta 
den’, e no ta su placa cu ta 
wordo malgasta, e tambe a 
haci pueblo adicto na e dro- 
ga show y fiesta y na final ta 
pueblo lo paga toch! 

Ora pueblo a pensa despues 
di e show ‘Welga di hamber 
y Ensure’ y CAft, cu porfm 
tin claridad riba con grandi 
e debe nacional ta, a conse- 
cuencia di e maneho ‘un tiki 
rood’, ata e minister di Finan- 
cia ta bin cu un otro sorpresa. 
Durante su presentacion di 
e cuenta anual 2014, e la de- 
clara cu 600 miyon florin a 
wordo gasta sin aprobacion 
di parlamento. Y awor segun 
e ley LAft, e 600 miyon florin 
aki, mester wordo ‘acomoda 
y hinca den e siguiente pre- 
supuesto’ (Staten, 13 April 
2016). 

Conclusion, e debe biyonario 
a crece cu 600 miyon florin 
mas. Pues mas medida mes- 


ter wordo tuma pa alcansa e 
metanan cu a wordo palabra 
cu Hulanda. 

Parce cu e noticia aki of e des- 
cubrimento di Raad van Ad- 
vies cu gobierno ta sigui actua 
ilegal ‘Er bestaat thans gerede 
kans dat in de toekomst de 
ontwerp-landsverordening 
tot vaststelling van de ex- 
ploitatierekening zal wor- 
den aangewend om achteraf 
machtiging te verlenen’, no 
a spanta nos gobernantenan. 
Siman pasa mes, e minister 
di Infrastructura a sigui riba 
e mesun manera ‘ilegal’ cu e 
‘Watty Vos Boulevard’. Un 
caminda cu lo costa pueblo 
835 miyon florin. Pues kib- 
rando asina su mesun re- 
cord di 750 miyon florin pa 
e ‘tweebaansweg Caminda 
Scur’. 

Antes gobernantenan y par- 
lamentarionan por a sconde 
tras di e argumento cu no 
tabata tin suficiente informa- 
cion. 

Cu e cuentanan anual, awor 
si tin tur informacion riba e 
situacion delicado fmanciero 
riba mesa. Anto dicon sigui 
hinca pueblo den mas debe 
cu proyectonan innecesario? 
Dicon nunca tin placa pa 
pueblo, pero si pa proyec- 
tonan cu un ‘fmder’s fee’? 
Un aumento di 600 miyon 
florin riba e debe biyonario 
no ta suficiente? Esaki ta ‘Bon 
Trabou’?Q 


Elton Lioe-A-Tjam (ABO): 
Caso Zissu a mustra claramente 
cu ilegalidad por wordo legalisa 



ORANJESTAD- Diamars 19 April 2016, Corte Supe- 
rior a duna su veredicto den e caso di e ‘Boutique Hotel 
Zissu’ (KG 2728/15 ghis 77855-H 41/16). Interesante den 
e veredicto aki ta e motivacion 2.5. 

Motivacion 2.5: ‘Het Hof constateert dat Zissu thans beschikt 
over de benodigde bouwvergunning en hindervergunning. 
Verder zijn de te ontplooien commerciele activiteiten thans 
in overeenstemming met de bestemming van het perceel, nu 
de erfpachtbestemming bij notariele akte van 5 januari 2016 
is gewijzigd..’ 

Pues e sentencia a sali na fabor di ‘Boutique Hotel Zissu’, pa- 
sobra e ‘erfpachtbestemming’ a wordo cambia y e construc- 
cion a bay ‘conform een door de Dienst Openbare Werken af 
te geven bouwvergunning’. 

Loke e motivacion aki ta bisa, cu despues cu ‘Boutique Ho- 
tel Zissu’ tabata (casi) cla, e ‘erfpachtbestemming’ a wordo 
cambia riba 5 januari 2016. Sin e cambio di ‘erfpacht’, un per- 
miso di construccion no por wordo duna. Pero straño ta cu e 
proyecto tabata (casi) cla dia cu e la haya e permisonan legal. 
Pues con un proyecto por a wordo ehecuta sin e permisonan 
necesario, pa despues bira legal? 

Locual e corte a confirma, ta locual a para bira normal aki na 
Aruba. Awendia hopi construccion ilegal ta tumando luga, cu 
of sin cooperacion di e algun departamento di Infrastructura, 
pa despues core ‘legalisa’ e acto ilegal cu un permiso di con- 
struccion of cambio di ‘erfpacht’. Hopi di e legalisacion nan 
aki, ta sosode despues cu e ‘afortunado’ a haya un ‘krabbeltje 
voor akkoord’ di e minister. 

Cu tur e actonan ilegal ta trece problema of molester den 
bario, parce cu esaki no ta importante mas. Cu diferente ley- 
nan ta wordo kibra of cu un minister ta abusa di su ‘discre- 
tionaire bevoegdheid’, tampoco no ta importante mas. 

Anto e no ta nada straño cu e trankilidad den diferente bario 
a disparce, e insiguridad a aumenta y hopi hende cu a bin for 
di exterior ta kere cu ta nan ta doño pasobra nan tin acceso 
directo na e ‘krabbeltje’ di e mandatario. 

Con pueblo su interes ta wordo sirbi asina? Kisas esaki ta wor- 
do haci intencionalmente, pa semper tin e excuus politico di 
cu e lo ta dificil pa implementa un bon y transparente maneho 
di orden teritorial manera tur cos ta bruha caba? 

Den e caso di ‘Boutique Hotel Zissu’, a wordo mustra clara- 
mente cu gobierno mes a causa e problema pa despues ‘le- 
galisa’ e infraccion. 

E veredicto ta mustra tambe, cu bay corte no ta yuda. Pasobra 
esun cu a actua contra ley, sa mientrastanto cu e por logra le- 
galisa su infraccion despues via e mesun departamentonan cu 
tin cu duna y controla permiso. Preguntanan: 

1. Kico ta e reglanan pa cambia ‘erfpachtbestemming’ y kende 
ta dicidi pa cambi’e? 

2. Dicon construccionnan ilegal ta wordo legalisa despues, en 
bes di castiga? 

3. Dicon e poder hudicial no por tene cuenta cu e ‘algemeen 
belang’ y e principionan di bon gobernacion, manera tur hen- 
de sa cu e podernan ehecutivo y legislativo no ta funciona aki 
na Aruba? 

4. Ki dia e interes di pueblo ta wordo sirbi y cuanto mas abuso 
e pueblo aki tin cu wanta di mal gobernantenan? Q 

General Israeli ta adverti di un guera devastado cu Hezbollah 




JERUSALEM (AP) - Un 

lider militar Israeli a manda 
un advertencia fuerte diaran- 
son, pa e grupo di militante 
Libanes, esta Hezbollah, 
bisando cu cualkier guera den 
futuro entre e 2 enemigonan, 


lo trece daño pisa pa Libanon. 
Maj. Gen, Yair Golan, hefe 
diputado di staff di Israel, a 
bisa periodistanan stranhero 
cu Hezbollah a desaroya ca- 
pacidad cu ta representa me- 
nasanan pa Israel nunca bisto. 


Israel ta calcula cu e grupo tin 
mas cu 100 mil rocket y misil 
den su arsenal. 

Golan a bisa cu cualkier guera 
den futuro lo ta hopi mas 
fuerte cu cualkier cos cu nan 
a experencia den e ultimo 20 
añanan. 

“Den cualkier crisis den fu- 
turo, nan lo no mira un guera 
chikito na Libanon. E lo ta 
decisivo. E lo ta un guera 
completo”, el a bisa. 

Esey lo por crea daño devas- 
tado pa Libanon, incluyendo 
na areanan civil, caminda el 
a bisa Hezbollah ta sconde 
y opera. “No tin niun otro 
manera pa caba cu e menasa 
aki sin crea daño grandi na 
infrastructura Libanes, na 
casnan Libanes y otro facili- 


dadnan civil.” 

Israel y Hezbollah a bringa 
un guera di un luna largo den 
zomer di 2006. 

E bringamento a cobra bida di 
1200 Libanes, incluyendo al- 
gun cien civil, y mas o menos 
160 Israeli. Atakenan aereo 


Israeli a causa daño grandi na 
infrastructura Libanes, mien- 
tras cu Libanon a tira varios 
rocket den Israel. Oficialnan 
Israeli a bisa cu Hezbollah a 
mehora su arsenal di misil y 
awo ta capaz di ataca virtual- 
mente unda cu ta na e pais. 


Harriet Tubman ta reemplasa Andrew 
Jackson riba $20 



WASHINGTON (AP) - 

Harriet Tubman, un aboli- 
cionista Afro Americano cu a 
nace un catibo, lo para hun- 
to cu George Washington, 
Abraham Lincoln y Benja- 
min Franklin, como un di 
e caranan iconico riba placa 
Mericano. 

E biyete di $20 lo tin Tubman 
su cara riba dje dilanti, cual 
ta un logro historico, Secre- 
tario di Tesoreria Jacob Lew a 
anuncia diaranson. Tubman 
lo bira e prome Afro Ameri- 
cano riba placa y e prome 
muhe den 100 aña. 

E lider di “Underground 
Railroad” lo reemplasa e 
potret di Andrew Jackson, 
kende tabata e pais su di 7 
president y un doño di cat- 
ibo, cu lo wordo poni parti 
patras di e biyete. 


Lew a calma e reaccion nega- 
tivo cu a cuminsa despues cu 


el a anuncia e plan inicial pa 
kita Alexander Hamilton di 
$10, kende tabata e prome 
Secretario di Tesoreria, pa 
rindi honor na un muhe. 
Hamilton lo keda riba e bi- 
yete di $10, Lew a bisa. Na 
su luga, e edificio di Tesoreria 
na parti patras lo wordo cam- 
bia pa conmemora e marcha 
na 1913 cual a termina na e 
trapinan di e edificio, cual ta- 
bata inclui lidernan manera 
Lucretia Mott, Sojourner 
Truth, Susan B. Anthony, 
Elizabethh Cady Stanton y 
Alice Paul. 

E parti patras di e $20, cual 
awo tin Cas Blanco, lo wordo 
cambia pa inclui Cas Blanco 
y Jackson, kende su estatua ta 
na e otro banda di caminda na 
Lafayette Park. 

E $5 tambe lo tin cambio, pa 
inclui lider di derechonan 
civil Martin Luther King Jr., 
Marian Anderson y Eleanor 
Roosevelt. 



Periodista cu a yuda 
revela Panama Papers ta 
skirbiendo un buki 



NEW YORK (AP) - Un 
reportero ganado di Pre- 
mio Pulitzer, cu a yuda 
trece Panama Papers den 
publicidad, ta trahando 
riba un buki di s descubri- 
mentonan. 

Henry Holt and Company 
a bisa AP diaranson, cu Jake 
Bernstein su buki “Secrecy 
World” lo sali na 2017. Se- 
gun Holt, Bernstein lo duna 
un prome bista completo tras 
di e miyones di record cu ta 
mustra con esunnan di mas 


rico na mundo a uza compa- 
nianan y otro tacticanan pa 
evita di paga impuesto. 
Bernstein tabata parti clave 
den e team cu a wordo trece 
hunto pa International Con- 
sortium of Investigative 
Journalists, cual a conduci e 
investigacion di un aña largo 
di e documentonan. 

Den un declaracion duna 
via Holt, Bernstein a bisa, 
“Panama Papers a trece un 
dia nobo den colaboracion 
periodistico, cual impacto ta 
solamente cuminsando.” 

A haya cocaina 

Tunnel di mey miya haya na frontera entre Mexico y Merca 





y den e baki di sushi tabatin 
un peso total di mas cu 7 ton, 
autoridadnan a bisa. 

E descubrimento ta mustra 
cu tunnelnan ta apela na 
traficantenan, a pesar di e 
tempo y placa cu ta tuma pa 
construi un. Algun dozijn 
a wordo haya den añanan 
recien, mayoria na California 
y Arizona. Hopi di nan no 
tabata completa. 

E region entre San Diego y 
Tijuana ta popular pasobra 
e tera ta manera klei y ta 
relativamente facil pa coba 
cu shobel y hermentnan 
pneumatico, y tur 2 banda di 
e frontera tin depositonan cu 
ta provee espacio scondi pa e 
trucknan y ekiponan pisa. Q 


SAN DIEGO (AP) - 
Autoridadnan Mericano 
a bisa cu diaranson nan 
a descubri un tunnel pa 
crusa frontera cu tabata 
mey miya largo, di un cas 
na Tijuana, ekipa cu un 
lift grandi, pa un lote na 
San Diego, cual tabata 
wordo propaganda como 
un negoshi di pallet. E 
descubrimento aki a 
resulta den e intercepcion 
di mas cu un ton di cocaina 
y 7 ton di marihuana. 

E tabata e di 13 tunnel 
sofistica cu a wordo haya 
na e frontera di California 
cu Mexico, desde 2006, 
incluyendo 3 riba e mesun 
caya na San Diego, cu ta core 
paralel cu e waya di frontera 
y un bario residencial masha 
habita na e banda di Mexico. 
E tunnel cu ta inusualmente 
smal tabata solamente 3 pia 
hancho, ekipa cu un sistema 
di rail y ventilacion. 

E tunnel ta inusual, pasobra e 
tabata wordo uza pa cocaina, 
no djis pa marihuana, fiscal 
di California Laura Duffy a 
bisa. Hopi biaha tunnelnan ta 
wordo construi pa marihuana, 
pasobra e ta wordo transporta 
na cantidad grandi y e holo lo 
hacie mas dificil pa sconde di 


a wordo manda na comienso 
di luna, pero no a descarta e 
posibilidad cu algun a pasa 
sin wordo detecta. 

Seis hende a wordo aresta 
na San Diego diabierna, 
relaciona cu droga y 
crimennan relaciona cu 
e tunnel, incluyendo un 
ciudadano Mericano, 2 
Cubano cu a haya asilo 
y 3 Mexicano kendenan 
legalmente tabatin derecho di 
ta na e pais, Duffy a bisa. 
Autoridadnan a mira un baki 
di sushi wordo lanta cu un 
forklift y poni riba un truck 
na e lot na San Diego dia 
13 di april ultimo, y a siguie 


pa un parkeerplaats na San 
Diego, un investigado di 
US Customs Enforcement 
Homeland Security 

Investigation, a bisa. Dos dia 
despues, agentenan di San 
Diego a stop un truck despues 
cu el a sali di e parkeerplaats, 
nan a haya 2.240 liber di 
cocaina y 11.030 liber di 
marihuana. 

Marihuana haya den e tunnel 


e inspectornan na frontera, 
compara cu cocaina y otro 
droganan. 

E lift, cual ta grandi suficiente 
pa tene 10 hende, tabata den 
un cashi na e cas na Tijuana, 
Duffy a bisa. E tunnel tabata 
zig zag pa 874 yarda pa e lot 
comercial na San Diego, 
caminda e salida tabata tapa 
pa un baki di sushi grandi. 
Otro tunnelnan cu a caba na 
California tabata den casnan 
y depositonan. 

“E ta un buraco di coneu”, 
Duffy a bisa reporteronan. 
“Djis con e ta bin ariba den 
habri, e ta increibel, e ta algo 
completamente diferente cu 


nos a yega di mira.” 
Investigadonan no sa ki 
tempo e tunnel a wordo 
completa. Margarita 

Ontiveros, kende ta traha na 
un oficina di abogado banda 
di e lot na San Diego, a bisa 
cu e habitantenan a yega mas 
o menos un aña pasa y tabata 
cumpra y bende palletnan di 
palo regularmente. 

“Nan tabata hiba y trece 


hopi pallet”, Ontiveros a 
bisa. “Nan tabata bende nan 
barata.” 

Investigadonan a cuminsa 
monitor e lot diariamente aña 
pasa, despues cu agentenan 
di Patruya di Frontera cu ta 
traha na e area, a mira trafico 
pisa y a bira sospechoso, 
Duffy a bisa. E fiscal a bisa 
cu e tabatin confiansa cu e 
prome cargamento di droga 

Sorteo # 5852 


9654 


9588 


5494 


Sorteo # 4896 


3149 




Sorteo # 3655 


8374 


Capricornio 



Sorteo # 1337 


8544 


9881 


7376 



Bo cadena 
di numbernan 
di suerte ta duna 
e number di awe 





Sorteo # 1480 


0823 


9223 


3069 


Sorteo # 1480 


4186 


Sorteo # 1480 


3414 


Sagitario 





Sorteo # 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 20 April 2016 Anochi 





Sorteo # 1684 


03 - 16 - 29 - 30-35 


Joker 


23 Letter 


0 

x Jackpot 

0 

x Match 4+ 

3 

x Match 4 

66 

x Afl. 12,00 


Aries 


Lo inespera ta e formula den e ultimo 
dianan aki di november. Despues di un 
encuentro casual cu un hende, lo bo sinti 
bo mes mas inclina na dje. Numbernan pa 
awe: 8, 18, 21 y 30. 


150.000,00 


E circunstancianan ta birando bek pa 
abo. Den e momentonan aki bo ta den 
un posicion pa saca bo plannan padilanti 
y pone bo pianan riba tera. Numbernan 
pa awe: 6, 15, 34 y 50. 



Tauro 


! 

Zcrno 

I 

s 

Sorteo # 3678 

0 

x Jackpot 

7 

x Match 4 

114 

x Afl. 8,00 


13 - 19 - 23 - 26-29 


Proximo Jackpot 


69.000,00 


Bo ta den un tono yena di posibilidad. 
Cierto recuerdonan excitante lo pone 
bo yama y pone bo den contacto cu un 
hende cu bo tin hopi tempo sin wak. 
Numbernan pa awe: 7, 14, 19 y 26. 



Geminis 


t 


Sorteo # 

0 

x Jackpot 

0 

x match 4 

0 

x Afl. 500,00 

0 

x Afl. 50,00 

0 

x Afl. 15,00 


Mega Ball 


Proximo Jackpot 


270.000,- 


Bo dirigente, Luna, ta yena bo cu hopi 
entusiasmo. Mantene bo mes alerta. 
Awe lo bo tin e opcion den bo man, e 
manera pa tuma un eleccion personal 
importante. Numbernan pa awe: 7, 19, 
37 y 41. 



Cancer 



Afl. 100 .000,- 


*£6AigttUS 


Amor y amistad ta envolve bo. Hopi 
situacion cu den pasado tabata confuso 
ta cuminsa soluciona. E cuestionnan 
asocia cu negoshi pa cuenta propio ta 
bon auspicia. Numbernan pa awe: 27, 
38, 43 y 51. 



Leo 


DIARIO 8155,0309,3074 DIARI ° 




Loke ta pasando ta haciendo bo bon. 
Ta surgi situacionnan cu por causa bo 
preocupacion innecesario debi na e exceso 
di atencion cu bo ta pone na detayenan. 
Numbernan pa awe: 9, 17, 25 y 36. 



lfirgo 



GOLAZZO 0019, 4674, 9951 

GOLAZZO 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 20 Apr 2016 Merdia 


Libra 


Bo ta haya formanan excelente pa 
resolve bo problemanan. Awe ta un 
dia di reflexion caminda bo ta pensa 
riba e forma cu bo tin cu enfrenta bo 
problemanan. Numbernan pa awe: 5, 
17, 22 y 26. 





Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


Loke tabata un fantasia, un soño, un 
utopia, lo materialisa. Aumenta bo 
suerte y pone bo mes den un posicion 
bentahoso na momento di efectua un 
negoshi. Numbernan pa awe: 18, 20, 
32 y 36. 



Scorpio 


140 . 000,00 




Sagitario 


Amor y fortuna ta faborece bo. Ta 
depende di bo si bo ta probecha di 
nan. No obstante cosnan no semper 
ta sali segun nos deseo. Numbernan 
pa awe: 8, 17, 28 y 46. 



Capricornio 


Loke menos bo a spera ta esun di 
miho. Lo bo bay tin den bo man 
diferente opcion, solucionnan cu 
lo yuda bo resolve cuestionnan cu 
tabata haci bo inkieto. Numbernan 
pa awe: 3, 12, 22 y 31. 


Bo preocupacionnan ta haya un 
expresion positivo. Si tabata tin 
dificultad, corda cu tin un posibel 
areglo. Den cuestionnan economico, 
por tin ansiedad. Numbernan pa awe: 
11, 14, 25 y 34. 



Aquario 



Afl. 100.000,- 


Hopi cuidao na momento di tuma un 
decision. Venus ta manda un toke di 
ternura pa bo bida familiar y un persona 
stima lo acerca bo cu un noticia cu bo 
tabata spera. Numbernan pa awe: 12, 22, 
33 y 47. 

TPEF: 

Aruba por ta orguyoso di ta un pais hopi desaroya y structura den Caribe 


ORANJESTAD- E 

proyecto di e bueynan den 
nos awanan na diferente 
beachnan ta un proyecto 
cu aunke no ta forma parti 
directo di e Beach Policy , 
por bisa cu e ta cana man 
den man cu e maneho 
nobo pa regulacion na nos 
beachnan. 

E ta un proyecto cu a bay 
relativamente lihe unda awe 
por bisa cu ta satisfecho con 
henter e proceso a cana. 


Presidente di hunta di 
supervision TPEF Sr. Joe 
Najjar a duna di conoce 
cu a inicia e proyecto na 
Baby Beach unda cu ya 
caba comunidad di Aruba y 
turistanan cu ta bishita Baby 
Beach ya caba sa unda ta e 
area specifico adecua ta cu 
nan por yega pa por landa sin 
ta den e coriente peligroso. 
Un area marca cu buey. No 
ta prome biaha cu ta pone 
buey na Baby Beach pero 
tabata tempo pa pone nobo. 
Un inversion grandi di TPEF 


y cu ta conta cu sosten di nos 
comunidad pa cuida nan. 

Dialuna mainta a haci un acto 
oficial pa anuncia e proyecto 
aki cu sigur ta na beneficio di 
tur cu ta haci uzo di nos lama. 
A haci e anuncio na Arashi cu 
ta bira e di dos beach cu awor 
ta conta cu buey pa percura 
pa e siguridad di e usuarionan 
cu hopi biaha ta turista pero 
cu hopi local tambe gusta tira 
un sambuya specialmente 
den fm di siman. 



Minister di Turismo, 
Transporte, Sector Primario 
y Cultura tabata presente pa 
asina mira con e compania 
Sea Solutions cu a keda 
encarga cu e proyecto con nan 
ta ehecutando e trabaonan 
poniendo e bueynan riba 
e areanan stipula. Den e 
simannan nos dilanti lo por 
mira instalacion di buey na e 
otro beachnan manera Boca 
Catalina y Malmok cu tambe 
lo haya e bueynan necesario 
manera stipula den e plan 
di e proyecto. Presidente di 
hunta di supervision di TPEF 
ta contento con e proceso 
y colaboracion di tur e 
partnernan manera DIP, Polis 
Maritimo, Departamento 
Maritimo 

y Ministerio di Turismo, 
Transporte, Sector Primario 
y Cultura treciendo un bon 
producto y siguridad riba 
nos beachnan y awa pa tur e 
usuarionan. TPEF semper 
lo sostene cada proyecto cu 
ta na bienestar di Aruba en 
general. Awor por mira un 
structura riba lama y tera pa 
asina tur cos cana bon tanto 
riba lama y riba tera. TPEF a 
pone disponibel den careda 
di 150 mil florin pa asina por 
haci e proyecto aki posibel. 
Mester bisa cu e logro aki 
ta pa Pais Aruba unda cu 
e desaroyo pa tin un miho 
producto cada biaha ta cumpli 
cu e meta y vision di Minister 


Otmar Oduber. Aruba por ta 
orguyoso di ta un pais asina 
desaroya y structura den 
Caribe. Poniendo energia 
positivo pa tur e trabaonan 
pa desaroya Aruba y crea un 
imagen unico na momento 
cu mester mercado Producto 
Aruba. E presidente di hunta 
di TPEF ta duna pabien na 
Aruba cu e proyecto di buey . 
Dentro di algun luna por bisa 
cu tur nos beachnan ta cla cu 
buey defmiendo e areanan pa 
percura pa siguridad di un y 
tur. 



Fiesta Rotaria 2016 tabata un gran exito rotundo! 


ORANJESTAD- Diado- 
mingo dia 17 di april 2016 
ultimo, Rotary Club di 
Aruba a tene su di 36 Fies- 
ta Rotaria anual cu tabata 
un exito. 

Di mainta trempan publico 
tabata presente pa asina logra 
haci nan compras. E tentnan 
tawata hopi bon surti y e pu- 
blico grandi presente por a 
disfruta di prijsnan hopi spe- 
cial. Pa e parti di show y mu- 


sica tabata tin un programa 
varia pa e publico grandi pre- 
sente por a disfruta. Y na final 
di atardi a premionan grandi 
a wordo saca pa notario. E 
numbernan ganado ta como 
lo siguiente: 

lst Nissan Qashqai Advance 
Automatic Transmission 
model 2016: #02989 
2nd All-in Cruise for 2, 
sailing from Aruba from 
Maduro Travel: #06154 


3rd 2 tickets Aruba-Amster- 
dam-Aruba on KLM: #02038 
4th: 60-inch Samsung Smart 
LED TV from AMC Unicon 
#08210 

5th IPhone 6S Plus, 16GB 
factory unlocked from Bool- 
chand’s: #06678 
6th Awg 1,500 gift certificate 
from Kooyman: #01675 
7th Awg 1,500 Kompa Leon 
Money card from CMB: 
#11423 

8th Awg 1,500 gift certificate 
from Boolchand’s: #00731 
9th Awg 1,000 gift certificate 
from Superfood: #13405 
lOth Two-dau weekend stay 
for 2 at Divi Resort Aruba:# 
12970 

llth La-Z-Boy recliner from 
Hagemeyer: #06240 
12th Afl.750 gift certificate 
from Pearl Gems: #04682 

Rotary Club di Aruba kier a 
felicita tur e ganadonan cu 
den e siguiente dianan lo 
wordo acerca pa por entrega 
e premionan. 

E benta di e loteria y e benta 
di articulonan a tabata un exi- 


to y dentro di poco e resul- 
tado fmal lo ta conoci. 

Tambe Rotary Club di Aruba 
kier a gradici henter e co- 
munidad di Aruba, tur nos 
sponsornan, boluntarionan, 


miembronan y amigonan di 
Rotary Club di Aruba pa nan 
apoyo y sosten pa cu e evento 
aki. Rotary Club di Aruba ta 
sigui conta riba boso sosten. 

A26 ICLASIFICflDO 


CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 


PASA LAGA BO AVISO NA OFICINA Dl BON DIA ARUBA WESTRAAT #22 


SERVICIO PUBLICO 


Bo tin cas pa bende? 
nos por yudabo cu esaki 
confiabel y professional 
Tel. 592-9966, Ashna Mungra 


SERVICIO PUBLICO 

Nos ta haci tur sorto di 
trabao di construction e.o. 
pleister, pega tegels, traha 
cura, verf y trabao di 
remodelacion y renobacion 
di edificio. 

Tel. 660-7997 


TA HUUR 

Semana 34 La Cabana 
Beach and Raquet Club 
25 Agst -1 Sept. 
para 4 personas. 
Bloque C - Apto. 311 
Tel. 0058 414 6457772 
0058 414 063 6219 
E-mail 

darwinrichard501 @hotmail.com 


TA BENDE 


Cacho 

Rasa Fila Brazilleño 
Nan tin 8 siman FI.800 

Tel. 561-1322 


SERVICIO PUBLICO 

Ta corta mata chikito of 
grandi y ta benta sushi afo y 
ta bende santo, piedra y 
graniet na bon prijs. 

Pa mas informacion 
Tel. 562-2532 


SERVICIO PUBLICO 


Dama ta busca trabou 
pa haci cas limpi u oficina. 
Tin papel na ordo, ta hopi 
responsabel y honesto 
Tel. 660-1544 


SERVICIO PUBLICO 

Se hace toda clase de 
remodelación como 
pintura, friso, corrales, 
ceramicas, entre otros 

Tel. 749-7940 


SERVICIO PUBLICO 

Señora ta busca trabaou 
pa haci cas limpi u oficina. 
Tin papel na ordo y ta hopi 
responsabel, trahado y 
honesto 
Tel. 561-2408 


TA BENDE 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


TA HUUR 

Un Cas 

Situa na Cas Ariba 30D 
2 camber, 2 baño, TV Room 
Sala, Cushina grandi 
semi muebla 
Prijs Fls.2200 
Tel. 592-1185 


SERVICIO PUBLICO 


Muchacha responsable y 
muy honesta busca trabajo 
para cuidar niños y 
ancianos o trabajos de la 
casa 

Tel. 600-3405 


TA BENDE 


un auto Kia Sorento2006 
Afl. 18.000 bon condicion . 
Sofa bed y hopi mas 

Tel. 594-9069 


SERVICIO PUBLICO 

Pa turtipo di trabao 
• Rosa tereno y lanta sushi 
• Excavacion (tambe den 
klip), pos, fundeshi, pool 
•Demolition 
•Granito 

Tel: 593-2191/561-7244 
594-0244 


TA BENDE 

Gordura pa mata 
ora di cumpra 3 saco pa 
Fl.9.00 pa uno bo ta haña 
un gratis. Ta bende pa 
yarda tambe na Santa 
Martha 112 
Tel. 564-4456 


FOR RENT 


OFFICE 

in the Mainstreet 
Caya Betico Croes 19-21 
Calypso Bldg 2nd Floor 
Elevator Operated, Air-condition 
5 Office Spaces 
For information 
Call 582-3142 
Meredith 


TA BENDE 

matanan di fruta 
sorsaka, mango, papaya 
bon prijs 

Tel. 594-9069 


TA BENDE 


Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


TA BENDE 


Laptop Toshiba grandi 
4 gb memory hard drive 
700GB Special keyboard 
Afls.700 

Tel. 600-7547 


TA OFRECE 

Servicio de limpieza en 
general, pintura, chapi, 
plomeria, construccion y 
renovacion. 
Tel.660-7997 
whatsapp+297-660-7997 
+58424-6628183 


SERVICIO PUBLICO 

Handyman 

Ta hasi tur tipo di trabao di 
construccion y tambe ta 
hasi cura limpi. Pa tur 
trabao di cas, yama 

Tel. 592-5766 


SERVICIO PUBLICO 


Promocion di Santo 
pa pleister y pega bloki 
Turtipo di graniet. 
Corta mata chiquito y grandi 
y tira sushi afo 
Tel. 562-2532 


FOR RENT 

Timeshares pa siman na 
hotelnan na Orlando y 
Aruba na Mei y prome 
siman di September. 

Y na Aruba Paradise Beach 
Villas, di 28 di Mei pa 5 di 
Juni 2016 US$650-800 
dependiendo di sleeps 4 of 
6 disponibel. Interesadonan 
serio contact 585-1582 
prome cu fin di Maart 


TA BUSCA 


SERVICIO PUBLICO 

Professional 

Photographers 

Photo shoot in Aruba 
weddings, couple, corporate 
event, senior, new born and 
more call us: 

Tel. 749-2533 
730-5695 


FOR SALE 


Lasmachine marka 
Lincoln 

450-SEA riba wiel 
variable voltage. 
DC-ARC welding power 
source 110-220 coriente 
Por yama 
Tel. 563-3583 


Trabou di cas of oficina- 
Restaurant 
Por yama 

Tel:641-9217 of 
600-1491 


TA BUSCA 


Trabou den cualkier area. 
tambe si bo mester persona 
pa decoracion pa 
Recibimento, bruid, 15 aña, 
cualkier fiesta of evento 
por yama 
Tel:641-9217 of 
600-1491 


SERVICIO PUBLICO 

Ta duna bijles di ajedrez 
Tambe ta yuda muchanan 
di basis school secundario 
cu huisjwerk den 
materianan cu ta dificil 
Tel:568-9748/600-0678 



Ycna aki bao e siçjutentc mfQrmacion: 

Skirbi pa Ruthy ”Lady Ruth ”Vrieswijk-Rergen: 

Bunita concierto y bunita presentacion di buki 



ORANJESTAD- Aruba ta 
bendiciona cu hopi bon 
artista. 

Asina mes cu nos ta multi- 
cultural, nos musica sa resona 
aunke den formanan moder- 
no tin biaha, manera tawata 
e caso cu e concierto di Ivan 
y Serghio Jansen den Cas di 
Cultura recientemente. 

Nos tambe a keda impresiona 
di tanto calidad y nivel den e 
concierto aki, cu mi a lubida 
su nomber y ta net e rand ey 


di ticket a wordo ranca na en- 
trada. Pero, nos tin cu felicita 
tur e musiconan profesional 
cu curason local y internacio- 
nal cu a duna un magnifico 
presentacion di alma y cu- 
rason, pone e instrumenton- 
an yora y hari den musica jazz 
mas tanto pero cu un toke 
chikito di algo crioyo a la jazz. 


E team di musiconan tawata 
consisti di Randal Corsen, 
Reno Steba y Godwin Louis 
y tambe di Frank Grandil- 
lo, Richard Holmond, Roy 
Croes, Lidrick Solognier y 
e cantante Lily Rodgers cu 
a canta bunita. E1 a dispensa 
su mes ora cu el a menciona 
cu el a “drecha” e cancion di 
Padu “Mi’n sa” y bisa di biaha 
su tras cu el a pone e cancion 
di Padu den un bachi nobo. 
“Fouten maken is menseli- 
jk, de beste paard struikelt 
weleens”. Pero el a canta hopi 


bunita! 

E streanan mes di e anochi 
tawata tata cu yiu, esta, Ivan 
Jansen y Serghio Jansen, ken- 
denan a luci den cada can- 
cion, den cada melodia saca 
for di nan guitaranan, den 
un comunicacion y contacto 
total .”Zo vader, zo zoon”, 


ta nos dushi hendenan cu 
masha hopi talento musical 
mes! Aruba ta orguyoso di 
nan sigur y henter e publico 
a gosa for di cuminsamento 
te fin, un programa carga pa 
e maestra di ceremonia Rosa- 
belle Illis, un artista su mes. 
Bunita expresionnan poetico 
y bon articulacion. Como es- 
critor y Poeta tambe, e artista 
hoben adulto aki, a presenta 
su di tres buki titula “Title” 
den un Fort Zoutman com- 
pletamente yen. Tawata un 
super dushi anochi durante 
cual e la recita, declama y in- 
tercambia cu e publico e tema 
Amor. Un bunita sketch of 
obra teatral di su Poema pro- 
sa “Presente” cu ta trata tem- 
anan di hubentud. Esaki e la 
presenta hunto cu e artista 
Os Correa y tur biaha nan 
presenta e obra aki e ta im- 
pacta. Un chikitin den famia 
Illis cu a “hunga mors cu verf 
riba papel “ cu a resulta den 
obranan super bunita, hinca 
tambe den e buki “Title”. E 
chikitin aki “Khai Khenti II- 
lis” di e forma aki a wordo 
invita pa a “pinta” e pinturan- 
an cu ta den e buki tambe y 
tambe riba T-shirt. Ki bunita 
e resultado ta Aha, su entrada 
den e mundo di arte sigur. E 
artista di mas chikito y mas 
hoben cu obranan grandi 
caba! Mayornan di Rosabelle, 
Sra. Betty Werleman y Me- 
neer Illis ta bendiciona cu un 
yiu muhe asina talentoso y 
asina inspira sigur! 

Un anochi excelente cu to- 
kenan di Faro Blanco restau- 
rant. cu super dushi snack- 
snan y biña cu tremendo ser- 
vicio! Rosabelle, mi lo yam’e, 
e Queen Poet of Poets aki na 
Aruba, a luci y a touch e cu- 
rasonnan cu su simplicidad 
y manera directo y honesto 
den su forma di expresa. E1 
a comparti hasta su dolor di 
curason di un relacion cu a 
yega na su fin pa motibo di 


“distancia” geografico, pero 
cu si bo ta stima di berdad, 
bo ta laga los pa e otro tambe 
sigui desaroya su mes den su 
forma liber. Mi ta sigur cu bo 
tambe a busca bo buki “Title” 
caba y cu firma y palabranan 
bunita di dedicacion na bo 
persona. Den e buki “Title” 
ta para tambe :” Ta remarca- 


bel locual mi curason sa, asi- 
na cu mi mente lag’e na paz”. 
Lieve Rosabelle, hopi exito 
cu bo buki nobo y cu bo sigui 
luci riba tur tereno di bo bida, 
yena cu paz, amor, alegria 
y sabiduria! Sigui haci nos 
contento cu bo “Palabranan 
bunita “ cu ta sali tambe for 
di e “Spiel di bo alma”. 

Apertura exposicion ‘Piitchipu’u’ di Museo del Oro na Museo Arkeologico 


ORANJESTAD- Museo 
Arkeologico Nacional Aruba 
(MANA) cu orguyo ta in- 
vita un y tur pa e apertura 
di e prome exposicion di 
intercambio internacional, 
‘Piitchipu’u, E1 oficio de la 
palabra entre los Wayuu’, 
un exposicion temporario 
di Museo del Oro, Bogota, 
Colombia,riba diabierna dia 
22 di April pa 6’or di atardi. 
E exposicion Tutchipu’ii’ ta 
trata e ofishi tradicional di In- 
dian Wayuu, unda un media- 
dor ta resolve conflicto entre 
partido. E rol aki ta hopi im- 
portante pa e Wayuu y hopi 


biaha ta ser transmiti di gener- 
acion pa generacion di tata pa 
yiu y ta rekeri caracteristican- 
an hopi fuerte di e persona. 
E exposicion temporario 
di Museo del Oro aki a bi- 
aha varios caminda y ta in- 
clui 23 panels. E exposicion 
aki ta traha specialmente 
pa comunidad y ta fomenta 
dialogo inter cultural, algo 
cu pa Museo Arkeologico 
tambe ta hopi importante. 
Pa e exposicion aki Museo 
Arkeologico a crea un pro- 
grama publico varia cu ac- 
tividadnan pa diferente grupo 
meta cu ta trata e.o. tambe 


temanan manera culturanan 
Indian existente den Ca- 
ribe y herencia comparti. 

E programa vacacional pa 
muchanan e aña aki lo ta 
den tema di Tutchipu’u’. 
Alabes durante e ano- 
chi di e evento aki, Museo 
Arkeologico lo despedi di 
Arminda (Vivi) Franken- 
Ruiz, ambtenaar encarga 
cu e maneho di Museo. 
Publico ta keda cordialmente 
invita pa presencia e apertura 
di e exposicion temporario 
nobo y despedi di Vivi den 
un esfera ameno, cu musica 


en bibo di Los Gavilanes y 
mas, diabierna awor pa 6’or 
di atardi na Museo Arkeo- 


logico na Schelpstraat 42 
(patras di Kong Hing Su- 
permarket na Havenstraat). 



Team STOPAWO: 

A haci entrega di e poster “Guia pa mayor y cuidado” na comunidad di Aruba 


ORANJESTAD- Dialuna 
atardi na Biblioteca Na- 
cional, durante un rueda 
di prensa, e team cu ta 
carga #STOPAWO a haci 
entrega oficial di e poster 
“Guia Pa Mayor y Cui- 
dado” na e comunidad di 
Aruba. E ta un poster cu 
ta ilustra 17 instancia y 
organisacionnan segun e 
urgencia of necesidad di e 
caso. 

Intencion ta pa di e forma aki 
yuda mayor y cuidado haya e 
caminda ora nan tin necesi- 
dad riba conseho, guia, ayudo 
of na momento cu nan tin 
un preocupacion tocante e 
desaroyo of situacion di un 
mucha. Na november 2015 
a haci presentacion caba di e 
poster aki y fmalmente nos 
por presente awe gradicido 
na ayudo fmanciero di CEDE 
Aruba. Mirando cu durante 
november semper tin hopi 
actividad di conscientisacion, 
a dicidi di sigui ehempel di 
Merca, unda april ta e luna pa 
conscientisa tocante preven- 
cion di abuso di mucha. 

E poster “Guia pa Mayor y 
Cuidado” a wordo presenta 
pa prome biaha den cuadro di 
e Dia Internacional di Dere- 
cho di Mucha na november 
2015. Team #STOPAWO 
a bin cu e idea aki mirando 
cu hopi mayor y cuidado na 
Aruba no tin suficiente clari- 
dad unda mester acudi na e 
momento cu tin necesidad 
pa haci pregunta y haya sos- 
ten. Esaki ta pa prome biaha 
caminda cu organisacionnan 
cu ta directamente accesibel 
pa comunidad ta riba un solo 
poster. Cada un seccion ta 
identifica su mes cu un color 
riba e poster, tabata tin un 
representante cu a hiba pal- 
abra. 

E poster ta parti den 5 cat- 
egoria: prevencion (ros), guia 

cacion di mucha na prome 
luga ta un responsabilidad di 
mayor of cuidado y e organi- 
sacionnan riba e poster t’ey 
pa sostene, guia y yuda mayor 
of cuidado y principalmente 
nos muchanan. 

Por ultimo Team #STOPA- 
WO a duna nan remarca y 
preocupaciony abisa: “Como 
instancia y organisacion trah- 
ando riba e tereno di mayor y 
mucha, a nota e inkietud cu 
ta bibando bao di comunidad 
di Aruba durante e ultimo 
dianan. Nos ta sinti e dolor 
y tin e oido pa esaki tambe. 
Na e mesun momento nos 
tin di expresa cu tin diferente 
instancianan social y hudicial 


(biña), ayudo (blauw), preo- 
cupacion (oranje) y por ulti- 
mo e categoria di crisis (cora). 
Esaki ta nifica cu pa mayor y 
cuidado cu tin un pregunta of 
ta desea un conseho por acu- 
di na e instancia den e prome 
categoria cu ta e color “ros”. 
Mayornan cu ta sinti cu nan 
mester di guia of ayudo 
por acudi na e instancianan 
den e categorianan “biña” y 
“blauw”. Asina por sigui bay 
na e instancia y organisacion 
mas abao den e poster. Aki 
ta trata di instancia y organi- 


sacion ora cu ya tin un preo- 
cupacion of e problema ya a 
escala caba. Esaki ta e color- 
nan “oranje” y “cora”. Segun 
Sra. Tecklenborg cu ta enca- 
besa e grupo a informa cu e 
poster lo bay ta visibel rond 
di henter Aruba na luganan 
strategico entre otro scolnan, 
clubnan di deporte, GO’s, 
NGO’s, Wit Gele Kruis, 
Hospital y companianan di 
utilidad. Durante e proximo 
simannan tur 500 poster lo 
wordo reparti door di nos co- 
laboradonan. Si tin luganan 




cu ta desea di haya un poster, 
por fabor tuma contacto cu 
Fundacion Respeta Mi na 
e telefon: 582-4433. Tambe 
por bishita e Facebook page 
di STOPAWO y download e 
poster digital.” 

Team #STOPAWO ta pidi 
tur mayor y cuidado pa pone 
bon atencion y tuma accion 
na e momento cu tin pre- 
gunta of necesidad pa mas 
ayudo. No laga un pregunta 
cu un mayor of cuidado por 
haci na tempo, bira un preo- 
cupacion den futuro. Edu- 


cu no tin suficiente medi 
nan pa por atende e cantidad 
di casonan cu ta drenta dia- 
riamente.” tabata palabra di 
Sra. Tecklenborg durante e 
rueda di prensa. 

Mucha y hobennan cu ta pas- 
ando den un situacion dificil 
of preocupante no por y no 
mag di warda pa ricibi ayudo. 
Por a compronde cu Min- 
ister Paul Croes ta trahando 
riba un plan pa por yega na 
un solucion pa e retonan cu e 
instancianan ta pasando aden. 

Biblioteca Nacional Aruba: 


Santa Rosa: 


Ta organisa un serie di 3 encuentro relaciona 
cu e topico Cuminda como remedi 

aha pa siman na biblioteca pa 
pasa den material y pregunta 
y pa comparti experencia. E 
curso ta introduci e concepto 
di cuminda como remedi, ta 
explora con cuminda por ta 
importante como prevencion 
di malesa y den tratamento di 
cierto condicion fisico awen- 
dia. Tambe ta siña con cum- 
inda por mehora e salud. E 
curso aki ta pa esnan cu un 
interes general den cuminda, 
nutricion y salud. Encuentro- 
nan ta diaranson dia 4, 11 y 18 
di mei 2016 di lOor pa 12or. 
Esaki ta costa 45 florin. Por 
registra via info@bibliotecan- 
acional.aw □ 


ORANJESTAD- Rela- 
ciona cu e curso ‘Food 
as medicine’ cu ta cum- 
insa dia 2 di mei lo ta bay 
tin tres encuentro. E en- 
cuentronan ta bou guia 
di Weight management 
counselor, Sra. Saskia Bu- 
del di Fundacion Salud pa 
Bida. 

Ta trata di un curso online 
(Ingles) combina cu 3 en- 
cuentro na biblioteca. Regis- 
tracion ta diahuebs dia 28 di 
april na balie di Informacion 
na biblioteca den George 
Madurostraat. 

Participantenan ta sigui un 
curso online den nan mes 
tempo, e grupo ta topa 1 bi- 






Bin celebra Dia di Tera 
diabierna awor 

/ 


PIEDRA PLAT- Dia di 
Tera ta wordo celebra dia- 
bierna awo 22 di april aki 
na Santa Rosa conhunta- 
mente cu un dia publico. 
Cuminsando for di 8’or di 
mainta y ta sigui te cu 3’or 
di atardi. 

Relaciona cu e dia aki nos 
productornan local cu algun 
cosechanan fresco. Nos ta 
referi na tanto fruta cu ber- 
dura cu por wordo bendi aki 
na Santa Rosa. Lo bay tin al- 
gun tent cu lo ta disponibel 
pa esaki. E lo no ta manera un 
Mercado Santa Rosa, pero si 
solamente cu algun tent. Lo 
bay tin tambe algun pasaboca 
y juicenan fresco pa saboria. 
Musica no por falta riba e dia 
aki. Carni fresco, Chorisso, y 
Webo fresco pa tur esnan cu 
yega prome durante di nos 
cual ta di nos mesun pro- 
ductornan local cu ta hiba e 
number di “Cunucu Aruba 
dushi Tera” 

Nos a haci tambe algun in- 
vitacion pa esnan cu ta par- 
ticipante den nos Dia di Tera 
pa por duna algun charla riba 
e dia aki pa asina nos bishi- 


tantenan por haya un idea 
di kico tur nan productonan 
ta existi. Manera sra. Beat- 
riz Croes Guadarama kende 
ta un persona cu ta produci 
productonan di 100% Aloe 
Vera tanto pa cabey y tambe 
cutis. Un otro kende ta Sra. 
Gisela Croes tambe ta traha 
productonan di Aloe bou di 
e number di “Sana Aruba” 
tambe lo duna su charla riba e 
dia aki. Di nos departamento 
mes nos colega ir. Teophilo 
Damian kende lo duna un 
charla cu ta hiba e nomber di 
“Suelo”. Esaki ta pabo haya 
algun idea kico tur bo por 
haci cubo “Suelo” prome y 
despues cubo planta. Ta pun- 
tonan hopi importante cubo 
mester tene na cuenta na mo- 
mento cubo kier planta. 

Nos ta invita henter e pueblo 
di Aruba pa yega akinan dia- 
bierna awo di april pa asina 
nos pasa un rato agradabel 
cu nos Dia Publico di Santa 
Rosa pa asina duna e atencion 
mereci na nos “Mama Tera” y 
mustra con hopi nos mester 
cuida esey pa nos por sigui 
haya cosechanan fresco y sa- 
ludabel. Q 

B2 IOPINION 


Skirbi pa Pastoor Marcel Balootje: 

Palabra di Dios y oracion, pilarnan di un hogar bendiciona 



ORANJESTAD- Un fe- 

liz dia yen di amor y alegria, 
carga cu felicidad y cu tur 
locual un hende tin mester., 
pa sigui padilanti nos ta con- 
tento di por drenta den bo 
cas, pa asina comparti cu bo 
persona e bon noticia, e no- 
ticia cu ta trece alegria den bo 
curason, cu ta trece amor den 
bo cas, ayudo den bo nece- 
sidad, ta esey ta locual e pal- 
abra di Dios ta trece den tur 
hende su bida, y nos ta sinti 
nos masha contento , ora nos 
por duna e noticianan cu ta 
alegra bo curason, por fabor 
no lubida cu nos ta conta cu 
bo, donacion of ofrenda, pa 
por sigui haci e trabao di Se- 
ñor, hibando su palabra na ra- 
dio, bishita na prizon, bishita 
na famia, skirbi den corant, 
Ministra na esunnan den 
adiccion, comparti e Evange- 
lio riba caya y trahando duro 
cu e forsa cu Dios a duna nos 
pa yega na Nos Tent, y pronto 
drenta un edificio, cual lo ta 
nos Iglesia, esaki ta un bista 
chikito pa henter Aruba sa 
cu ora bo haci un donacion 
of ofrenda riba nos sav acct 
101.601.809 na Caribbean 
Mercantile Bank t.a.v. Sticht- 
ing Mount Horeb Ministries, 
bo ta haciendo hopi hende fe- 
liz, bo donacion ta un bendi- 
cion, pa Aruba completo, pa- 
sobra e simia cu bo a sembra 
ta pa bienestar di hopi hende. 
Ta p’esey nos ta pidi tur si- 
man, pa bo haci bo donacion, 
of ofrenda, pa asina nos por 
sigui yuda tur esunnan cu tin 
mester di ayudo. Corda riba 
nos, bo donacion ta hopi im- 
portante. 

Palabra di Dios 

E palabra di Dios ta masha 
importante pa nos bida, un 
bida sin Dios ta un mata sin 
rais, ta un pos sin awa, ta un 
auto sin motor, den un pal- 
abra bisa un bida sin Dios, ta 
nifica un bida sin proposito. 
Aunke nos purba di splica tur 
esaki , te ainda hopi no kier 
compronde, cu bo no por 
biba sin Dios, pasobra bo no 
ta yega ningun caminda. Un 
bida sin Dios ta un bida den 
scuridad, ta un bida sin luz, 
ta un bida caminda bo ta de- 
pende riba bo mes y material, 
y si nos recorda cu nos no tin 
autoridad riba ningun cabey 
riba nos cabes, nos tin cu ad- 
miti cu ta Dios ta doño di tur 
cos. Y te ainda tin hende cu 
no ta respeta Dios , no ta res- 
peta su palabra, riba cada cos 
nan ta murmura, keha, y pa- 
pia malo, sin na corda ken ta 
Dios. Hopi biaha bo ta ripara 
den un combersacion cu tin 


hende ta nenga completa- 
mente di duna e Dios e luga 
cu E merece, por ehempel , 
ora hende ta bandona un edi- 
ficio den cual nan ta traha, y 
nan ta bisa otro te mañan, en 
bes di bisa otro te mañan cu 
Dios kier, pasobra mañan ta 
di Dios. Dios ta doño di ma- 
ñan, p’esey nos ta bisa te ma- 
ñan cu Dios kier. Tin hende 
ta kere ora bo uza cierto pal- 
abra relaciona cu Dios, cu bo 
ta fanatico, religioso, hende 
di misa, y tur e otro nomber 
nan cu hende ta uza awendia 
pa identifica un persona cu 
tin un bon relacion cu Dios. 
Pasobra hopi hende tin e 
pensamento cu mañan ta bini 
di mes, cu no tin ningun for- 
sa tras di dje. Pero esunnan 
cu conoce Dios sa cu mañan 
ta depende di Dios. 

E palabra di Dios den bo cas 
Laga nos cuminsa na e bijbel, 
cual ta e palabra di Dios,casi 
tur cas na Aruba tin un bijbel, 
pero no ta tur cas ta haci uzo 
di dje, Tin hende ta pone nan 
bijbel, na Salmo 23 of salmo 
91 y pensa cu asina tur cos ta 
cla, kiermen cu asina cu mi 
bijbel ta poni na un di dos 
salmonan ey tur cos lo bay 
bon cu mi, nan ta uza salmo 
como proteccion, tin hasta ta 
pensa cu si mi tin e salmo ey 
diabel, mester para leu for di 
mi cas. Mi ta pone mi bijbel 
na salmo 23 of 91 y mi ya bay 
patras di cas bay haci redo cu 
e bisiña, of mi ta wak mira- 
mento di carta na television, 
of tin un discusion grandi di 
palabra malo den cas, y mi bi- 
jbel ta keto bay na salmo 23 of 
91. Habri bijbel den cas y no 
lesa y aplica e palabra den nos 
bida, no ta cambia nos situa- 


cion, bijbel ta e palabra inspira 
pa Dios mes y mester wordo 
trata cu respet. Awor aki hasta 
den cas di hacidonan di bruha 
bo ta haya bijbel pa camufla, 
pa asina hala atencion di e 
hendenan cu e bruho tambe 
ta kere den Dios. E palabra 
di Dios ta bibo y real y e ta 
stroba nos di haci malo, e ta 
yuda nos permanece riba e 
bon caminda, e ta cuida nos 
di maldad, ora nos ta aplica e 
palabra di Dios den nos bida. 
Bo por pone un bijbel den 
sala, un den camber, un den 
baño, un den garashi, un den 
cushina, un den auto, pero 
si bo no ta aplica e palabra di 
Dios y si bo no ta kere den e 
palabra di Dios ta pornada, bo 
tin hopi bijbel, bijbel no f ey 
pa haci show pa pone hende 
pensa cu bo ta bon cu Dios, 


bijbel ta pa lesa, kere, aplica, 
y biba segun e palabra, y asina 
den bo bida lo tin fruta na 
abundancia. 

Dicon hende mester 
lesa bijbel? 

Hende mester lesa bijbel pa 
conoce Dios, antes hende 
tabata wordo prohibi pa lesa 
bijbel, pero awor nos tur sa 
cu lesamento di bijbel ta haci 
hende sabi, ora bo lesa bij- 
bel, bo ta comunica cu Dios, 
y Dios mes lo prepara bo pa 
cada cos cu bo mester en- 
frenta den bo bida, Dios mes 
lo guia bo riba su caminda, 
E mes lo prepara bo pa e dia 
dificil. Bijbel den bo cas, ta 
un pilar pa bo hogar, ora bo 
ta uza e bijbel manera Dios 
kier pa bo haci, bijbel lo ta 
un bendicion den bo cas, tur 


conseho cu hende tin mes- 
ter ta den bijbel, pa bo bida, 
matrimonio, fmancia, pago 
di debe, pago di belasting,pa 
bo studio, ora di malesa, ora 
di problema, ora di conseho, 
palabra di sabiduria,palabra 
di conocemento, liberacion 
for di maldad, restauracion di 
matrimonio, cas y famia, tur 
esey bijbel ta contene. E bij- 
bel den bo cas, lesa y aplica. 
Ta produci bendicion, ta pro- 
duci positivismo,e ta mas cu 
un simpel buki e ta e buki di 
bendicion pa nos bida. Paso- 
bra Dios su palabra ta berdad, 
tin hopi buki cu kier imita 
e berdad, pero e bijbel ta e 
buki di berdad, pasobra bijbel 
ta e berdad, e ta e buki mas 
bendi na mundo, y esun di 
mas busca, prohibi den hopi 
pais pasobra bijbel ta trece 
libertad y ta elimina mentira. 
Danki na Dios pa nos bijbel. 

Oracion 

For di principio di mundo 
Dios a instala un telefon spir- 
itual pa nos por comunica cu 
Dios, e nomber di e telefon 
ey ta oracion. Ora nos ta haci 
oracion diabel ta tembla, al- 
tarnan di bruheria ta cay den 
otro, enemigo mester bay tur 
su plannan ta wordo cancela, 
Oracion ta trece presencia di 
Dios, oracion ta lanta morto, 
oracion ta haci milager, ora- 
cion ta drecha Famia, ora- 
cion ta cura herida, oracion 
ta kibra adiccion. Oracion ta 
stop rebeldia. Oracion ta ni- 
fica duna Dios tur autoridad 
den nos bida, duna E danki, 
confia den Dje y E mes lo 
contesta nos,Un cas sin ora- 
cion ta un cas bashi, sin nin- 
gun vision, caminda hende ta 
biba pa biba, y caminda e en- 
emigo por haci manera e kier. 
No perde mas tempo cumin- 
sa haci oracion awe mes den 
bo cas. 

Corda bon diasabra 3 di sep- 
tember a wordo declara dia 
di alabansa aki na Aruba , cu 
presentacion di Ingrid Rosa- 
rio directamente for di Hous- 
ton Texas cu henter su grupo. 
Diasabra di 3 mainta nan lo 
ta den Renaissance Confer- 
ence Center, caminda lo tin 
un breakfast all you can eat, 
Ingrid lo ministra den Canto 
y Palabra, Y diasabra di 3 di 
september anochi nan lo ta 
den un tremendo concierto 
den Entertainment Center 
Dakota. Aruba ta bendiciona, 
pa mas informacion skirbi 
nos na horebrhema@gmail. 
com of manda un mensahe 
pa peticion di oracion na 567- 
7234, te otro siman cu Dios 
kier.Q 

PRIJSINTERNACIONAL Dl DOLLAR 


US Dollar ▲ 

1.00 USDAT 

Argentine Peso 

14.165176 

Australian Dollar 

1.279432 

Bahraini Dinar 

0.377084 

Botswana Pula 

10.635593 

Brazilian Real 

3.549887 

British Pound 

0.695222 

Bruneian Dollar 

1.342485 

Bulgarian Lev 

1.725840 

Canadian Dollar 

1.261886 

Chilean Peso 

659.389431 

Chinese Yuan Renminbi 

6.468158 

Colombian Peso 

2899.074623 

Croatian Kuna 

6.618132 

Czech Koruna 

23.852348 

Danish Krone 

6.568049 

Emirati Dirham 

3.673010 

Euro 

0.882709 

Hong Kong Dollar 

7.755918 

Hungarian Forint 

273.080052 

Icelandic Krona 

123.520000 

Indian Rupee 

66.150111 

Indonesian Rupiah 

13142.491929 

Iranian Rial 

30181.012796 

Israeli Shekel 

3.762084 

Japanese Yen 

109.632221 

Kazakhstani Tenge 

337.020995 

Kuwaiti Dinar 

0.301600 

Latvian Lat 

0.620368 

Libyan Dinar 

1.364883 

Lithuanian Litas 

3.047818 

Malaysian Ringgit 

3.864101 

Mauritian Rupee 

35.369297 

Mexican Peso 

17.258621 

Nepalese Rupee 

105.943426 

New Zealand Dollar 

1.430715 

Norwegian Krone 

8.115551 

Omani Rial 

0.385084 

Pakistani Rupee 

104.663953 

Philippine Peso 

46.320965 

Polish Zloty 

3.781102 

Qatari Riyal 

3.641420 

Romanian New Leu 

3.953846 

Russian Ruble 

65.415607 

Saudi Arabian Riyal 

3.749756 

Singapore Dollar 

1.342485 

South African Rand 

14.196334 

South Korean Won 

1131.434694 

Sri Lankan Rupee 

146.270041 

Swedish Krona 

8.093893 

Swiss Franc 

0.967709 

Taiwan New Dollar 

32.217468 

Thai Baht 

34.863007 

Trinidadian Dollar 

6.589500 

Turkish Lira 

2.810663 



Dokter na warda 
Oranjestad 
Dr. Cayama 
Tel. 583-2772 
San Nicolas 
Dr. Giel 
Tel. 5845155 


Botica na warda 

Oranjestad: Trupial Tel: 583-8560 
San Nicolas: SeroePreto Tel: 584-4833 


Dla: 

Fecha: 

Crucero: 

Yegada: 

Sallda: 






Diaranson 

20april 

MONARCH 

06.00 

18.00 



ISLAND PRIMCESS 

13.00 

19.00 



FREEWINDS 

05.30 

23.00 

Diahuebs 

21april 

CARNIVAL 

CONQUEST 

07.00 

16.00 



SERENADEOFTHE 

SEAS 

'09.00 

20.00 



ZUIDERDAM 

07.00 

17.00 

Diasabra 

24april 

VEENDAM 

07.00 

13.00 


Por fabor tene na cuenta cu e schedule crucero por cambia 


SERVICO Dl TAXI 


Aruba Transfer Tour & Taxi C.A. 
Pos Abao #41 
RO.Box 723 Aruba 
Tel: 582-2116/582-2010 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1928 
E-Mail: tas@setarnet.aw 



EMERGENCIA 

911 

Polis 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Centro Medico 

523-8833 

Warda Costa 

913 

Seguridad Naccional 11911 

Botica 

Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Cervicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiaal 

583-8560 

Utilidad 

Setar 

117 

Web 

525-4600 

Elmar 

523-7147 

Funeraria 

Aurora 

588-6699 

Ad Patres 

584-2299 

TheOliveTree 

584-8888 


Centrale Bank van Aruba 

Daily Exchange Rates - 04/20/2016 


L i situi D^h s A%\ im. 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.38 

1.40 

1.42 

CHF 

185.08 

185.80 

186.60 

GBP 

2.50 

2.55 

2.61 

JPY 

161.70 

163.18 

164.82 

EUR 

200.83 

202.67 

204.70 

DKK 

26.25 

26.97 

27.77 

NOK 

20.94 

21.66 

22.46 

SEK 

21.11 

21.83 

22.63 

For amounts up to Afl. 100,000 

111 SERVICIO 



Bo kier cuida un pushi? 
Yama awo! Aruba 
Animal Shelter 582- 
1623 Wayaca 128B 
Donacion Aruba Animal 
Shelter - Bank account 
RBC Royal Bank 
7700000032451794 


imergencia Mascota 

Animal Care Clinic: 

Cas Animal & 

582-8382 

Ambulance: 


742-8732 

Contreras Veterinary 


Services: 

Veterinaire Kliniek Wayaca: 

587-0917/593-0404 

582-1720/593-0603 

Veterinary Services: 

Serlimar: 

585-0400 (Pick up of 

584-5080 (Pick up dead 

injured animals) 

animals) 


Ideanan pa cuida 
nos medio ambiente 




JL 

FUNDACIONNAN 


Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@ hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 



Bo kier duna un cacho un hogar? Yama awo! Aruba Animal 
Shelter 582-1623 Wayaca 128-B 

Donacion Aruba Animal Shelter - Bank account RBC Royal 
Bank 7700000032451794 

Sudoku BON DIA, train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. Pa resolve bo 
ta pone number den cada 
cuadra di tal forma cu cada rij 
crusa of bay abou tin e num- 
ber un solo biaha. 


Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 




We need votunteers 

Can you find the hidden words befow? 

Find th* Foiqwhg wtmds: 

watermdon 

ice tea 

sandwichi 

dieese 


sn&ck 

ditken 


hotdog 

hvnburger 

jelly 

seds 

potato salsd 
basket 


picnic 

pot&to diips 
vegetables 
apple pie 
cupcakes 
cockies 

HIDEPORTE 


B HW 1 ** 


Guardian Group: Campeonato Aquathlon Nacional 2016 


BOCA CATALINA- Diadomingo, 17 di april 2016 Aru- 
ba Triathlon Association a organisa e GUARDIAN 
GROUP Campeonato Aquathlon Nacional 2016 na 
Boca Cathalina. E Campeonato a conta cu participa- 
cion di 50 atleta a participa individual y tawatin 5 team 
di relevo (2 persona cada un) pa un total di 60 atleta. 

E trayecto di e Aquathlon a consisti di coremento na pia (5 
km), sigui pa landamento (750 m) y finalisa cu coremento na 
pia un biaha mas (3 km). E muchanan te cu 14 aña a haci mita 
di e trayecto aki. 

E aña aki tawatin un campeon nobo den nomber di Romar 
Arendsz cu un tempo di 45:08. 

Den e categoria di dama Linda Smith a mantene su titulo cu 
un tempo di 57:06 y den e muchanan te cu 14 aña Giannon 
Eights tambe a mantene su titulo cu un tempo di 23:41! 



Aruba Triathlon Association kier a gradici su sponsornan 
Lotto pa Deporte y Guardian Group pa a patrocina e Aquath- 
lon Nacional. 

Tambe un danki grandi ta bay na tur esnan cu boluntaria- 
mente a yuda pa por a haci e evento aki exitoso!! 

No por keda sin gradici e mayornan y amigonan cu a bin 
apoya e participantenan! 

Danki special ta bay na e polisnan cu tambe tawata presente 
y nos fotografonan Anno y Patrick cu a percura pe bunita 
potretnan. □ 

SMIPS y Tri Bike Aruba: 


A presenta e prome sesion di Kids Bike Jams 2016 



DOS PLAYA- “E tra- 
bou boluntario ta bira 
completo ora por wak e 
muchanan core nan bici- 
cleta y regresa cu un son- 
risa”. Speedworx Cycling 
Team conhuntamente cu 
Tri Bike Aruba a prepa- 
rando pa por regresa cu 
Kids Bike Jams 2016 den 
su di cuater edicion. 

Desde Maart e muchanan 
tabata den training y fmal- 
mente diasabra ultimo nan a 
haya e oportunidad pa rek e 
pianan durante competencia! 

E ambiente tabata positivo y 
e emocion tabata palpabel na 
momento cu a ranca sali for 
di circuito di Dos Playa cu e 
start yena cu mucha y hoben 
riba nan bicicleta. 

Danki na e colaboracion cu 
e partner SMIPS, Richard’s 
Paint & Tri Bike Team y nan 
sponsor, cu ta haci posibel 
pa dispone di e evento nan 
di Kids Bike Jams 2016. Un 



gran cantidad di coredonan di 
bicicleta di Mountain Bike cu 
e gran deseo pa siña e deporte 
y cla pa sigui den e pasonan di 
nan compañeronan. 

Bon noticia! Algun di e core- 
donan hoben ta move asina 
rapido y nos lo wak nan start 



un biaha mas diasabra 14 Mei 
na e circuito di Safir! Asina ta 
no lubida di bin apoyo y duna 
sosten na e muchanan y e ho- 
bennan na Safir. 


E resultado di e prome se- 
sion Kids Bike Jams cir- 
cuito Dos Playa; 

Cat.l Boys: 

Shandrick Wathey 

Cat. 1 Girls: Alisah Kasemier 

Cat. 2 Boys: Kyan Nooijen 

Cat.2Girls: 

Shanelline Wathey 

Cat. 3 Boys: Justin Morales 

Cat. 3 Girls: Ryandra 

Kamperveen 

Cat. 4 Boys: Indy van Vliet 
Cat. 4 Girls: Anouk van 
Ijzendoorn 



Mei, 6:00pm. E proximo dos 
Por inscribi pa participa na eventonan ta dia 14 Mei na 
Kids Bike Jams na Tri-Bike Safir y dia 28 Mei na Drive- 
Aruba te cu diahuebs 12 Inn cuminsando 7:30am. □ 


Sv Britannia Cuts & Curves ta empata cu Riverplate den Junioren 


NOORD- Dialuna ano- 
chi a cuminsa e play-off 
di AVB division Junioren 
ora cu e pumanan di Pie- 
dra Plat esta Sv Britannia 
Cuts & Curves a enfrenta 


e muchanan di Madiki 
esta Riverplate. 

Tur e weganan di play-off lo 
tuma luga den CD Frans Fi- 
garoa na Noord of den CD 


Guillermo Trinidad na Da- 
kota. 

E constelacion di Sv Britan- 
nia Bright Bakery a cuminsa 
cun’e tabata: Jean Carl Hen- 
riquez, Carl Geerman, Gil- 


bert Abreu, Ericson Croes, 
Jean Claude Farro, Jean Marc 
Farro, Luuk de Werd, Siljee 
Feliciana, Steven Geerman, 
Richenel Lioe-A-Tjam y 
Randy v/d Heuvel, Como 
reserve tabata tin; Reinhard 
Thijsen, Jean M. Kelly, Mar- 
gin Kock, Myron Carrion, 
Cristian Navarro, Marcel 
Kock y Keano Maduro. 

Cambionan cu a tuma luga 
ta; Margin Kock a drenta na 
luga di Luuk de Werd, Keano 
Maduro na luga di Randy 
v/d Heuvel, Myron Carrion 
na luga di Jean Marc Farro y 
Marshel Kock na luga di Er- 
icson Croes. 

E wega a cuminsa bastante 
balansa unda cu Sv Britannia 
tabata tin miho dominio di 
wega pero no mucho pelig- 
roso dilanti gol. Di otro ban- 
da Riverplate tabata hunga 


menos bon pero un poco mas 
peligroso dilanti gol di Jean 
Carl Henriquez di Britannia. 
Den di prome tempo River- 
plate ta anota e prome gol di 
anochi y asina halftime ta bay 
aden 1-0 pa e muchanan di 
Madiki. 

Den di dos mita Sv Britan- 
nia CMB a bin mas miho or- 
ganisa y tabata hunga un bon 
toke di bala cual situacion a 
trece e defensa di Riverplate 
den problema constante. 
Den un di e bon hugadanan 
di Sv Britannia Margin Kock 
a bin anota e gol di empate y 
te hasta mester menciona cu 
Sv Britannia Cuts & Curves a 
merece e victoria. 

E proximo wega di Rever- 
plate ta contra di RCA y Sv 
Britannia mester enfrenta 
RCA diasabra awor pa 6:30 
den Frans Figaroa na Noord. 
□ 

ARRUWAC: 


Guardian Group: 


56th Aruba International 10 K Boulevard Race 



ORANJESTAD- ARRU- 
WAC ta informa cu e ul- 
timo dia pa inscribi pa e 
56th Aruba International 
Boulevard Race lo ta dia- 
bierna 22 april te cu 4’or 
na IBISA, tene bon cuen- 
ta cu lo no ta posibel pa 
haci inscripcion dia di e 
careda na start. Tene na 
cuenta tambe cu diahuebs 
21 april, e suma di inscrip- 
cion lo subi na Awg. 35,- 

E aña aki cupo ta limi- 
ta te na 600 participante. 
Un recordatorio tambe ta bay, 
pa tur esnan cu a inscribi caba, 
pa pasa cu nan recibo diasa- 
bra 23 april entre 10’or main- 
ta te cu 6’oratardi na oficina 
di IBISA na Frankrijkstraat 
pa busca nan BIB nr. y Shirt. 
No lubida di haci esaki. 

E careda ta dia 27 April 
proximo y lo start dilanti 
Malmok #500 pa 5:30 at- 
ardi y ta termina dilanti edi- 
ficio di APA. Durante di e 


careda lo tin 3 waterpost 
riba ruta y na fmal tur par- 
ticipante ta ricibi un bunita 
medaya di participacion. 

Asina ta, cu por spera ariba 
un tremendo competencia 
den e 56 edicion di Aruba 
International 10K Boulevard 


Race. ARRUWAC ta invita 
henter pueblo di Aruba pa 
bin presencia e gran evento 
aki, cu ta e careda cu mas tan- 
to aña di existencia na Aruba. 

Tambe un gradicimento ta 
bay na nos sponsornan cu ta 
haci esaki posibel tambe.Q 


Resultado Final Campeonato 
Aquathlon Nacional 2016 

Super Sprint: 

Masculino bou di 10 aña 


pos. 

bib. 

name fmish 


1 

113 

Dabian Yeshua 

00:30:15.549 

2 

112 

Semeleer Rylan 

00:33:31.303 

Edad: 

10-11 



pos. 

bib. 

name finish 


1 

128 

Morales Justin 

00:28:30.006 

2 

115 

Banwarie Julian 

00:29:08.097 

Edad: 

12-14 



1 

118 

Eights Giannon 

0:23:41.261 

2 

120 

Banwarie Jowen 

00:25:28.506 

3 

117 

Huffnagel Yona 

00:25:45.527 

4 

121 

Prinsen Tjerk 

00:26:26.797 

5 

119 

Timmer Jasper 

0:26:37.509 

Masculino habri: 


i 

122 

Wilson Anthony 

00:29:16.951 

Masculino relay 


i 

124 

Tyree Koeiman/Gwennandy Kock 




00:23:47.206 

2 

123 

Bryan Cheong/ 




Tham Declan 

00:25:25.141 



Dytaysha Laurence/Denise Brouwer 




00:26:05.403 


Gang di Macuarima lo enfrenta la Roca 


MOKO - La Roca Rum 
Shop, e luga caminda abo 
no ta wak “nan”, pero 
“nan” si ta wak bo, ta den 
estado di maximo alerta 
ya cu e famoso gang di Jo 
Geerman, esta Macuari- 
ma Warriors, lo bin Moko 
diasabra awor, 23 di april, 
pa 2’or di atardi pa busca 
nan revancha di e sota cu 
nan a haya aña pasa den 
nan ultimo encuentro. 

Ya di basta luna caba Jo 
ta buscando moda pa paga 
debe, pero mester a warda 
Roly “enamoration” bin 
bek di su “seminario” ca- 
minda a recap e “tembla- 
tion”. 

Awor cu “the boss” ta bek 
ariba su “sit-on-this”, tur 
cos ta cla pa enfrenta e mil- 
itancia di Macuarima! 

Cos ta bay ta hot hot diasa- 
bra awor! Roly a pasa vari- 
os dia ariba FB y wazzap ta 
tocando tambu di guera pa 
yama su indjan brabonan, 
entre otro tin entendi cu 
Juni “hole-in-one” lo ta 
presente, mano a mano cu 



Bibi “Houdini”, The Rock, 
Maikel “opname”, Marco 
“bobcat” Farro, Juni “Kilo- 
watt”, “Inspector” Muller, 
Nando “Robocop”, y e 
prospecto di 2016, Dennis 
“the menace”! 

Tambe nos tin entendi cu 
Roly tin como guest star 
exclusivo nada menos cu 
e legendario “Sjorry” di 
Snack Ranch, kende muy 
probabel lo “hook up” cu su 
compinchi di antes “Lucky 
Viviano”! 

Campeon lo bira e team cu 
gana 6 wega prome, y cada 
wega ta consisti di best out 
of 3. 


Tambe durante e tomeo lo 
ta bay tin un wega caminda 
dos hungado di cada team 
lo enfrenta otro den e siste- 
ma di doubles. 

E aña aki lo ta bay tin 
varios premio interesante. 
Como prome premio lo tin 
un weekend stay all inclu- 
sive na hoffi Prikichi cu’n 
cantante famoso Mexicano 
casualmente na Aruba den 
e dianan aki. 

Como di dos premio lo 
tin un “sesion” cu e famo- 
sisimo Dr. Phil, kende lo 
elabora ariba su tecnicanan 
di interoga via FBI, CIA, y 
añanan na Censo. 

Como di tres premio lo tin 
un sesion cu Dr. Ruiz, kende 
lo duna “clinica” den “en- 
amoration” y “basilation”. 
Pues shonnan amante di bi- 
yar crioyo, diasabra awor 
cuminsando exactamente 
2’or (no tin waiting time!) 
e gran “Clasico de Moko” 
entre Macuarima Warriors 
di Jo Geerman contra Roca 
Boys di Roly “enamora- 
tion” Ruiz!! Yegaaaa! □ 


Super Sprint Femenino bou di 10 aña 

1 101 Bakmeyer Vera-Elisejosephine 

00:31:56.762 

2 102 Semeleer Aleeza 00:36:36.958 


Femenino edad: 10-11 

1 103 Jansen Rebecca 

2 104 Maduro Arabella 


00:34:07.362 

00:45:56.457 


Edad: 12 - 14 

1 107 

2 106 

3 105 

4 109 

5 127 


Banwarie Maggie 
Ooms Mascha 
Dabian Zurienne 
Pena Kyrah 
Paskel Áyana 


00:29:28.685 

00:30:07.304 

00:31:39.173 

00:31:48.898 

00:37:00.745 


Femenino habri: 

1 110 Solognier Nizana 

2 111 Jansen-Geerman Y. 


00:32:23.303 

00:38:08.676 


pos. bib. 

1 32 

2 14 


name finish 

MulderEdward 00:46:12.462 

Den Dunnen George 00:51:31.619 


Edad: 20 - 29 

1 53 Willems Dillon 

2 4 Kock Anuar 


00:51:13.767 

01:00:04.140 


Edad: 30 - 39 


1 

60 

Arendsz Romar 

2 

8 

Martinus Incoe 

3 

57 

Roodzant Jan 

4 

3 

Lampe Brayner 

5 

56 

Dennert Roald 

6 

59 

Vieira Oliver 

7 

61 

Fenandez Jerusho 

8 

5 

Kock Sergio 


00:45:08.112 

00:51:47.408 

00:52:40.650 

00:57:31.367 

01:00:06.236 

01:00:10.177 

01:01:39.700 

01:09:12.452 


Edad: 40 - 49 


1 

2 

3 

4 

5 

6 

7 


66 

9 

68 

21 

63 

65 

67 


Dirksz Lucien 
Rustad Torfunn 
Den Dunnen Berry 
Tromp Ossy 
Mas Ramon 
Arias Puente Jose Isael 
Arias Puente J. 


00:53:27.430 

00:59:03.150 

00:59:32.112 

01:08:47.390 

01:11:45.335 

01:14:40.981 

01:15:38.013 

Misa Santa Teresita ta parti 
paña diasabra 23 di april 2016 


SAN NICOLAS - E 
Comision di Asistencia 
Social di San Nicolas di 
Parokia Santa Teresita, 
ta participa cu diasabra 
awor 23 di april 2016 tin 
partimento di paña. 

Esaki ta tuma luga na Teresita 
Center for di 9’or te ll’or di 


mainta. 

Por yama Zr. Graciela na 
telefon: 564-4791 of na 584- 
3676 pa coordina cun’e, e dia 
y ora cu por habri Teresita 
Center pa entrega e saconan. 

Di antemano masha danki pa 
bo cooperacion.Q 


SANTA CRUZ - Cole- 
gio Laura Wernet-Paskel 
(CLWP) y St. Jan Kleuter- 
school ta desea di informa 
e publico cu diabierna, 22 
di april 2016, nan lo ta all 
out, participando atrobe 
na e Weganan di Rey. Esa- 
ki lo ta un dia yen di dife- 
rente actividad deportivo 
y recreativo. 

Pa inicia e dia aki, tur dos scol 
lo start sali exactamente pa 
8’or di mainta cu un Mini Fun 
Walk/Run, den vecindario. 
Nan ruta lo ta salida di e par- 
keerplaats di CIWP, subi riba 
caminda publico bay man 


drechi, sigui riba e ruta Ca- 
dushi Largo patras te na unda 
e caminda ta topa cu e camin- 
da di Angochi, di ey nan bira 
na man drechi y bin abao te 
na e crusada, pa bolbe bira na 
man drechi y termina na Co- 
legio Laura Wernet-Paskel. 

Pa siguridad di nan alumnon- 
an lo tin polis pa guia e ruta 
aki. Ta p’esey polis lo desvia 
e trafico e mainta aki. Nos 
ta pidi tur automobilistanan 
tene bon cuenta cu e cambio 
y pa core cu cautela. 

Alabes ta pidi tur mayornan 
di nan alumnonan pa trece 
e alumnonan no mas laat cu 
7.30, ya cu esey lo evita cu 


lo tin stagnacion di trafico 
dilanti scolnan y e parkeerp- 
laats. E peticion aki ta pa tene 
e parkeerplaats liber y asina 
nan por sali na ora cu e Mini 
Fun Walk/Run, ya cu e pro- 
grama pa e dia ta basta yen. 

Pa e alumnonan di CIWP, 
mayornan tin e opcion pa 
laga nan yiunan, baha na e 
entrada patras di scol y asina 
sigui riba e caminda bay pa- 
riba y sali riba Angochi. 

Y desde awor aki, Colegio 
Laura Wernet Paskel y Sint 
Jan Kleuterschool ta desea 
pueblo henter, principal- 
mente nos muchanan un du- 
shi Dia di Rey 2016. Q 

InselAir Aruba ta cuminsa 
cu servicio non stop Aruba - Las Piedras 


ORANJESTAD - Cumin- 
sando dia 19 di mei 2016 
InselAir Aruba lo inicia 
vuelonan non stop pa Las 
Piedras, Venezuela riba 
diahuebs y diadomingo. 

Esaki ta pa e motibo cu tin 
hopi demanda di ambos Aru- 

Salida Aruba 
15:30 

Salida Las Piedras 
16:45 

Salida Aruba 
15:30 

Salida Las Piedras 
16:45 


ba y Las Piedras. 

InselAir Aruba ta hiba bo Las 
Piedras, non-stop, den 35 
minuut. Ticket por wordo 
cumpra na tur ticket na ofi- 
cina di InselAir Aruba, na bo 
Travel Agent local of online 
via www.fly-inselair.com. 
Schedule di vuelo y 

Yegada Las Piedras 
16:05 

Yegada Aruba 
17:20 

Yegada Las Piedras 
16:05 

Yegada Aruba 
17:20 


prijs di introduccion. 
InselAir Aruba ta ofrece un 
prijs di introduccion di AWG 
436 (round trip, excl. Depar- 
ture tax di Venezuela) salien- 
do di Aruba pa Las Piedras. 
Vuelonan lo keda opera dor di 
Fokker 70 y segun e siguiente 
itinerario (oranan ta local). 

Dia 

Diahuebs 

Dia 

Diahuebs 

Dia 

Diadomingo 

Dia 

Diadomingo 


Colegio Laura Wernet-Paskel y St. Jan Kleuterschool: 

Ta participa den Weganan di Rey 


“Operacion Cunucu” 

lo ofrece Sterilisacion gratis pa cacho di caya 26 pa 30 di april 


ORANJESTAD - Animal 
Balance, un organisacion 
di boluntario di Merca, 
ta mandando un ekipo di 
20 profesional pa Aruba 
pa haci sterilisacion riba 
cacho di caya, garando y 
sterilisando e cachonan cu 
ta biba na e dump di Par- 
kietenbos. Tur cacho cu ta 
wordo gara lo wordo hiba 
bek pa e mesun luga unda 
nan a wordo haya, unabes 
cu nan wordo sterilisa. 

Mientras cu e enfoke princi- 
pal di “Operacion Cunucu,” 
ta pa gara e cachonan na e 
dump di Parkietenbos na 
un manera humano, bo por 
yuda bo bario tambe, door di 
trece algun di e cachonan cu 
ta biba riba bo caya, pa wordo 
opera. 

Sitio di e Clinica: Centro 
Dakota 

Bo por trece bo cachonan di 
caya: Entre 8am y 9am 

Tempo di busca despues di 


cirugia: 5pm 

Fechanan: 26 di april, 27 di 
april, 28 di april, 29 di april y 
30 di april. 

Atencion Habitantenan di 
San Nicolas: Si bo ta desea 
di trece un cacho di caya, di 
bo caya, pa wordo opera y 
treci bek, e organisacion tin 
un punto di coleccion pafo 
di YMCA, pa esnan cu no tin 
transportacion. Boluntarion- 
an lo busca e cacho di bon a 
e punto di coleccion aki y re- 
gresa e cacho pa bo, e mesun 
dia, entre 5pm y 6pm. 

Atencion Habitantenan di 
Oranjestad: Si bo ta desea di 
trece un cacho di caya, di bo 
caya, pa wordo opera y treci 
bek, entrega nan na Centro 
Dakota; por fabor sigura cu 
e cacho ta riba un cabuya of 
den un kennel. 

E Clinica di Sterilisacion 
Gratis pa cacho y puppy di 
caya lo trata un maximo di 
500 cacho y puppy pa e cam- 
paña di e anja aki. Tur cacho 
sterilisa lo ricibi Vacunanan 


Gratis contra Parvo y Dis- 
temper, y tratamento di pre- 
vencion di purga y carpata. 
Tur cacho lo ricibi un tattoo 
chikito den nan orea pa in- 
dica cu nan a wordo opera. 

Plataforma Ley de Cacho 
ta den sosten completo di e 
campaña aki, y nos ta pidi cu 
si bo ta un doño di cacho, por 
fabor tene bo cacho riba bo 
propiedad, ya cu si nan gara 
bo cacho, e lo wordo sterilisa. 

Adicionalmente, 40 bolun- 
tario local y internacional ta 
dunando di nan tempo pa 
sostene Operacion Cunucu,” 
den hopi otro manera pa sig- 
ura cu e campaña ta exitoso, y 
nos ta gradici nan. 

“Operacion Cunucu” tin e 
sosten completo y coopera- 
cion di e Gobierno di Aruba 
y miembronan di Parlamen- 
to, specificamente e Minis- 
ter di Husticia, e Minister di 
Infrastructura y e Minister di 
Salud. Un reconocemento 
special mester bay na Miem- 


bro di Parlamento Donny 
Rasmijn. 

E proyecto ta den desaroyo 
ya pa dos aña, y a wordo haci 
posibel pa e donacionnan 
sumamente generoso, di cual 
mayoria a bin di turistanan 
Mericano. 

E proyecto ta disfruta di e 
sosten di e NGO nan lo- 
cal, gruponan di Derecho di 
Bestia, e veterinarionan lo- 
cal y hopi negoshi local, cual 
a sponsor e acomodacion, 
lunchnan, cuminda di cacho 
y hopi mas. 


Ta nos deseo sincero cu Aru- 
ba lo bini hunto y yuda nos 
yega nos meta di un suma di 
500 cacho sterilisa, nos mes- 
ter di mas tanto sosten cu ta 
posibel pa por haci esaki bira 
un realidad.. .asina ta, si bo sa 
di un cacho di caya, por fabor 
trece pa e por wordo sterilisa. 
Sterilisacion ta beneficioso 
pa e bon salud di e cacho, y 
e ta e unico metodo humano 
di control di populacion. Sea 
un doño di cacho responsa- 
bel, no solamente un amante 
di cacho. □ 

A FAYECE INESPERADAMENTE: 



Sra. Vda. Maria Luisa 
Geerman Koolman 

Mihor conoci como “Ija” of “Maria di Teechi” 
Na edad di 88 anja 

Na nomber di su : 

Yiunan : Rudolf y Martha Geerman Cardona 
Franklin y Susan Geerman Maduro 
Ireen y Mariano (Shonme) Ras 
Geerman yiunan Alexandra y Janine 
Mirto y Angela y yiunan Juancho,Benjamin y 

J°el 

Jenny yiunan Denzell y Quinten Geerman 
Mama di nietonan : 

Pola Geerman 
Yolanda Hagelen 
Mescos cu nietanan : 

Sandra, Lina, Lay-Kung, Lay Hing, Janella 
Bisanieta(o) di curazon : 

Jamiliandra, Jaymain 
Rumannan : 

Eva y Daniel Hernandes Koolman y famia 
Mathias y Monica Koolman y famia 
Cuñanan : 

Sra. Vda. Maria Geerman Britten y famia 
Sra. Vda. Ruby Solognier Geerman y famia 
Sra. Vda. Veronica Dijkhoff Geerman y famia 
Sra Vda. Petra Lampe Geerman y famia 
Sra. Vda. Agrepina Koolman Lopes y fami 
Swa : 

Sr. Vdo. Charles Croes y famia 
Su ihanan : 

Frenky Solognier 
Verna Dijkhoff 

Primo y primanan na Aruba y Hulanda, sobrino 
y sobrinanan, sobre sobrino y sobrinanan, amis- 
tadnan. 

Su bon bisiñanan 
Su amiga Olga van der Ruit 
Su comer y compernan 

Demas famia : Koolman, Geerman, Croes, 
Boekhoudt, Ras, Maduro, Cardona, Bardoza, 
Hagelen, Alberts, Lacle, Wouters, Lin, Her- 
nandes, Zaraga, Alders, Dijkhoff, Haakmeester, 
De Cuba, Lopes, Arends, Lampe, Burleson, 
Hessing, Dirksz, Solognier, Fowler, Franken y 
Ravine 

Anochi di condolencia lo tuma lugar na Sero 
Pita 1 diaranson 20 di april 2016 di 7’or pa 9’or 
di anochi. 

Acto di entiero lo tuma lugar na Royal Funeral 
Home diahuebs 21 di april 2016 di 2’or pa 4’or 
di atardi y despues lo sali pa Santana Sta Maria 
na Sta Cruz. 

Nos disculpa pero despues di entiero nos no ta 
ricibi bishita di condolencia na cas. 


Serca Dios so mi alma ta na paz, ta di dje mi Sal- 
bashon ta bini, E so ta mi baranca y salbashon, mi 
forti, nunca lo mi tambalea! 

Salmo 62 

Cu inmenso dolor na nos curazon, nos ta anuncia 
fayecimento cristianamente di: 



Rufo Quandt 

Mihor conoci como “Djente” 
Hl-08-1950-tl8-04-2016 


Na nomber di su Esposa : 

Maryjoan Quandt-Cannegieter 

Yiunan : 

Rufo Quandt y Tricia Werleman 
Sulaika Quandt 
Joselito Quandt 

Nietonan : Marshall Quandt 

Ruviella Quandt 
Ashanti Ridderstaat 
Jeayonsley Quandt 
Jeaqionne Quandt 
Jeayrick Quandt 
Sharicia Hasham 

Swa y Cunanan : Edwin y Michele Cannegieter 
Sarah y Lando Celestijn y juinan na Corsow 
Buchi Cannegieter yjuinan 
Judith Cannegieter y juinan 
Annie Cannegieter 
Mildred Cannegieter yjuinan 
Erika y Luis Werleman y juinan 
Locadio (Bori) Tromp y famia 
Seferino Willems y famia 
Sra vda Paulina Quandt-Almazo y famia 

Ihanan: 

Gizzy Quandt, Miyenou Antonia, Chantal 
Cannegieter 

Prima y primonan, subrino y subrinanan, comer 
y compernan. 

Tur bisinja y conocirnan, ex companjeronan di 
U.P.Ay Astec 

Demas Famia; Quandt, Cannegieter, Werleman, 
Croes, Copra, Tromp, Reynoso, Antonia, Wil- 
lems, Dania, Riddrstap, Dirksz, Hoek, Helder, 
Reyes, Zievinger, Thomas, Zijlstra, Maduro, 
Kemp, Steenen, Mateo, Carti, Wever, Odor, Palm, 
Royer, Smolders, Holsman, Plaza, de Lange, 
Wolter, Orman, Arends, Chirino, Kock, Aparicio, 
Schoop, Fornerino, Wiersma, Evertsz Lesandrina 
Celestijn, Westerhoff, Arnold Malmberg y famia. 
Condolencia lo tuma lugar na Royal Funeral 
Home diahuebs 21 di april 2016 di 7’or pa 9’or di 
anochi. 

Acto di entiero lo tuma lugar na Royal Funeral 
Home diabierne 22 di april 2016 di 2’or pa 4’or di 
atradi y despues lo sali pa Santana catolico na Playa 
Nos disculpa si den nos tristesa nos por a lubida 
un of otro famia y conocirnan 
Despues di entierro nos no ta ricibi bishita di con- 
dolence na cas 


.^Auror a^. 

TeF: 593"-C857 1 588-6699 t 560-1402 
Fax: 588-6698 

Dios ta amor... y amor ta Dios. 

“Maske mi no ta na e mundo aki, tur dia lo mi 
ta banda di boso curason, mi por stens di loke 
Señor ta hasi” 

Salmo 33 

Cu inmenso tristeza den nos curason nos ta 
participa fayecimento di: 



Sr. Cornelis G. 
de Plaa 

Mihor conoci como “Kees” 
^12-11-1937 -^20-04-2016 

Ta Invita pa asisti na acto di cremacion cu lo 
tuma lugar diamars 26 di april 2016 for di 9’or 
pa ll’or di mainta na Aurora Funeral Home. 

Adres pa condolencia: Aurora Funeral Home, 
dialuna 25 di april 2016 di 7’or pa 9’or di anochi. 


TaF: 693-0857 J 588-6699 1 560-1402 
Fax: 585-6698 

Porque yo, Jehová tu Dios, tengo agarrada tu 
diestra, Aquel que te dice: 4 No tengas mie- 
do. Yo mismo ciertamente te ayudare’ 

Isaias 41 : 10 -13 



Josefina Estela 
Krozendijk - Chaljub 

Vda. di Tony Krozendijk 
Mihor conoci como “ Welita” 


*14-02-1934 - fl8-04-2016 


Acto di condolencia y entiero lo wordo 
anuncia despues 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristesa nos ta anuncia fayecimento 
cristianamente di : 



Marcia Patricia 
Maria van den Berg 

Na nomber di su 

mayornan : Angela Croes y Florencio (Jen) 

van den Berg. 

Rumanan: Enrique (Eric) van den Berg. 

Reynalo R van den Berg na Hulanda. 
Ischellin y GlennDewindt yjiunan. 
Sharlyn yJohnyWerleman y Jiunan . 
Melvin y Uka Vrolijkyjiunan . 

Manera ruman : 

Ivia .Nector y famia Angela 
Carolina ,Ricky y Famia 

Amiga di cas ; Dokter Andreina 

Contreras. 

Padrino Bibiano Croes. 

Madrina : Jeanette Kelly. 

Bon Amiga y verzorgster personal: 

Chia Rasmijn. 

Tantanan ,Omonan,Sobrino y Sobri- 
nan ,primo y primanan ,Alexander Dube- 
ro ,na tur su bon cliente Nan di servicio di 
mascotanan,Grateful&happy club,Mary Joan 
foundation, tur staf di Edmund Heart Founda- 
tion ,ex coleganan di Contreras Veterinary Ser- 
vices y henterstaf y personal di D.L.V.V(San ta 
Rosa). 

Demas famia : 

VandenBerg,Croes,Maduro,Koolman,Werlem 
an,Dewindt ,Vrolijk,Noguera,Brito,Geerman 
Angela,Dubero,Camacho,Ponson,Contreras, 
Rasmijn. 


“Den enquietud y confianza mi ta bosoFortalesa” 
Isaias 30:15C 

Cu hondapenaperoconforme cu boluntad di Dios 
nos ta anunciafayecimentoinesperadamente di: 



Sra Rosaria Geerman - 
de Cuba 

Vda di srDominico" Domi" Geerman di Tienda- 
Geerman 

cariñosamentejama Chaya, Dudu of Oma 
2 oktober 1932 - 17 april 2016 

YuinanDelphinoGeerman 
Rebeca CiçoneGeerman 

Nieto/ Nietanan: Ashley Geerman ylnocencio 
Matos 

Brian Geerman y Micheline Deluvia. 

Ryçond Santos do Nascimento - Viola van Bogaert 
Rebeca Santos do Nascimento 
Ester Santos do Nascimento y JayburttDijkhoff 
Debora Santos do Nascimento 

Bisanieto/a nan: Alexander , Bryley ,Clyde, Crys- 
tal, April, Laila 

Ruman : 

SraVda. Maria Magdalena de Kort - de Cuba 
Swa/ cunan : 

SraVda. Camimi Franken - Geerman 
Elsa Angela Geerman y Cobito Angela 
SraVda. RosaCroes -Geerman 

Mama di su Nieto/a nan: Margiet Fingal 

Tata di su Nieto/a nan: Jefferson Santos Do Nas- 

cimento 

Roland Dijkhoff 

Sobrino sobrinanan, primo y primanan, ihacom- 
per y compernan 

Amigo y amiganan di Tienda Geerman 

Amigo nan di cas: Mario y Aurora Oduber 

Compañero(a)nan di Thuiszorg Cristal 

Y demas famia: Geerman, de Cuba,Thijzen, San- 
tos do Nascimento, de Kort, Ellis, Booi, Barnes, 
Dijkhoff, Franken, Angela, Luidens, Coutihno, 
Kelly, Schwengle, van der Linden,Croes, Jeanette 
Arends, MencayoDedoia, Lopes y demasconocir- 
nan 


Dios ta amor... y amor ta Dios. 

“Maske mi no ta na e mundo aki, tur dia lo mi ta 
banda di boso curason, mi por stens di loke Señor 
ta hasi” 

Salmo 33 

Cu inmenso tristeza den nos curason nos ta participa 
fayecimento di: 



Ex trahador di Haven-en Loodsdienst y Costal 
^29-09-1922 - jT7-04-2016 

Na nomber di su : 

Señora : Estella Marina Jansen Tromp 
Yiu : Giovanni y Ludwina Gonzalez Boekhoudt 

Yiunan di criansa : jjuan Gonzalez y yiunan 
Wilson Gonzalez y yiunan 
Carmen y Michael Donata Gonzalez y famia 
Stella Gonzalez y yiunan 
Rumannan : f Sra. Lodewica Jansen 

fSr. Juan (Cjio) Jansen 
fSr. Nicolaas (Duchi) Janseny esposa Nepa 
Sra Rosa (Osa) jansen 
Sra. Lilian (Leka) Jansen 
Sobrino(a)nan : 

Sra Magaly y Robert Ammerlaany famia 
Deta y Ronny Nicolaas y famia 
Petra Jansen y Rudolf Hengeveld y famia 
Roland Jansen 

fPedro y Chika Jansen y famia 
Alfredo y Sandra Tromp y fam 
Gina y Wilson Villalobos Tromp 
Fidel Tromp y famia 
Maria Tromp y famia 
Robert Tromp 
Beatrix Tromp 
Raymond Tromp 
Nieto(a)nan : 

Giantelle, Gian-Marie, Giovanni Jr, Elaine, Ed- 
gar, Edson, 

Rachelle, Jennifer,David, Christoffer, Anna, Akiem, 
Milena, Juan- 

mar, Juan Jose, Juan David, Ronwayne y Cristella 
Bisanieto(a)nan 

Tur bisiñanan, conocirnan , amigonan y tur esnan 
di S.A.B.A. 

Demas famia : Jansen, Tromp, Gonzalez, Boek- 
houdt, Donata, Ammerlaan, Beselink, Maduro, 
Nicolaas, Leest, v/d Biezen, Wouter, Hengeveld, 
Kock, Bito, Rasmijn, Conradus, Ras, Bally, Chris- 
tine 


Ta invita pa asistinaacto di cremaciondiabierna 
22 di april 2016 for di 9’or pa ll’or di maintana 
Aurora Funeral Home. 

Adres pa condolencia :diahuebs 21 april 2016 
for di 7’or pa 9’or di anochina Aurora Funeral 
Home. 

Nos ta pidinosdisculpa cu nos no ta risibibishita 
di condolencianacas.Lo tin un box disponibel 
pa Donacionna Edmund Heart Foundation. 


Condolencia lo tuma lugar na Aurora Funeral 
Home, Diaranson 20 di April 2016 di 7or pa 9or. 

Ta invita pa asistina e acto di entiero cu lo tum- 
alugar diahuebs 21 di April 2016 for di 2or pa 4or 
di atardina Aurora Funeral Home. Despues lo sali 
pa Santana Catholicona Noord. 

Nos ta pididisculpa di den nos tristesa nos por a 
lubida un of mas miembro di famia. 


Condolencia lo tuma lugar na Weg Rooi Hundo 1, 
San Nicolaas diaranson 20 di april 2016 di 7’or pa 
9’or di anochi. 

Despedida lo tuma lugar na Aurora Funeral Home 
diahuebs 21 di april 2016 di 9’or pa ll’or di mainta. 
Cremacion lo ta den seno familiar. 

Nos disculpa si den nos tristesa nos por a lubida cu- 
alkier persona. 

Jokulsárlón e riu di ijs 



ISLAND - Jókulsárlón ta 
e riu di mas grandi di ijs 
na Island. 

Esaki a bira un riu ora cu e 
ijs cu ta situa na punta di e 
ocean Atlantico a cuminsa 
smelt. E riu aki a crece desde 
e tempo ey pa motibo cu e ta 
keda smelt y a haci esaki e riu 
di mas hundo na Island cu ta 
cubri un total di 18 kilometer 
cuadra cu un profundidad di 
814 pia. 

E riu aki a crece desde aña 
1970 y a wordo considera un 
fenomeno di naturalesa. 


Na aña 1991 Island a traha un 
stampia di e fenomeno aki y 
el a wordo filma den cuater 
diferente pelicula di Holly- 
wood. 

E riu di Jókulsárlón ta duna 
bo un bista di e ijs cu ta tres 
mil meter di halto. E riu aki a 
wordo forma 60 aña pasa e 
tempo ey unda e riu ta situa 
tabata menos cu 100 pia di e 
glacial di ijs y tabata 230 me- 
ter so di e ocean Atlantico y 
awo ta 1.5 kilometer leu di e 
ocean Atlantico. 

E riu aki ta contene diferente 
sorto di pisca cu a landa di 


lama y drenta e riu. 

Durante e temporada di win- 
ter e cachonan di lama ta yena 
e boca di e riu aki pa asina 
nan por gara pisca. 

Na aña 1985 e pelicula di 
James Bond a haci cu esaki 
a bira a luga turistico y cu bo 
por haya un tour di e riu via 
boto. Na aña 1987 cinco mil 
turista a haya tour den e riu 
aki. E riu aki ta un fenomeno 
di naturalesa y ta keda como 
un di e riunan di mas bishita 
pa turista na Island. 



























